Mestské zastupiteľstvo v Košiciach

Zápisnica
z XXII. rokovania Mestského zastupiteľstva v Košiciach,
zo dňa 16. decembra 2013

Prítomní: podľa prezenčných listín

Rokovanie Mestského zastupiteľstva v Košiciach otvoril a viedol primátor mesta Košice MUDr. Richard Raši, PhD., MPH vo veľkej zasadačke Magistrátu mesta Košice.

Úvod rokovania

p. Raši, primátor mesta - Poprosil by som dámy poslankyne, vážených pánov poslancov, aby tí, ktorí sa nachádzajú v sále, aby sa prezentovali. Dobré ráno prajem ešte raz všetkým. Ctené dámy poslankyne, vážení páni poslanci, vážení hostia, otváram XXII. rokovanie Mestského zastupiteľstva v Košiciach, na ktorom vás všetkých vítam. V úvode chcem ospravedlniť, zatiaľ mám evidovaných pánov poslancov Čečka, Deča a Laského, ktorí sa ospravedlnili. Tak verím, že ďalší páni a dámy poslankyne ešte dôjdu v priebehu rokovania. Konštatujem, že v súčasnosti je prezentovaných 36 poslancov, čo je nadpolovičná väčšina všetkých poslancov a sme teda uznášania schopní. 
- - -

K programu rokovania

p. Raši, primátor mesta - Vážené dámy poslankyne, vážení páni poslanci, teraz pokračujeme v rokovaní. Program rokovania ste dostali v pozvánke. Dávam do pozornosti, že vám bolo elektronicky zaslané upravené nariadenie v materiáli pod bodom číslo 13. Je to Všeobecne záväzné nariadenie mesta Košice o poplatku za znečisťovanie ovzdušia malým zdrojom znečisťovania ovzdušia mesta. V tomto nariadení bol iba spresnený dátum účinnosti. A ešte v materiáli číslo 44 Odňatie majetku zo správy Mestskej časti Košice - Staré Mesto, v prílohe číslo 1 - tabuľka, boli tam ešte doplnené 2 parcely. Pretože, keď si všimnete materiál, je veľké množstvo parciel, teda majetok, kde sa presúva z Mestskej časti Staré Mesto na mesto Košice. A dve parcely sa tam do mestskej rady nedostali. Čiže 2 parcelné čísla 3802/109 a 3802/110 boli dopísané. Ale je to len technická vec. A v bode číslo 74 Určenie spôsobu prevodu pozemkov v katastrálnom území Stredné mesto na základe verejnej obchodnej súťaže, bol tam doplnený termín týkajúci sa obhliadky, teda termín, týkajúci sa obhliadky nehnuteľnosti a lehota predĺženia súčasného návrhu bude doplnená až vo vyhlásení. V pôvodnom materiáli boli uvedené konkrétne termíny. Žiadosť sa doplní podľa toho, kedy to reálne bude. Dovoľte mi, aby som doplnil bod, ktorý by som označil ako bod 1/1. Bude to ústna informácia s návrhom uznesenia, a bude to Podporenie uznesenia Národnej rady Slovenskej republiky Mestským zastupiteľstvom v Košiciach k situácii na Ukrajine. Túto podporu chceme vyjadriť na našom mestskom zastupiteľstve. A teraz prosím o vaše pripomienky resp. doplňujúce návrhy. Pán námestník, nech sa páči.

p. Jakubov, námestník primátora - Ďakujem pekne za slovo, vážený pán primátor. Vážené dámy a páni, program rokovania dopĺňam o body číslo 7/1 Združenie finančných prostriedkov za účelom rekonštrukcie a modernizácie areálu kúpaliska Červená hviezda, a bod číslo 7/2 Obnova bytového domu Šoltésovej 11, 13 Košice.

p. Raši, primátor mesta - Ďakujem pekne. Čiže bod 7/1 bude Združenie finančných prostriedkov za účelom rekonštrukcie a modernizácie ČH-čka. Je to kvôli tomu, že ministerstvo vnútra chce poslať mestu Košice finančné prostriedky v objeme dvoch miliónov eur na rekonštrukciu tohto kúpaliska. A druhé je obnova bytového domu. To je zo Štátneho fondu rozvoja bývania, kvôli rekonštrukcii. Ďakujem pekne, pani námestníčka Lenártová.

p. Lenártová, námestníčka primátora - Ja by som chcela doplniť bod 7/3. A tento bod sa bude týkať návrhu na úpravu podmienok zvýšenia hornej hranice dôchodku pre účely priznania príspevku na stravovanie dôchodcov. A ešte chcem povedať k bodu 16, k VZN-ku o poplatkoch, budem predkladať pozmeňujúci návrh, ktorý sa bude týkať úpravy výšky príspevku zákonného zástupcu dieťaťa vo veku do 5 rokov. Takže aj v bode 16 budem predkladať pozmeňujúci návrh. Ďakujem pekne.

p. Raši, primátor mesta - Ďakujem pekne. Čiže zopakujem. Bod 7/3 bude Návrh úpravy hornej hranice dôchodku pre účely priznania príspevku na stravovanie dôchodcov. Čiže to je návrh, kde sa bude zvyšovať hranica dôchodku. A na základe toho bude môcť byť viacerým dôchodcom priznaný príspevok. A k bodu 16, to bude predložené, je to na základe žiadosti občanov, bude úprava, teda respektíve zníženie poplatkov za krúžkovú činnosť, nie len v tých, ktoré sú navrhnuté v materiáli, ale aj pre detí do 5 rokov. Ďakujem pekne. Pani poslankyňa Kijevská.

p. Kijevská, poslankyňa MZ - Dobrý deň prajem. Ďakujem veľmi pekne. Vážený pán primátor a vedenie mesta Košíc, dovoľte mi, aby som doplnila bod 32/1, ak je to možné. Vzhľadom k tomu, že na minulotýždňovej komisii kultúry, jeden člen, pán Dudáš odmietol členstvo v komisii kultúry, takže poprosila by som Personálne otázky, ak sa dá do tohto bodu. Ďakujem veľmi pekne.

p. Raši, primátor mesta - Ďakujem pekne čiže 32/1 Personálna otázka - doplnenie člena komisie kultúry. Ďakujem pekne, pán poslanec Kasterko.

p. Kasterko, poslanec MZ - Ďakujem. Vážený pán primátor, kolegyne, kolegovia. Ja by som chcel doplniť bod rokovania 32/2 Návrh na delegovanie zástupcov zriaďovateľa v radách škôl a školských zariadení v zriaďovateľskej pôsobnosti mesta Košice. A to, že na základe skončenia funkčného obdobia Rady školy Základnej školy s materskou školou Želiarska 4, Košice navrhujem, aby boli mestským zastupiteľstvom delegovaní staro-noví členovia školskej rady, nakoľko nemá zriaďovateľ mesto Košice svojich zástupcov v členskej rade. V Základnej škole s materskou školou vznikla mimoriadna situácia, kedy zamestnanci školskej jedálne podali k 31.10.2013 hromadnú výpoveď a kde od roku 2009 v materskej škole nie je zastabilizovaný pedagogický kolektív. V subjekte Základnej školy s materskou školou dochádza k fluktuácii zamestnancov. A preto mám za to, že treba urýchlene delegovať členov do školskej rady, aby sa týmto urýchlene zaoberala funkčná školská rada a predložila relevantné stanovisko zriaďovateľovi. Návrh na uznesenie prednesiem po schválení programu a doručím ho návrhovej komisii. Ďakujem.

p. Raši, primátor mesta - Ďakujem pekne. Čiže delegovanie členov školskej rady. Vy už potom vysvetlíte a doplníte pri prerokovaní bodu 32/2. A teraz školská rada je nefunkčná? Viete, lebo to školská rada mala urobiť už dávno. To je jej kompetencia a povinnosť.

p. Kasterko, poslanec MZ - My sme to doteraz nevedeli vôbec. Akurát sme sa to dozvedeli, ako členovia školskej rady za zriaďovateľa listom z Magistrátu mesta Košice, z odboru školstva, dňa 29.11. Školská rada skončila svoju funkčnosť, podľa riaditeľky 4.11. Oznámené magistrátu 28.10.

p. Raši, primátor mesta - Dobre, pán poslanec Süli, po ňom pani poslankyňa Kijevská.

p. Süli, poslanec MZ - Vážený pán primátor, ctené zastupiteľstvo. Navrhujem do programu dnešného rokovania v bode 3/a Postoj mesta Košice k dokumentu Memorandum o porozumení a spolupráci v energetickom sektore medzi Ministerstvom hospodárstva Slovenskej republiky a EUU. To je ohľadom uránu.

p. Raši, primátor mesta - Čiže bod 3/1 ho označíme, dobre? Čiže postoj mestského zastupiteľstva k Memorandu. Ďakujem pekne. A pani poslankyňa Kijevská?

p. Kijevská, poslankyňa MZ - Prepáčte, len chcem sa vrátiť k tomu môjmu bodu Personálne otázky. Nie nový člen, ale odstúpenie tohto člena, pána Dudáša.

p. Raši, primátor mesta - Ja ho uvediem ako Personálne otázky. Už to potom nechám na vás. Ďakujem pekne pani poslankyňa. Dobre. Čiže ak nemá nikto ďalší návrh na žiadne pripomienky resp. doplňujúce návrhy, budeme hlasovať najprv o doplňujúcich návrhoch tak, ako boli predložené. Čiže najprv budeme hlasovať o návrhu, ktorý som predložil ja, pod číslom 1/1, je to podporenie uznesenia Národnej rady k situácii na Ukrajine. Prosím hlasujte.

Hlasovanie č. 1 o bode č. 1/1 -	za: 39, proti: 0, zdržal sa: 1

p. Raši, primátor mesta - Prejdeme k ďalšiemu doplneného bodu. Je to bod číslo 7/1 Združenie finančných prostriedkov za účelom rekonštrukcie a modernizácie areálu kúpaliska ČH. Prosím hlasujte.

Hlasovanie č. 2 o bode č. 7/1 -	za: 40, proti: 0, zdržal sa: 0

p. Raši, primátor mesta - Prejdeme k bodu 7/2 a je to Obnova bytového domu Šoltésovej 11, 13, Košice, kvôli možnosti čerpať prostriedky zo ŠFRB. Prosím hlasujte.

Hlasovanie č. 3 o bode č. 7/2 -	za: 39, proti: 0, zdržal sa: 0

p. Raši, primátor mesta - Prejdeme k ďalšiemu bodu, ktorý bol navrhnutý ako 7/3 Návrh úpravy hornej hranice dôchodku pre účely priznania príspevku na stravovanie dôchodcov. Prosím hlasujme.

Hlasovanie č. 4 o bode č. 7/3 -	za: 40, proti: 0, zdržal sa: 0

p. Raši, primátor mesta - Ďalším navrhnutým bodom bol bod 32/1a sú to Personálne otázky, ktorý predložila predsedkyňa komisie kultúry, pani poslankyňa Kijevská. Prosím hlasujme.

Hlasovanie č. 5 o bode č. 32/1 - 	za: 40, proti: 0, zdržal sa: 0

p. Raši, primátor mesta - Ďalší doplnený bod je Delegovanie členov školskej rady v spojenej Materskej a Základnej škole na Želiarskej ulici. Pán poslanec Kasterko predkladal 32/2. Prosím hlasujte.

Hlasovanie č. 6 o bode č. 32/2 -	za: 39, proti: 0, zdržal sa: 1

p. Raši, primátor mesta - Aj tento bod doplňujeme. A posledným navrhnutým bodom bol bod označený ako 3/1. Je to postoj Mestského zastupiteľstva v Košiciach k Memorandu o porozumení, podpísaný medzi Ministerstvom hospodárstva Slovenskej republiky a spoločnosťou Ludovika Energy. Prosím hlasujte.

Hlasovanie č. 7 o bode č. 3/1 -	za: 36, proti: 0, zdržali sa: 3

p. Raši, primátor mesta - Aj tento bod bol doplnený. A teraz budeme hlasovať o programe rokovania aj s doplnenými návrhmi ako o celku. Takže aj s jeho úpravami. Prosím hlasujte.

Hlasovanie č. 8 o programe -		za: 40, proti: 0, zdržal sa: 0

p. Raši, primátor mesta - Program sme teda schválili a budeme sa ním dnes riadiť. 
- - -

Overovatelia zápisnice: 	MUDr. Ján Sekáč a Ing. Marián Siksa
- - -

Návrhová komisia

p. Raši, primátor mesta - Poprosím predsedov poslaneckých klubov, aby navrhli svojich zástupcov do návrhovej komisie. Pán poslanec Géci, nech sa páči.

p. Géci, poslanec MZ - Vážený pán primátor, kolegyne, kolegovia. V mene poslaneckých klubov SMER - Sociálna demokracia a MOST - HÍD, dovoľte, aby som navrhol členov do návrhovej komisie, a to poslancov pána Juraja Briškára, Jozefa Andrejčáka, Margitu Adamčíkovú a Mareka Kandráča.

p. Raši, primátor mesta - Ďakujem pekne. Ak nemá nikto žiaden iný návrh, budeme hlasovať o návrhu členov návrhovej komisie v zložení pani poslankyňa Adamčíková, páni poslanci Andrejčák, Briškár a Kandráč. Prosím hlasujte.

Hlasovanie č. 9 -	za: 38, proti: 0, zdržal sa: 0

p. Raši, primátor mesta - Oznamujem teda, že návrhová komisia bude pracovať v zložení v takom, akom som to uviedol. Zároveň žiadam členov návrhovej komisie, aby zaujali svoje miesta vo vyhradenom dvanástom rade. Ostatným pánom poslancom, dámam poslankyniam, oznamujem, aby svoje návrhy k jednotlivým bodom programu predkladali písomne tejto návrhovej komisii, po ústnej informácií prítomných poslancov.
- - -

Bod č. 1
Informácia primátora mesta o svojej činnosti od XX. rokovania MZ

p. Raši, primátor mesta - Vážené dámy, ctení páni, prejdeme k bodu číslo 1, ktorým je Informácia o mojej činnosti od posledného rokovania mestského zastupiteľstva. Informáciu ste dostali písomne. Uplynulé obdobie bolo bohaté nielen na pracovné stretnutia, ale na množstvo podujatí medzinárodného významu a konferencií, ktoré sa konali v našom meste. V priestoroch Historickej radnice som prijal veľvyslanca Holandského kráľovstvá, Vietnamskej socialistickej republiky, nových veľvyslancov Francúzska, Nemecka, veľvyslankyne Estónska, Nórska, či ministra zahraničných vecí Maďarska. O možnosti prehlbovania vzájomných vzťahov sme rozprávali s vedúcou misie Britského veľvyslanectva. Prijali sme v meste francúzskych senátorov. Na pôde Úradu vlády Slovenskej republiky som sa zúčastnil diskusie s prezidentom Francúzskej republiky. Z ďalších oficiálnych stretnutí spomeniem prijatie chorvátskej delegácie, vrchného zemského rabína Českej republiky, účastníkov konferencie medzinárodnej doktorandskej konferencie na UPJŠ-ke, či účasť na stretnutí biskupov Európy v Košiciach. Medzi hlavné podujatia uplynulého obdobia od posledného Mestského zastupiteľstva patril Medzinárodný maratón mieru, ktorého som sa tak isto, aj ako mnohí z vás, aktívne zúčastnil. V predvečer Medzinárodného maratónu mieru sa konala mimoriadne úspešná Biela noc, ktorú sme otvárali spolu s podpredsedom Európskej komisie Marošom Ševčovičom a ďalšími významnými osobnosťami. V Kunsthalle sme sa zúčastnili Európskeho občianskeho dialógu, ktorý bol diskusiou na tému o súčasnosti a budúcnosti spoločnej Európy. Do prevádzky sa uviedlo zábavno-technické centrum Steel Park, ktoré vzniklo pri spolupráci a podpore najmä U. S. Steel Košice, Technickej univerzity, Slovenskej akadémie vied a Univerzity Pavla Jozefa Šafárika. Konala sa u nás, na pôde magistrátu, konferencia Asociácie komunálnych ekonómov. Boli sme aj účastní a pomáhali sme pri organizácii veľtrhu vzdelávania pracovných príležitosti Pro Educo & Pro Job. V Štátnej vedeckej knižnici som otváral výstavu 20. výročie diplomatických vzťahov medzi USA a Slovenskou republikou. Podporili sme oslavy výročia Leteckej fakulty Technickej univerzity v Košiciach, či konferencie Kultúra a život seniorov alebo Otváranie možností Európskej kultúry. Zúčastnil som sa na zasadaní primátorov krajských miest v Trnave, kde sme riešili aktuálne témy týkajúce sa chodu samospráv. Košice sa prvýkrát stali aj dejiskom celoslovenského Dňa polície, v rámci ktorých sme spolu s ministrom vnútra odovzdali ocenenie 29 príslušníkom policajného zboru. Pripomenuli sme si položením vencov pri Vedeckej knižnici aj na Deň demokracie a spolu s pani viceprimátorkou sme sa zúčastnili na verejnom zhromaždení Vypískajme násilie, ktorého hlavnou myšlienkou bolo upozorniť verejnosť na problematiku násilia páchaného na ženách. Priestory magistrátu sme ponúkli organizátorom 9. ročníka celoslovenskej Konferencie cystickej fibrózy, či 17. ročníka Košických chemoterapeutických dní. Aj tento rok sme sa zapojili do týždňa mobility a ďalších vzdelávacích športových kultúrnych a charitatívnych organizácii. Úspešne prebehol Festival sakrálneho umenia v Košiciach. Nezabudli sme ani na najmenších. Zorganizovali sme Šarkaniádu a prispeli sme na organizáciu festivalu hier a zábavy s názvom Hravenisko. Tak isto sme sa aktívne zúčastnili Plaveckej štafety mesta Košice. Podporili sme charitatívne podujatie celoslovenské s názvom Integrácie. A v rámci Svetového dňa výživy, sme spolu s rodičmi robili prezentáciu stravovania detí v košických materských či základných školách. 5. decembra sme odštartovali Košické rozprávkové Vianoce. Ich súčasťou je aj predávanie primátorského punču. Ďakujem vám všetkým, ktorí ste primátorský punč podporili, ktorého celý výťažok bude začiatkom budúceho roka prerozdelený medzi 4 charitatívne organizácie. A cez víkend sme úspešne ukončili kultúrnu časť Európskeho hlavného mesta kultúry - Košice 2013. Ďakujem pekne za pozornosť. 
Otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice berie na vedomie informáciu primátora mesta o svojej činnosti od XX. rokovania mestského zastupiteľstva.“

Hlasovanie č. 10 -	za: 39, proti: 0, zdržal sa: 0
 
p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 1/1
Podporenie uznesenia Národnej rady Slovenskej republiky k situácii na Ukrajine – ústna informácia

p. Raši, primátor mesta - Prejdeme k prvému doplnenému bodu, ktorý je označený ako 1/1 a je to Podporenie uznesenia Národnej rady Slovenskej republiky k situácií na Ukrajine. Dovoľte mi, aby som vám prečítal to, čo bolo prijaté v Národnej rade Slovenskej republiky. Bolo to v piatok 13. decembra. A toto uznesenie bolo prijaté všetkými prítomnými poslancami na rokovaní Národnej rady Slovenskej republiky. Zo všetkých klubov, jediný, kto toto uznesenie nepodporil, bola pani poslankyňa Mezenská. Ostatní poslanci všetci. Národná rada Slovenskej republiky pozorne sleduje situáciu u nášho suseda v Ukrajine. Jednotliví poslanci, ale aj poslanecké kluby politických strán, často vyjadrovali podporu európskym ambíciám, za ktoré sa dnes na Majdane postavili ukrajinskí občania. Ešte máme v živej pamäti, akým spôsobom si slovenskí občania vybojovali slobodu a príslušnosť k európskym demokratickým štátom. Žiadame ukrajinský parlament, aby váhou svojho demokratického mandátu podporil pokojné a na dialógu založené riešenie situácie v Ukrajine. Žiadame žiadne násilie a nasadenia represívnych zložiek štátu voči vlastným pokojne protestujúcim občanom. Ešte nikdy neprispelo k vyriešeniu situácie tak, aby bolo v prospech ľudí. V 21. storočí v Európe už neplatia pravidlá, ktoré používali autoritatívne vystupujúci vládcovia. V dvadsiatom storočí parlament volia občania v slobodných voľbách. A parlament musí za svojimi očami stáť. Inak stráca svoju legitimitu. Toto bolo prijaté v Národnej rade. Dovoľte mi, aby som vám priniesol návrh uznesenia Mestského zastupiteľstva v Košiciach, ktorý by sme teda - o ktorý by som vás požiadal, aby sme ho schválili. Mestské zastupiteľstvo v Košiciach podporuje vyhlásenie Národnej rady Slovenskej republiky z 13. decembra 2013, v ktorom poslanci slovenského parlamentu žiadajú kolegov v ukrajinskom parlamente, aby váhou svojho demokratického mandátu podporili pokojné a na dialógu založené riešenie situácie na Ukrajine. A potom je to citácia Mestského zastupiteľstva : odmietame násilie, apelujeme na všetkých ľudí v krajne nášho východného suseda, ku ktorému máme z Košíc blízko a záleží nám na rozvíjaní priateľských a konštruktívnych susedských vzťahov, aby sa všetci na Ukrajine snažili riešiť aktuálnu situáciu v súlade s demokratickými princípmi a namiesto hrubej sily využívali dialóg a vôľu dohodnúť sa. Čiže toto je návrh, ktorý navrhujeme, ako, na schválenie vás, teda Mestského zastupiteľstva. Otváram k tomuto bodu rozpravu. Pán starosta Petrvalský nech sa páči.

p. Petrvalský, poslanec MZ - Ďakujem pán primátor. Je to pre nás o to dôležitejšie, že nedávno tu bola delegácia z Užhorodu. Sedí tu pán Buraš, ktorý je našim splnomocnencom pre medzinárodnú spoluprácu. A s Ukrajinou máme veľmi dobre vzťahy. Nadviazali sme vzťahy s Užhorodom v školstve, kde funguje slovenská škola, na veľké karateristické podujatie. V januári sme pozvali našich ukrajinských kolegov. Práve na základe tohto stretnutia. Takže ja osobne si myslím, že formy spolupráce s Ukrajinou sú nielen na tej štátnej úrovni. A nielen teda v tieni toho, čo sa teraz v Kyjeve deje, ale máme s nimi aj dosť živé súkromné, také, medzimestské kontakty aj medzi regiónmi. Takže o to dôležitejšie je takúto záležitosť podporiť. Ďakujem pekne.

p. Raši, primátor mesta - Ďakujem pekne. A naozaj aj kvôli tomu, že Užhorod je naším partnerským mestom, ďakujem pekne. Ak sa nikto ďalší do rozpravy nehlási, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podporuje vyhlásenie Národnej rady Slovenskej republiky z 13. decembra 2013, v ktorom poslanci slovenského parlamentu žiadajú kolegov v ukrajinskom parlamente, aby váhou svojho demokratického mandátu podporili pokojné a na dialógu založené riešenie situácie na Ukrajine. Odmietame násilie. Apelujeme na všetkých ľudí v krajine nášho východného suseda, ku ktorému máme z Košíc blízko a záleží nám na rozvíjaní priateľských a konštruktívnych susedských vzťahov, aby sa všetci na Ukrajine snažili riešiť aktuálnu situáciu v súlade s demokratickými princípmi a namiesto hrubej sily využívali dialóg a vôľu dohodnúť sa.“ 

Hlasovanie č. 11 -	za: 43, proti: 0, zdržal sa: 0

p. Raši, primátor mesta - Konštatujem, že uznesenie sme schválili. Ďakujem veľmi pekne sa podporenie uznesenia.
- - -

Bod č. 2 
Správa o činnosti Útvaru hlavného kontrolóra

p. Raši, primátor mesta - Prejdeme k bodu číslo 2 a poprosím pani inžinierku Jakubíkovú, hlavnú kontrolórku mesta, aby uviedla správu o činnosti. Nech sa páči.

p. Jakubíková, hlavná kontrolórka mesta - Ďakujem za slovo. Vážené Mestské zastupiteľstvo, vážený pán primátor. Predkladáme vám správu o výsledkoch kontroly a správu o činnosti. Od predchádzajúceho rokovania sme vykonávali kontrolnú činnosť v štyroch subjektoch územnej samosprávy. Kontroly boli zamerané na hospodárenie, nakladanie s majetkom a vybraných výnosových a nákladových položiek, príjmových a výdavkových položiek finančných operácií. Podľa plánu kontrolnej činnosti sme kontrolovali 2 rozpočtové organizácie Základnej umeleckej školy Hemerkovú a na ulici Jantárovej. V týchto subjektoch neboli zistené nedostatky. 
Ďalej sme kontrolovali neziskovú organizáciu Košice - Európske hlavné mesto kultúry 2013. Kontrolné zistenia v tomto subjekte poukázali na nasledujúce nedostatky: výstupy z inventarizácie majetku a záväzkov neboli spracované v súlade so zákonom o účtovníctve. Neobsahovali zákonom stanovené údaje. Konštatujeme, že inventarizácia v niektorých prípadoch bola urobená formálne. Kontrolovaný subjekt eviduje v účtovníctve niekoľko pohľadávok, ktoré nie sú podložené žiadnym právnym nárokom, tzn. objednávkou, zmluvou či písomnou dohodou. Takto vykázané pohľadávky v účtovníctve sú neopodstatnené. A tým je v aktívach vykázaný fiktívny majetok. Taktiež bolo zistené porušenie zákona o cestovných náhradách. Nebola dodržaná lehota na vyúčtovanie cestovných náhrad zo strany zamestnancov i zamestnávateľa. V niektorých prípadoch pri vyúčtovaní cestovných náhrad chýbali písomné správy z pracovných ciest. Kontrolovaný subjekt pri prekročení stanovených telefónnych limitov ich vysporiadanie neriešil v súlade s internou smernicou. Dodávateľským spôsobom sú poskytované právne služby, a sú kontrolovaným subjektom hradené mesačným paušálom. Z fakturácie nie je zrejmý obsah a rozsah poskytnutých služieb. Zmluvy na poskytované služby boli uzatvorené bez výberového konania. Konštatujeme porušenie zákona o účtovníctve, keď v niektorých prípadoch účtovné doklady a k nim prislúchajúce zmluvy neboli preložené do štátneho jazyka. A v mnohých prípadoch došlých faktúr nebol zrejmý rozsah poskytnutých služieb, ktorý by dokumentoval výšku fakturácie. Výdavkové pokladničné doklady, ako aj vyšlé faktúry, ako účtovné doklady neobsahovali všetky náležitosti účtovného dokladu v zmysle zákona o účtovníctve, keď neobsahovali označenie účtov, na ktorých sa účtovný prípad zaúčtuje. V niektorých prípadoch boli služby obstarané bez výberu dodávateľa aj napriek tomu, že cenou podliehali verejnému obstarávaniu. Košice - Európske hlavné mesto kultúry 2013, ako verejný obstarávateľ pri zadávaní zákaziek s nízkou hodnotou nepostupoval v súlade s internou smernicou. Porušil § 102 ods. 6 zákona o verejnom obstarávaní tým, že v niektorých prípadoch nearchivuje dokumentáciu z verejného obstarávania. Porušil zákon o verejnom obstarávaní tým, že rozdelil zákazku a porušil zákon o verejnom obstarávaní tým, že nezverejnil raz štvrť ročne súhrnnú správu o zákazkách s nízkou hodnotou. 
Ďalej sme kontrolovali vybavovanie sťažnosti a petícií z kancelárie primátora za minulý rok 2012. Kontrolou neboli zistené nedostatky. Iba v jednom prípade nebol výsledok prešetrenia o vybavovaní sťažnosti zaslaný výsledok sťažovateľovi s uvedením, či je sťažnosť opodstatnená alebo neopodstatnená. Bližšie informácie o kontrolných zisteniach sú uvedené v správach, ktoré máte k dispozícii a máte k tomu aj opatrenia na nápravu nedostatkov, priložené kontrolovaným subjektom. Ďakujem za súčinnosť pri výkone kontrolnej činnosti. 
V súčasnosti vykonávame následnú finančnú kontrolu v Mestskom futbalovom klube za obdobie rokov 2012 a v Základnej škole Juhoslovanská 2, Košice za obdobie rokov 2011 a 2012. Taktiež mate k dispozícii spracované stanovisko k úverovej zaťaženosti. Zároveň vám predkladáme plán kontrolnej činnosti na prvý polrok 2014 na schválenie. Plán kontrolnej činnosti obsahuje kontrolu hospodárenia, nakladania s majetkom a vybraných položiek výnosov a nákladov v Dopravnom podniku mesta Košice za obdobie rokov 2012 a 2013. Kontrolu hospodárenia a nakladanie s majetkom a vybraných položiek výnosov a nákladov v Mestských lesoch Košice za obdobie roku 2012 a 2013, kontrolu nakladania s majetkom a vybraných položiek a príjmov a výdavkov v troch základných školách za obdobie roku 2013. Za pozornosť vám ďakujem.

p. Raši, primátor mesta - Ďakujem pekne. Otváram rozpravu k tomuto bodu. Nech sa páči, pán poslanec Hlinka, po ňom pani poslankyňa Čekanová.

p. Hlinka, poslanec MZ - Želám príjemný deň. Chcem sa pozastaviť k zisteniam, ktoré sú uvedené v správe, ohľadne Košice - Európske hlavné mesto kultúry 2013 n. o.              V súčasnej dobe závažné nedostatky, ktoré sú tu spomínané, sú pre mňa prekvapením, pretože poukazujú na to, že v tejto organizácii úroveň profesionality a riadiacej práce bola značne naštrbená, ak to mám takto nazvať diplomaticky. A okrem toho v niektorých prípadoch, ak sa v organizácií, ktorá používa na svoju činnosť verejné zdroje, vedie v účtovníctve fiktívny majetok, že rozsah služieb nie je špecifikovaný, ktoré boli dodané alebo dokonca v oblasti verejného obstarávania sa nerešpektovali vlastné smernice vydané pre zadávanie zákazok s nízkou hodnotou, porušil sa niekoľkokrát zákon o verejnom obstarávaní. Myslím si, že bolo by vhodné, aby mimo tých opatrení, ktoré sú tu v prílohe správy uvedené zo strany kontrolovaného subjektu - akože, riaditeľ píše, že upozornil zodpovedných zamestnancov na to, že toto a toto treba zabezpečiť a dodržiavať pre budúcnosť, a podobne. Je to síce dobre samozrejme, to je ten účel tejto kontroly, ale myslím si, že bolo by potrebné, aby sa  v tejto organizácie prijali aj prísnejšie opatrenia. A tak isto je možné, že konzekvencie, čiže dôsledky a následky, hlavne nedostatky v oblasti verejného obstarávania, pri používaní verejných zdrojov samosprávy budú sa niesť aj ďalej, aj v závery môžu byť pre nás nepríjemné. A môžeme ich aj my  pocítiť, ako zakladateľ tejto organizácie. To znamená, že som prekvapený. A zároveň nedá mi, aby som sa týmto vystúpením nezmienil o tom, že skutočne, táto organizácia, napriek všetkému pozitívnemu čo urobila, má v pozadí závažné problémy v oblasti hospodárenia a ekonomiky.

p. Raši, primátor mesta - Ďakujem pekne. Ja by som sa spýtal pani hlavnej kontrolórky, aká časť zistení, teda za aký rok je tá kontrola? Ďakujem pekne. Dobre, pani poslankyňa Gamcová. Ja navrhujem najprv pánov poslancov a dámy poslankyne, a potom by som požiadal aj druhú stranu, aby sa vyjadrila k nálezu hlavného kontrolóra. Čiže riaditeľa alebo ekonóma Európskeho hlavného mesta kultúry.

p. Gamcová, poslankyňa MZ - Ďakujem pekne, vážený pán primátor, vážení kolegovia. Ja by som taktiež nadviazala na svojho predrečníka, pána poslanca Hlinku. Ja som si prezrela zopár opatrení. A zaujala ma práve príloha číslo 1 EHMK 2. To sú právne služby. Vôbec, všetky tie prílohy podľa mňa nespĺňajú žiadne administratívne náležitosti. Nie sú podpísané nikým. Je to podľa môjho názoru papier, ktorý nemá žiadnu váhu. Rada by som sa opýtala, kto je to vedúci sekcie financií vnútornej správy a ľudských zdrojov a aké sú naozaj reálne opatrenia, ktorý má tento pán alebo pani na starosti? A taktiež by ma zaujímalo, ako poslanca, myslím si, že máme na to plné právo, zoznam všetkých realizovaných prác za obdobie, od kedy vzniklo EHMK, v oblasti dodávateľských právnych služieb. Zatiaľ len toľko ďakujem.

p. Raši, primátor mesta – Ďakujem, poprosím z EHMK, aby ste si písali všetky otázky, ktoré na vás sú. Pani poslankyňa Blaškovičová, po nej pán poslanec Rusnák.

p. Blaškovičová, poslankyňa MZ - Ďakujem pekne pán primátor. Ja som si tiež tú správu pozorne prečítala. Tá správa je za rok 2012. A boli tam nedostatky, ktoré sú mnohokrát zdôvodnené. Aj tým, že jednoducho dotyčný produkčný tam už nepracuje. Takže vzhľadom na to, že pomaly končíme celý projekt neziskovky za rok 2013 a veľmi dobre viete, ako sme tu na začiatku roku s pánom kolegom Gajom hovorili o niektorých našich zisteniach, ja by som chcela poprosiť pani kontrolórku, či by bolo možné, ja viem, že ten objem práce na rok 2014 máte pomerne veľký, ale práve kvôli tomu, že mnohí ľudia sa teraz, teda z neziskovky odchádzajú, aby sa nám nestalo ku koncu roka, že bude zase zdôvodnenie, že jednoducho dotyčný tam už nepracuje, tak nevieme zistiť, ako vlastne tá zmluva a objednávke vyzerala. A ďalšia vec. Pri tej inventarizácii, ja už som sa dávnejšie pýtala, že kde sú veci, ktoré v rámci projektov by mali zostať? Takže by ma naozaj zaujímalo, z tých projektov, ktoré podávala nezisková organizácia, veci ktoré sú do budúcnosti použiteľné. Tzn. v rámci jednotlivých projektov sa vyrábali mnohokrát súčasti nejakej výtvarnej scény. Takže by ma zaujímalo, kde to je? Čo zostalo, a čo bude použiteľné pre ďalšie projekty. Ako je to inventarizované? Pani kontrolórka, neviem či je možné zahrnúť do kontrolnej činnosti do plánu práce ešte neziskovku za rok 2013? Aspoň prvý polrok. A potom do druhého polroka plánu práce myslieť na to, že by sa urobila inventarizácia všetkého, čo teda v neziskovke zostalo, keď sa tento rok ukončí. Ďakujem pekne.

p. Raši, primátor mesta - Ďakujem pekne. Pán poslanec Rusnák, po ňom pán poslanec Halenár.

p. Rusnák, poslanec MZ - Ďakujem vážený pán primátor. Ja sa vyjadrím teda opäť k tejto téme, ale veľmi krátko. Organizácia Európske hlavné mesto kultúry, n. o. vlastne po týchto zisteniach, ktoré tu sú napísané, myslím, že absolútne stratila dôveryhodnosť v ekonomických a iných otázkach, ktoré sa týkajú ich všetkých ekonomických postupov. Pretože to, čo tu je uvedené hovorí o tom, že pomaly čokoľvek tam bolo robené, bolo robené v rozpore so zákonmi. Opatrenie, ktoré uviedol pán riaditeľ alebo šéf tejto neziskovky, že teda upozornil dotyčných pracovníkov, aby to nerobili, tak ako, to mi pripadá dosť minimalistické, až by som povedal smiešne. Takže predpokladám, že i keď, ako povedala pani kolegyňa Blaškovičová, už vlastne celá akcia sa končí, ale dúfam, že jej nejaké následky negatívne nebudeme ešte riešiť aj nasledujúci rok. Ďakujem.

p. Raši, primátor mesta - Ďakujem. Pán poslanec Halenár.

p. Halenár, poslanec MZ - Ja si myslím, že zistenia hlavného kontrolóra plne nekorešpondujú s tým, čo sa deje s peniazmi, keď prídu na kultúru, „v úvodzovkách“. Tzn., že rozhadzovanie peňazí daňových poplatníkov, či slovenských, či z európskych, hlavná vec, že prídu. A potom si s nimi budeme robiť, budeme robiť s nimi kultúru a všetci nám budú tlieskať. A to, čo medzitým sa stane, tak to už tí ľudia tu nebudú alebo budú na nejakých iných postoch. Zabúdame na dôležitú vec, že európske peniaze sú pomerne prísne, a povedal by som, sú prísne kontrolované. A táto správa nášho kontrolóra nám dáva dosť veľké obavy nato, že sme si vyrobili ďalšiu nášľapnú mínu do ďalších rokov. Keď sa iba pozriem na stranu 15 a 16, kde bol nákup Tokajského vína za 4 700 eur bez DPH. To je nejakých asi 150.000,- Sk. Víno za toľko peňazí! Naozaj. Na strane šestnásť, hneď na začiatku, je faktúrou dodávateľa zo 17.10. 2012 fakturované 10 000 euro za prenájom techniky. Nikde sa nenašli doklady, aká technika a prečo bola prenajatá! Veď to vyzerá, že niekto povedal nejakej firme vystav mi faktúru na 10 000 euro, ja ti ju zaplatím a potom, keď príde na tvoj účet, tak už potom nejako zistíme, čo sa s tým dá robiť. Tu sú vzhľadom na to, aký je návrh na uznesenie pre tento bod, sa mi zdá zodpovednosť aj manažérov mesta, od primátora počnúc, za stav v EHMK, kde boli ľudia nominovaní, vieme o nových ľuďoch, ktorí boli nominovaní hneď, ako táto garnitúra v roku 2010 nastúpila do mesta, zdá sa mi ten návrh na uznesenie ako zakopávanie vážneho problému pod koberec. Ten vážny problém spočíva v tom, že aj naši kolegovia poslanci boli nominovaní do dozorných rád. A jednoducho boli tam nominovaní preto, aby sme mali čo najlepšie a najviac informácii o tom, ako to tam beží. Je mi veľmi ľúto, že opäť dochádza k tomu, že poslanci nominovaní v rozhodujúcich radách firiem, kde chodia peniaze aj z mesta, lebo si spomeňme, koľko peňazí z rozpočtu mesta išlo na chod EHMK, ako neziskovky, a ako sa dozvedáme, ako s nimi bolo narábané. Ja si myslím, že by sme mali odmietnuť tento návrh na uznesenie a požiadať primátora, aby predniesol návrh, ktorý bude priamo vyvodzovať dôsledky voči konkrétnym ľuďom.

p. Raši, primátor mesta - Ďakujem pekne. Pán poslanec Gál, pán poslanec Gál, pán poslanec Gaj, nech sa páči.

p. Gál, poslanec MZ - Ďakujem za slovo. Ja by som sa chcel spýtať buď pani kontrolórky alebo vedúcich predstaviteľov  tejto organizácie, tiež pozerám, že tu sú rôzne prekročené limity na telefónne hovory. A otázka znie, voči komu bola vyvodená zodpovednosť? Kto bude spätne hradiť? Alebo to bude zase len tiecť z daňových poplatníkov? Alebo kto tieto limity vôbec schválil? A komu bola vyvodená nejaká hmotná zodpovednosť, že „teraz to musíš uhradiť naspäť, keď nejaké záväzné limity, bez akýchkoľvek pardónov, tu boli prekročené o niekoľko stoviek alebo tisíc EUR“?  Ďakujem.

p. Raši, primátor mesta - Pán poslanec Gaj, nech sa páči.

p. Gáj, poslanec MZ - Vážený pán primátor, vážení kolegovia. Po prvé som veľmi rád, že tento rok trvá iba rok. Nie viac. Tu máme len 2 možností. Buď táto kontrola dobehne úplne do záveru s tým, že sa finančne vyčísli škoda, lebo ak si zoberieme 6 % z výberových konaní, to môže byť celkom dobrá suma a potom sa nám zatočí hlava. Alebo druhá vec je, zavrime Spiš minimálne na 15 rokov, aby sme jej nepoškodili umeleckú hodnotu, kreativitu z celého projektu. Ďakujem.

p. Raši, primátor mesta - Ďakujem pekne. Pán riaditeľ Sudzina, nech sa páči, vyjadrite sa k vyjadreniam.

p. Sudzina, riaditeľ EHMK, n. o. - Vážený pán primátor, vážení poslanci. Rád by som sa vyjadril k predloženej správe, pretože neviem, či máte tú informáciu. Túto správu som ja, resp. zápisnicu, nepodpísal. Pretože v 90 percent prípadoch nesúhlasím so znením tak, ako boli závery podané, resp. interpretované. Vnímam to skôr ako, aspoň formu, ako to bolo podané, za súčasť nejakého predvolebného boja, alebo ani neviem ako to mám nazvať. Pretože keď len zoberieme ten rozsah, ktorý bol v celom projekte za kontrolovaný rok 2012 niekoľko miliónov eura, a tieto zistenia sa týkajú naozaj promile celkového rozpočtu, tak už to vnímam zavádzajúco. Samozrejme, boli tam formálne nedostatky typu inventarizácia, ktoré mali formálny charakter. A ktoré boli v nasledujúcom období buď odstránené alebo už sa nevyskytovali. Pokiaľ ide o verejné obstarávanie, s tým jednoznačne nesúhlasím, pretože na každú jednu službu, ktorá mohla podliehať verejnému obstarávaniu sme mali stanovisko, názor buď právnikov alebo útvaru pre verejné obstarávanie. A ani jeden z týchto prípadov my zásadne odmietame, aby podliehali verejnému obstarávaniu, pretože buď mali charakter umeleckého výkonu, a tým pádom nepodliehali verejnému obstarávaniu alebo jednoducho boli zle vnímané kontrolórmi mesta. Možno odpoviem na konkrétne dotazy poslancov. Pani poslankyňa Gamcová sa pýtala, kto je ekonóm. Pán inžinier Martin Petro. Zoznam všetkých služieb a všetkých faktúr sú k nahliadnutiu a sú zverejňované. Tak isto, čo sa týka inventarizácie. Naozaj, tie problémy, ktoré sa týkali inventarizácie, netýkali sa veľkého majetku. Týkali sa skôr drobných vecí v bufete a treba povedať, že nezisková organizácia nemala nejaký zásadný majetok, ktorým by disponovala. (pozn. hlas z pléna poslancov) Neviem o ktorej rozprávate. Ale treba si uvedomiť aj to, že pokiaľ ide o verejné obstarávania, zdroje na celé podujatia boli viac zdrojové. A používali sme zdroje, ktoré mali rôzne pravidlá a účely použitia. Tzn. na každé jedno podujatie sme mali viac zdrojové financovanie. A aj niekedy možno predmety plnenia, ktoré mali všeobecný charakter, práve boli uvedené z toho dôvodu, že museli zodpovedať buď zdrojom z ministerstva kultúry alebo iný zahraničných zdrojov. A mali sme niekoľko kontrol z ministerstva kultúry, ktoré nezistili žiadne nedostatky.

p. Raši, primátor mesta - Čiže, aby som teda rozprúdil diskusiu, čiže tvrdíte, že správa hlavnej kontrolórky, ste ju nepodpísali?

p. Sudzina, riaditeľ EHMK, n. o. - Správu som nepodpísal, pretože, naozaj, tá interpretácia môže byť zavádzajúca. Pretože tie nedostatky naozaj sa týkali malého percenta celkovej činnosti. A veci, ktoré môžu byť interpretované ako formálne nedostatky sa javia ako zásadné zlyhania.

p. Raši, primátor mesta - Dobre. A ešte je najväčší problém verejné obstarávanie. Čiže z hľadiska verejného obstarávania tvrdíte, že bolo všetko v poriadku v organizácii?

p. Sudzina, riaditeľ EHMK, n. o. - Áno, samozrejme.

p. Raši, primátor mesta - Dobre. Čiže niekto klame. Teda, niekto nehovorí pravdu. Buď jedna alebo druhá strana. Nech sa páči, pán poslanec Halenár. Najprv s faktickými pripomienkami pán poslanec Gaj a potom pán poslanec Gál.

p. Gaj, poslanec MZ – Faktická pripomienka. Vážení kolegovia. Chcem len poukázať, že to je rok 2012. A podľa mojich stanovísk, ktoré som aj v dozornej rade dával, je to len zlomok, čo bude 2013. Čiže si myslím, že pán riaditeľ nehovoríš pravdu. A je problém s výberovými konaniami. A netýka sa to umeleckých výberov. Ide o techniku, recepcie a tak ďalej, a tak ďalej. Čiže tam ja vidím veľký problém, vo výberovom konaní. Ďakujem.

p. Raši, primátor mesta - Pán poslanec, aby sme tu nemiešali pocity s faktami. Fakty treba predložiť. Dobre? Lebo buď je verejné obstarávanie v poriadku alebo nie. A treba to predložiť písomne. Pán poslanec Gál, nech sa páči. Po ňom pán poslanec Kočiš.

p. Gál, poslanec MZ - Faktická pripomienka. Ďakujem. Ja by som chcel len reagovať na nejaké poznámky pána riaditeľa. Ako argumentovať voči kontrolnej správe, že je to „predvolebný boj“ no, že vy ste nepodpísali 90 percent? Ako, ja neviem, ja som si to prečítal, že ste nepodpísali zápisnicu, máte na to právo, ale zase argumentovať ohľadom mnohých ekonomických nedostatkov a zistených predvolebným bojom a nepodpísaním zápisnice? To je čo za argument? Na odbornej úrovni žiaden a ešte ste mi neodpovedal na otázku, kto riešil, prípadne pani kontrolórka možno že mi odpovie, ako budú zosobnené, ako sa riešili tie prekročené limity? Ja len drobnosť vypichnem, je to rok 2012. Ako povedal pán poslanec a starosta Gaj, tak určite ďaleko viacej akcií a obstarávaní bolo v súčasnom roku. Čiže tých kontrolných zistení, či už pozitívnych alebo negatívnych, určite bude viacej za tento rok, ako za minulý. Ďakujem.

p. Raši, primátor mesta - Pán poslanec Kočiš Michal.

M. Kočiš, poslanec MZ - Ďakujem pekne za slovo. Ja by som sa chcel pána riaditeľa opýtať. Totižto z jeho vystúpenia nie sú celkom zrejme niektoré vecí. V prvom rade by som sa chcel pripojiť ku kolegyni Gamcovej, ktorá sa pýtala na právne služby. Na ich rozsah a subjekty, ktorým boli doteraz vyplácané tieto odmeny za právne služby. Tak na to sme nedostali odpoveď. A ďalej by som rád reagoval na pána riaditeľa a neoprávnené zahrnutie pohľadávok nie je formálnym pochybením. Rovnako ani pochybenia, ak nastali v oblasti poskytovania právnych služieb. A už tobôž nie pochybenie v oblasti verejného obstarávania. Takže by som chcel poprosiť konkrétnejšie odpovede na tieto otázky, ktoré už odzneli, lebo sme sa nedozvedeli nič konkrétne. Ďakujem pekne.

p. Raši, primátor mesta - Pán poslanec Halenár a potom pán riaditeľ Sudzina, odpovedať na otázky.

p. Halenár, poslanec MZ - No samozrejme. Všetko sa dá napadnúť. Mám tú email z 25. mája 2012. Píše ho zástupca spoločnosti, ktorá sa pokúšala v EHMK získať zákazku. Robili to cestou verejného obstarávania. Je tu spisové číslo. „Do danej súťaže sa firma, ktorú som zastupoval s ponukou 1 600 eur, vrátane DPH. Emailom oznámené, že sme danú zákazku s najnižšou ponukou vyhrali. Avšak musíme doplniť zoznam materiálov.“ Doplnili zoznam materiálov. Zhodou okolností sa stretol s kolegom z inej firmy, ktorý veľmi prekvapený hovoril: „Vy ste dostali túto zákazku?“ Budem aj citovať, keď chcete: Pýta sa ho: „Ako je možné, že robíš Benátky? Však naša spoločnosť vyhrala výberové konanie.“ A on odpovedal: „Rišo Herrgott, zamestnanec oddelenia kultúry, mi garantoval, že túto zákazku robím ja.“ Prosím, čítam email. Len aby ste vedeli, priamych účastníkov výberového konania, ako vnímajú. To, čo vy nazývate všetko v poriadku. Áno prepošlem všetkým poslancom, ešte teraz. Úplne rozčarovaný a nahnevaný. Skrátka povedal domácej firme, ktorú zastupoval, že, skrátka, na Magistráte mesta Košice sa rozhodli ísť cestou klientelizmu a úplatkárstva. Aby to nebolo také jednoduché, ten dotyčný človek všetko oznámil vedeniu magistrátu. A od primátora, cez riaditeľa. „Samozrejme som písal sťažnosť aj primátorovi mesta Košice, aj riaditeľovi magistrátu, aj právnemu oddeleniu. Myslíte, že som dostal nejakú odpoveď? Absolútne žiadna reakcia kompetentných z mesta. Pre istotu, po mojom emaily primátorovi bola stiahnutá aj faktúra tejto zákazky zo stránky mesta Košice.“ Jednoducho tú sú tak jasné dôkazy o tom, že aspoň toto ja považujem za jasný dôkaz, že výberové konanie, aspoň v tomto prípade nebolo v poriadku. Pán riaditeľ, jednoducho, vy o tom nemusíte ani vedieť, že také niečo sa udialo. Ak emailom dostane firma potvrdenie, že ste vyhrali súťaž, len ju doplňte o nejaké detaily. A nakoniec to dostane niekto iný, kto vôbec ani sa nezúčastnil tej akcie. Skrátka tu je naozaj veľmi, ani nepoviem vážny dôvod, tu je jednoznačný dôkaz o tom, že výberové konania bežali nezákonne.

p. Sudzina, riaditeľ EHMK, n. o. - Pán poslanec, tu len zareagujem na to, že rozprávate o niečom, čo absolútne nemá nič spoločné s neziskovou organizáciou. Pretože Košické Benátky sme neorganizovali, neobjednávali žiadne podujatia. A týkajú sa úplne iného subjektu, ako sme my.

p. Raši, primátor mesta - Presne tak. Pán poslanec Halenár pletie 2 na 3. Pani poslankyňa Blaškovičová, po nej pani poslankyňa Gamcová.

p. Blaškovičová, poslankyňa MZ - Pán primátor, áno, chcela som reagovať na kolegu Halenára, že sú akcie, ktoré robil odbor kultúry. Ale chcela som reagovať aj na pána Sudzinu, keď hovoril o nejakých promile. Ja teda neviem, ale v každej inej organizácií, keby som mala telefónny limit 50 eur a môj účet bude 1 420 bez DPH, tak asi by som nemohla tu hovoriť o tom, že sú to promile.

p. Sudzina, riaditeľ EHMK n. o. - Chcel som povedať, že toto sa týkalo dvoch prípadov za celý rok. Pracovníkov, ktorí boli celý čas v Bruseli. Takže to je možno na vysvetlenie. Ktorí mali na starosti zahraničné veci, atď. Preto hovorím, že to bolo skôr formálny nedostatok. A trebalo to riešiť výnimkou. Pretože, naozaj, tých ľudí sme vybrali. Ešte raz hovorím, nebránime sa veciam, ktoré sme formálne pochybili. Veľa vecí boli, ktoré sme zdedili. Napríklad pohľadávky starého dáta. Naozaj to boli veci, ktoré sme zdedili. A museli sme sa s nimi vysporiadať. Takže, ak máte nejakú pohľadávku z roku 2010, o ktorej ani neviete, na čo bola, prečo bola, tak jednoducho sa k tomu musíte postaviť a postupne to vyriešiť.

p. Raši, primátor mesta - Pani poslankyňa Gamcová, pán poslanec Gaj.

p. Gamcová, poslankyňa MZ - Ďakujem za slovo. Vážený pán primátor, ja by som chcela reagovať na odpoveď pána riaditeľa. Pán riaditeľ, napriek tomu, čo ste povedali, trvám na zozname a budem to žiadať aj v interpeláciách. Mám na to plné právo. A čo sa týka ďalších komentárov na adresu pani kontrolórky, tak rada by som sa jej opýtala, či trvá na zisteniach, ktoré sú uvedené. Navyše chcela by som povedať, že táto kontrola bola plánovaná v zmysle kompetencií, ktoré útvar hlavného kontrolóra má. Si myslím, že sú plne opodstatnené všetky zistenia. Verejné obstarávanie navyše nie je vymyslená záležitosť. Je na to zákon, ktorý, keď sa raz poruší, tak má nejaké opatrenia. A posledná vec, ktorú by som povedala, ten list alebo opatrenia, ktoré ste nepodpísali. Myslím si, že mali by ste zaujať stanovisko, ako riaditeľ. A dať poslancom, aj celým Košiciam, možno nejakú nápravu alebo nejakou deklaráciou povedať, čo chcete urobiť. Napraviť. A tento list, ktorý sme dostali zoskenovaný navyše znižuje svoju hodnotu aj tým, že obsahuje niekoľko vážnych gramatických chýb, čo teda EHMK by si nemalo dovoliť. Ďakujem.

p. Raši, primátor mesta - Pán poslanec Halenár, s faktickou na pani poslankyňu Gámcovú. Potom pán poslanec Gaj.

p. Halenár, poslanec MZ - Faktická pripomienka. Nie, nie, na pána Sudzinu. Keď odpovedal,  ak som sa pomýlil, a tieto 2 akcie nesúvisia spolu, fajn. Beriem to späť. Tých 10 000 euro by bolo celkom dobre teraz on-line, aby ste vysvetlili tú fiktívnu faktúru, čo ste nesúhlasili. A chcem len povedať, že reakcia od primátora asi nemala byť, že áno, je to tak, lebo to sa netýka EHMK. Ale, keď sa to týka mesta, tak si myslím, že reakcia primátora mala byť: „Áno, vyšetríme to, pozrieme sa na to a dáme vám vedieť, pán poslanec.“ Tak si predstavujem ja človeka, ktorý sľuboval, že bude chrániť majetok a zveľaďovať majetok tejto obce, čo sa volá Košice.

p. Raši, primátor mesta - Pán poslanec. Áno. Vyšetríme to a dáme vám to na vedomie. A takýchto listov dostanete ... Nevykrikujte, lebo vás dám vyviesť! Nech sa páči, pán poslanec Gaj. (pozn. hlas z pléna poslancov) ... lebo som skôr na vás nestihol zareagovať. Nech sa páči.

p. Gaj, poslanec MZ - Ja by som vás chcel poprosiť. Argument, že niečo konkrétne a tak ďalej. S pani Blaškovičovou sme boli niekedy na jar, ako členovia dozornej rady, na kontrole. Sme si to prešli, a je z toho aj zápis. A vlastne na poslednej dozornej rade, kde je pán predseda pán Lasky, on o tom vie. Čiže závery z našej kontroly z 2013 sú, čiže, sú reálne. Ďakujem.

p. Raši, primátor mesta - Pán riaditeľ Sudzina, ak ešte niečo chcete povedať.

p. Sudzina, riaditeľ EHMK, n. o. - Myslím si, že opatrenia sme prijali dostatočné. A v priebehu roka 2012 - 2013 sme prijali množstvo smerníc, ktoré práve usmerňovali tie veci, ktoré predtým neboli zrealizované, a ktoré práve optimalizovali a zefektívňovali a hlavne šetrili peniaze daňových poplatníkov. Ďakujem.

p. Raši, primátor mesta - Ešte pani hlavná kontrolórka chce niečo povedať. Nech sa páči.

p. Jakubíková, hlavná kontrolórka mesta - Ďakujem za slovo. Rada by som odpovedala pani poslankyni Blaškovičovej, že na druhý polrok 2014 plánujeme zahrnúť do kontroly EHMK. A pozrieme sa na tie inventúry viac, hlbšie, tak podrobne, ako chcete. Podľa vašej požiadavky. A zároveň chcem povedať, akýkoľvek dôkaz, ktorý je uvedený v tejto správe, je podložený. Ktokoľvek si to môže prísť k nám z poslancov pozrieť. Toľko z mojej strany.

p. Raši, primátor mesta - Pán poslanec Kočiš Michal, nech sa páči.

M. Kočiš, poslanec MZ - Ďakujem pekne. Pán riaditeľ, ja som stále nedostal odpoveď na svoju otázku. A možno by som ju doplnil. Pri tak závažnom podiele, ako je tento, a pri tak závažných námietkach voči postupu mesta kultúry, by bolo dobré, aby sme sa dozvedeli, aké boli objemy poskytnutých právnych služieb, ktoré mali byť poskytnuté nesprávnym spôsobom. Teda odmena, ktorá mala byť vyplatená nesprávnym spôsobom, teda objemy právnych služieb, objemy neoprávnene zahrnutých pohľadávok do aktív. A tak isto objemy transakcií, pri ktorých malo dôjsť k pochybeniu v oblasti verejného obstarávania. Pri týchto veciach si myslím, že nie je možné a dobré čakať do ďalšieho zastupiteľstva. Prípadne na nejaké vyžiadanie a nahliadnutie. A podobné veci. Myslím, že tieto materiály by mali byť pripravené k tomuto bodu. A preto sa pýtam na objemy právnych služieb, objemy pohľadávok a objemy transakcií, s ktorými má byť problém z oblasti verejného obstarávania. Ďakujem pekne.

p. Raši, primátor mesta - Ďakujem. Ešte predtým, ako dám slovo pánovi riaditeľovi Sudzinovi, ešte s faktickou pán poslanec Bereš. Nech sa páči.

p. Bereš, poslanec MZ - Faktická pripomienka. Ďakujem pekne, pán primátor, za slovo. Ja som sa len chcel spýtať pani kontrolórky, že prečo je to plánované až na druhý polrok 2014? Zoberme, že druhý polrok 2014, tak výsledok kontroly môže byť niekedy v decembri. A vieme, kedy sú voľby. Takže potom možno príde nové zastupiteľstvo a povie: „Tak to bol problém minulého zastupiteľstva, nás sa to už netýka.“ Možno by bolo dobre zvážiť a tú kontrolu dať v prvom polroku 2014, aby sme to mohli ešte my riešiť. Ďakujem.

p. Raši, primátor mesta - Ďakujem, pani poslankyňa Blaškovičová s faktickou.

p. Blaškovičová, poslankyňa MZ - Pardón, zlý gombík som stlačila, lebo návrh na uznesenie asi vo faktickej nemôžem povedať. Takže by som sa chcela opraviť, len sa neviem vrátiť.

p. Raši, primátor mesta - Dobre, tak skúste vrátiť pani poslankyňu Blaškovičovú do módu rozpravy a nie faktickej. Tak nech sa páči.

p. Blaškovičová, poslankyňa MZ - Dobre, ďakujem pekne. Takže by som predsa len doplnila návrh na uznesenie, ak dovolíte. Doplnila by som plán práce kontrolnej činnosti o kontrolu objednávok, faktúr a hmotného majetku, ktoré zostali z projektov podaných neziskovou organizáciou Košice 2013 za prvý polrok roku 2013.

p. Raši, primátor mesta - Ďakujem pekne, pán riaditeľ Sudzina ešte.

p. Sudzina, riaditeľ EHMK, n. o. - No k tomu rozsahu, nemám tu pri sebe, samozrejme, konkrétne čísla. Ale jedná sa rádovo v stovkách. Pokiaľ ide o právne služby, mesačne. Stovkách eur. A pokiaľ ide o celkové, problémové veci, pani hlavná kontrolórka zrejme má pred sebou presné čísla. Tak by nám mohla povedať.

p. Raši, primátor mesta - Pani hlavná kontrolórka, ak máte presné čísla, tak povedzte.

p. Jakubíková, hlavná kontrolórka mesta - Právne služby pre obdobie od 1.1. 2012 do 30.6. 2012 na základe zmluvy číslo 482/2011 zo dňa 30.12. 2011, za dohodnutú mesačnú odmenu 650.- eur bez DPH. Pre obdobie od 1.7. 2012 do 31.12. 2012 na základe zmluvy číslo 12 zo dňa 29.6. 2012 za dohodnutú mesačnú odmenu 1 300.- eur bez DPH. Celkové ročné náklady za poskytnuté právne služby boli vo výške 11 700.- bez DPH.

p. Raši, primátor mesta - Dobre. To sú také čísla, všelijaké. Povedzte, hodinová sadzba koľko vychádza  alebo nejaký fakt, ktorý sa dá porovnať, aby právnici, ktorí to robia, vedeli, že za koľko sa vlastne robilo.

p. Jakubíková, hlavná kontrolórka mesta - Je tam uvedená mesačná odmena 650 eur.

p. Sudzina, riaditeľ EHMK n. o. - Treba povedať ešte, že právne služby boli riešené skôr sponzorskou výpomocou tejto firmy. Pretože, naozaj, hodinová sadzba bola smiešna,  čo sa týka rozsahu prác, ktoré boli realizované v roku 2012.

p. Raši, primátor mesta - Koľko je smiešna? Orientačne? No tak, treba to zistiť, lebo smiešna je pre niekoho 10 eur, pre niekoho 30, pre niekoho 100. Neviem, pán poslanec Kočiš nám možno povie, aká je priemerná bežná. Nech sa páči, pán poslanec Kočiš faktická. Potom pán poslanec Gaj. Michal Kočiš.

M. Kočiš, poslanec MZ - Faktická pripomienka. Mám poznámku. V tých výhradách pani kontrolórky nie je tak problém výška, ale problém, či tá výška bola vyplatená oprávnene a oprávneným spôsobom. Ako boli vybraní? A ten postup, ktorý tomu predchádzal. Takže tá otázka, aká je primeraná - neprimeraná hodinová odmena, je jedna vec. Ale či  právnická kancelária bola vybraná správnym spôsobom, je druhá vec. A myslím, že to je ten podstatný problém, ktorý čítam v tejto správe. A 11 000 eur nie sú stovky eur. Ďakujem pekne.

p. Raši, primátor mesta - Ja by som sa predsa len vrátil k tej hodinovej sadzbe. Aby sme náhodou nezistili, že tá hodinová sadzba je výrazne nižšia, ako ju poskytujú mnohé iné komerčné kancelárie. Len aby sme, tak, pre detail. Čiže pán riaditeľ, to by ste mohli zistiť. Pán starosta Gaj.

p. Gaj, poslanec MZ - Faktická pripomienka. Ďakujem pekne. Ja len by som rád prečítal zo správy pani kontrolórky jednu vetu. Riaditeľ organizácie ku kontrolným zisteniam podal námietky, ktoré kontrolná skupina v plnom rozsahu zamietla. Čiže, ak je tu dilema, kto nehovorí pravdu alebo kto sa mýli, je to zrejmé, kto sa asi mýli. Ďakujem.

p. Raši, primátor mesta - Pán starosta, príde ti raz kontrola z NKÚ potom budeš prekvapený, aké budeš mať iné názory. A vieš, to je vec názoru a názoru. A tak isto sa vyjadrovali kontrolná skupina verzus kontrolovaný subjekt. A ten názor môže byť na mnohé veci úplne odlišný. A keď sa ti to raz stane, tak potom budeš hovoriť úplne inak. Ďakujem pekne, uzatváram rozpravu k tomuto bodu. Poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Návrhová komisia obdržala jeden pozmeňujúci návrh od pani poslankyne Blaškovičovej v tomto znení: „Mestské zastupiteľstvo Košiciach schvaľuje doplniť plán kontrolnej činnosti o kontrolu objednávok, faktúr a hmotného majetku, ktoré zostali z projektov podaných EHMK 2013, n. o. za prvý polrok 2013.

Hlasovanie č. 12 -	za: 45, proti: 0, zdržal sa: 1

p. Raši, primátor mesta - A teraz budeme hlasovať o uznesení aj s týmto doplňujúcim návrhom. Nech sa páči.

p. Adamčíková poslankyňa MZ a členka návrhovej komisie - Mestské zastupiteľstvo v Košiciach, podľa príslušných ustanovení Štatútu mesta Košice, po a) berie na vedomie  po 1) Správu o činnosti hlavného kontrolóra mesta Košice od XX. rokovania Mestského zastupiteľstva v Košiciach, po 2) Správu o výsledkoch kontrol vykonaných v subjektoch Základná umelecká škola M. Hemerkovej, Košice, Kancelária primátora mesta Košice, Magistrát mesta Košice, Košice - EHMK 2013, n. o.,  Základná umelecká škola Jantárová 6, Košice. Po b) schvaľuje po 1) Plán kontrolnej činnosti Útvaru hlavného kontrolóra mesta Košice na prvý polrok 2014.“ 

Hlasovanie č. 13 -	za: 42, proti: 1, zdržal sa: 3

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 3
Informácia o plnení úloh vyplývajúcich z uznesení MZ od XVII. rokovania MZ

p. Raši, primátor mesta - Prejdeme k bodu číslo 3, je to Informácia o plnení úloh vyplývajúcich z uznesení mestského zastupiteľstva. Čiže, nech sa páči, pán riaditeľ, aby uviedol materiál.

p. Lazúr, riaditeľ MMK - Vážený pán primátor, ctené mestské zastupiteľstvo. V rámci tejto informácie máme 2 okruhy úloh. Sú to splnené a priebežne plnené. Neevidujeme nesplnené úlohy. Máme za sebou jednu fúzatú, to je portrétovanie bývalého primátora, pána Knapíka. Jeho portrét už visí v Historickej radnici. Takže sa konečne podarilo. A sú tu ďalšie veci, ako riešili sme zlučovanie bytového podniku a Správy majetku mesta Košíc, územné plány, rôzne zmeny a doplnky, predloženie výsledkov obchodných spoločnosti, úpravy predmetov činnosti, či už Bytového podniku alebo spoločnosti TEHO, správu NKÚ, riešenie záväzkov voči spoločností Waltz Properties, atď. Čiže všetko bolo predložené. Ak sú nejaké otázky, nech sa páči. A pokiaľ nie, tak poprosím ctené mestské zastupiteľstvo, aby zobralo správu na vedomie. Ďakujem.

p. Raši, primátor mesta - Ďakujem pekne. Otváram rozpravu k tomuto bodu. Bývalý pán primátor Knapík teda nevisí, ale je uložený v Historickej radnici, na stene jeho portrét visí. Nech sa páči, otváram rozpravu k bodu číslo 3. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice a Rokovacieho poriadku Mestského zastupiteľstva berie na vedomie Informáciu o plnení úloh vyplývajúcich z uznesení mestského zastupiteľstva od XVII. rokovania mestského zastupiteľstva.“ 

Hlasovanie č. 14 -	za: 46, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod 3/1
Postoj mesta Košice k dokumentu „Memorandum o porozumení a spolupráci v energetickom sektore medzi Ministerstvom hospodárstva SR a European Uranium Resources“

p. Raši, primátor mesta - Prejdeme k doplnenému bodu, ktorý doplnil pán poslanec Süli ako 3/1. Je to Postoj mestského zastupiteľstva k memorandu o porozumení podpísaný medzi ministerstvom hospodárstva a spoločnosťou Ludovica Energy, ak sa nemýlim. Čiže, nech sa páči, otváram rozpravu. Pán poslanec máte slovo. 

p. Süli, poslanec MZ - Vážený pán primátor, ctené zastupiteľstvo. Mal som možnosť              v novembri sa zúčastniť jednej konferencie, kde sa hovorilo o bezpečnosti potravín. Úplne náhodou som sa tam dostal. A v jednom materiáli bolo pekne napísané, že na Zemplínskej Šírave síce sa môžu loviť ryby, ale je zakázané konzumovať tieto ryby, lebo sú nakazené kontaminované látkami PCB. Potom som sa dočítal v ďalšej správe, že vodné zdroje v oblastí Zlatej Idky sú tak kontaminované, že ich úroveň je nad 21-násobok povolenej normy. Dočítal som sa aj to, že divinu ulovenú v oblasti Zlatej Idky nedoporučuje nikto konzumovať, lebo táto divina obsahuje tak vysoko ťažké kovy, že môžu spôsobiť veľmi vážne ujmy na zdraví. Každý jeden človek, u ktorého v rodine nenastali žiadne onkologické ochorenia, berú to pomerne ľahostajne a pozerajú sa na túto problematiku tak trošku s posmechom: „Ale, tak čo, niekto musí zomrieť, vojna nie je, treba preriediť obyvateľstvo." Vážený pán primátor, kým PCB látky za 200 rokov, možno, budú odstránené z oblastí trojuholníka smrti Humenné - Strážske - Michalovce. Dajú sa aj ťažké kovy veľmi ťažkým spôsobom odstrániť z pitnej vody, ale je to veľmi nákladné, za nejaké roky 100, 200 rokov, ale rádioaktívne zamorenie územia, aj keď veľmi nízkou úrovňou, bude zamorené navždy, pokiaľ ľudstvo existuje. Pokiaľ táto zemeguľa bude existovať. Práve preto si myslím a teraz, ešte by som rád podotýkal ešte jednu vec. Mal som priateľov, ktorí robili v zahraničí, na takých oblastiach, kde boli  kde Černobyľ vážne zamoril územie. Ten môj priateľ už nie je medzi nami. Druhý človek, ktorý pracoval v Iraku, kde sa strieľalo s projektilmi z uránu, tiež už nie je medzi nami. A všetci tí, ktorí boli pre mňa blízko, už nie sú medzi nami. Práve preto by sme sa nemali stavať k tomuto problémom ľahostajne. Ľudia sa ma pýtajú, že: „Pán poslanec, ako je možné, na čo sa podpisuje memorandum, keď každý je proti?" Za pultom sedel aj pán minister životného prostredia. Možnože najmladší minister v histórii Slovenska, a tvrdil, že vysoko si vás váži, váži si pána predsedu samosprávneho kraja, pána Trebuľu, a podporuje vás vo všetkom v tom, aby ten urán sa tu neťažil a nespracovával. Ale v zásade je otázka taká, prečo potom je memorandum podpísané? A to je vážna otázka. Práve preto si myslím, pán primátor, že mali by sme sa postaviť aj proti tomu memorandu. A urobiť všetko preto, aby táto činnosť bola zamedzená. Potom tá naša posledná možnosť, rozvoj turistiky, rozvoj cestovného ruchu, na ten rozvoj treba zabudnúť, lebo sem, keď to vypláva na povrch, už nikto nepríde. Ešte na záver toľko, že pre mňa blízka osoba pracovala aj v jednom veľmi zaujímavom projekte Interkozmos sa to volalo a tam skúmali vplyv rádioaktívneho žiarenia na ľudský organizmus. Robili to tu, v Košiciach, pri letisku bolo gama pole, kde ožarovali bielych potkanov. A potom ich pitvali. Výsledky boli katastrofálne. Práve preto si myslím, že môžeme právom vás požiadať o to, lebo, keď som dobre dopočul, nepodpísali ste aj jedno uznesenie zastupiteľstva, lebo je to protizákonné. Ale bolo aj protizákonné, vraj, aj parkovanie, nerozumiem sa celkom do toho, bolo aj podpísané parkovanie, že je protizákonné, len vzápätí sa zmenil zákon v parlamente. A je už to zákonné. Pán primátor, ja si myslím, že pokiaľ tu všetci chceme ostať v tomto meste, chcem aby deti, naši vnuci, naši ostali tu a bolo to zdravé prostredie, máme právo na to, aby sme toto memorandum aj odmietli z tejto úrovne. Nakoľko to neurobíme potajomky, budeme myslieť, občania, že tu niečo v poriadku nie je. Viete, v staroveku bol jeden pán, volal sa Cicero a mal taký vážny výrok, že: „Neexistuje nedobytný hrad, len málo peňazí.“ Rád by som sa tomu vyhol. Mám to v písomnej podobe, návrh na uznesenie. Dám to návrhovej komisii.

p. Raši, primátor mesta - Predložte návrh uznesenia písomne. Poprosím právne, aby sa pozrelo. Pán poslanec, ja podpíšem každý návrh uznesenia, ktorý bude lege artis. Čiže keď tento návrh v súlade so zákonom, tak ho podpíšem. A nemám s tým žiaden problém. Ale nebudem podpisovať návrhy, preto navrhujem, keď sa dávajú uznesenia nejakého závažného charakteru, aby boli aspoň prekonzultované s právnym odborom magistrátu, pretože potom zbytočne sa vystavujeme tomu, že schválite niečo protiprávne. A jednoducho protiprávne veci nepodpíšem. Prosím, nech sa právne pozrie. Keď je uznesenie v poriadku, a keď ho schválite, nemám žiaden problém s ním. Otváram rozpravu k tomuto bodu. Nech sa páči, pán starosta Petrvalský.

p. Petrvalský, poslanec MZ - Ďakujem pekne na podporu celej tejto záležitosti musím povedať, že asi pred dvoma mesiacmi, tu na magistráte, zasadala skupina, myslím, že tam bolí za magistrát z ÚHA ľudia a boli všetky dotknuté organizácie pozvané. Zhodou okolností som sa zúčastnil aj ja. Boli tam aj aktivisti. A mňa tam len zarazila jedna vec. Teraz už presne viem, kde sa nachádza ťažobná oblasť Kurišková. Ale páni z ÚHA tam premietali jeden veľmi zaujímavý slide, kde vidieť aj to, že hneď vedľa tohto ložiska sú obrovské zásoby pitnej podzemnej vody. Takže ja osobne si myslím, že keby sme do toho ložiska zasiahli, neviem, neviem, ako by sme dopadli. Presne s touto zálohou vysoko kvalitnej pitnej vody. Takže už aj z tohto hľadiska ja radšej zahlasujem za pitnú vodu, ako za vyťaženie uránu. Ďakujem pekne.

p. Raši, primátor mesta - Nech sa páči, ďalší do rozpravy, s faktickou pán poslanec Süli.

p. Süli, poslanec MZ – Faktická pripomienka. Pán primátor, na vašu odpoveď chcem zareagovať len tým, že mesto Košice sa necíti byť nijakým spôsobom viazané daným, ani žiadnym iným dokumentom, pripúšťajúcim možnosť ťažby alebo spracovania uránu na území mesta v záujme zabezpečenia ústavného práva občanov na zdravie, životné prostredie. Mesto Košice, ani vy ste sa nezaviazali žiadnej firme, že môžu to robiť, alebo nemôžu to robiť. My sme nedotknuteľní v tejto veci. A nikto nás nemôže naháňať právnym spôsobom, že máme zaplatiť nejakú škodu za ušlý zisk. Nepodpísali sme, dúfam, že sme nepodpísali žiadnu zmluvu, so žiadnou ťažobnou ani nijakou inou spoločnosťou. A preto si myslím, že v tom pôvodnom návrhu na uznesenie nie je žiadne protiprávie.

p. Raši, primátor mesta - Ďakujem pekne. Nič sme nepodpísali, ani nič nepodpíšeme, so žiadnou spoločnosťou. To vám deklarujem. Lebo to naisto nebudeme nič robiť. Čiže, chcem sa spýtať, či ste dali právnemu to Memorandum, aby si to pozrelo. Ja ho zatiaľ skúsim celé prečítať, keďže chýba nám chvíľu času. Čiže návrh uznesenia je, pokiaľ ho všetci nemáte, ktorý predložil pán poslanec Süli a je to Postoj mesta Košice k dokumentu Memorandum o porozumení a spolupráci v energetickom sektore medzi Ministerstvom hospodárstva Slovenskej republiky a European Uranium Resources. Mestské zastupiteľstvo v Košiciach podľa § 4 ods. 3 písm. h) zákona č. 369 z roku 90 Zb. o obecnom zriadení v znení neskorších predpisov a § 6 ods. 2 písm. o) Štatútu mesta Košice, po a) odmieta Memorandum o porozumení a spolupráci v energetickom sektore medzi Ministerstvom hospodárstva Slovenskej republiky a European Uranium Resources, ktoré bolo podpísané bez vedomia mestského zastupiteľstva a bez vedomia primátora mesta, je v rozpore so záujmami občanov mesta s platnými uzneseniami mestského zastupiteľstva číslo 1243 z roku 2006, 578/2013 a 710/2013. To by ste nám možno mohli tie 3 uznesenia prečítať, pán poslanec Süli, aby sme vedeli, že čo schvaľujeme. A potom, za b) deklaruje, že sa necíti byť nijakým spôsobom viazané daným, ani žiadnym iným dokumentom, pripúšťajúcim možnosť ťažby alebo spracovania uránu na území mesta Košice, a v záujme zabezpečenia ústavného práva občanov na zdravé životné prostredie, bude aj naďalej pokračovať v úsilí o dosiahnutie bezpodmienečného zákazu ťažby a spracovania uránu v Košiciach. Už len pre detail, memorandum, ako také, sa používa pre právne nezáväzné spoločné stanoviská (čítam z Wikipédie) štátnych predstaviteľov, stručné zhrnutie výsledkov jednaní, ktoré potom slúžia ako podklad k ďalšiemu jednaniu. Čiže aj memorandum samo o sebe je nezáväzný právny akt. Čiže, pán poslanec, už nám len povedzte, veľmi stručne, ktoré boli uznesenia 1243 z roku 2006, 578 z 2013 a 710 z roku 2013, aby pred hlasovaním poslanci vedeli, že na ktoré sa odvolávate. Nech sa páči, pán poslanec Süli.

p. Süli, poslanec MZ - Môžem hovoriť?

p. Raši, primátor mesta - Len pre ozrejmenie. Lebo 3 uznesenia sú. A keď ich poslanci odhlasujú, aby vedeli, že za čo hlasujú. Len veľmi stručne. 

p. Süli, poslanec MZ - Ja veľmi stručne. Len toľko poviem, pán primátor, že máme právo ako občania sa vyjadriť aj k memorandu, ktoré podpísal nejaký vysokopostavený úradník. Nie volený. Ale úradník. Čo sa týka týchto uznesení, ja to predložím do ďalšieho zastupiteľstva. Nemám to pri sebe. Je to na internete, takže každý si to môže pozrieť, kto chce.

p. Raši, primátor mesta - Dobre, nech sa páči, je diskusia. Nikto sa nechce vyjadriť k tomu?  K ničomu? Dobre, ďakujem pekne, právne oddelenie mi povedalo, že všetko je v poriadku. Až na to, že nemajú pred sebou memorandum o porozumení, ktoré nepodpísalo mesto, ale ministerstvo hospodárstva. Čiže k tomu sa vyjadriť nevedia. Takže, keďže sa nikto vyjadriť nechce, ani ostatní nevedia, uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Návrhová komisia neobdržala žiaden návrh.

p. Raši, primátor mesta - Dajte návrhovej komisii návrh.

p. Adamčíková, poslankyňa MZ a členka návrhovej komisie - Ďakujem pekne. Návrh na uznesenie z XXII. rokovania Mestského zastupiteľstva v Košiciach zo dňa 16. decembra 2013, Postoj mesta Košice k dokumentu Memorandum o porozumení a spolupráci v energetickom sektore medzi Ministerstvom hospodárstva Slovenskej republiky a European Uranium Resources. „Mestské zastupiteľstvo v Košiciach podľa § 4 ods. 3 zákona o obecnom zriadení v znení neskorších predpisov a príslušných ustanovení Štatútu mesta Košice po a) odmieta Memorandum o porozumení a spolupráci v energetickom sektore medzi Ministerstvom hospodárstva Slovenskej republiky a European Uranium Resources, ktoré bolo popísané bez vedomia Mestského zastupiteľstva a bez vedomia primátora mesta, je v rozpore so záujmami občanov mesta a platnými uzneseniami Mestského zastupiteľstva číslo 1243 z roku 2006, 578 z roku 2013 a 710 z roku 2013. Po b) deklaruje, že sa necíti byť nijakým spôsobom viazané daným a ani žiadnym iným dokumentom, pripúšťajúcim možnosť ťažby alebo spracovania uránu na území mesta a v záujme zabezpečenia ústavného práva občanov na zdravé životné prostredie, bude aj naďalej pokračovať v úsilí o dosiahnutie nepodmienečného zákazu ťažby a spracovania uránu v Košiciach.“ 

Hlasovanie č. 15 -	za: 40, proti: 0, zdržali sa: 5

p. Raši, primátor mesta - Konštatujem, že uznesenie bolo schválené, ďakujem pekne.
Poprosím, pre budúcnosť, keďže je to téma, ktorá tu trvá roky, keď zase bude mať niekto návrh uznesenia, s ktorým všetci určite budeme súhlasiť, aby aspoň deň predtým išiel na právne oddelenie, a to prešiel a učesal uznesenie, aby sa poslanci aj pripravili na zastupiteľstvo. Tzn., keď schvaľujeme uznesenie, aby si aspoň prečítali uznesenia, ktoré sa schvaľuje, a tak ďalej. Lebo myslím si, že každý bude chcieť hlasovať „za“, ale je férové aspoň poslancom povedať, za čo hlasujú.
- - -

Bod č. 4
Správa o odpovediach na interpelácie a dopyty poslancov mestského zastupiteľstva, ktoré boli prednesené na XX. rokovaní MZ dňa 16.09.2013

p. Raši, primátor mesta - Prejdeme k bodu číslo 4. Poprosím pána Lazúra, riaditeľa magistrátu, aby uviedol Správu o odpovediach na interpelácie a dopyty mestského zastupiteľstva, ktoré boli prednesené na rokovaní 16.9.

p. Lazúr, riaditeľ MMK - Ďakujem pekne za slovo. Správa o odpovediach na interpelácie a dopyty poslancov bola samozrejme riešená tak, že tieto odpovede boli dávané v zákonnej lehote do 30 dní, po trvaní mestského zastupiteľstva. Klasicky zhrniem, že v podstate sú tu 3 okruhy otázok. Prvá časť, ktorá bola riešená promptne. Potom, ako boli dávané interpelácie alebo dopyty, pretože to bolo možné. Druhá časť, s ktorou máme problémy s finančným krytím. Čiže, buď to nevieme urobiť alebo to presúvame na rok 2014. A tretia časť je tá, kde vlastne máme legislatívny problém, pretože nie je možné niektoré veci riešiť z prostriedkov mesta. Legislatíva to nedovoľuje. Čiže, pokiaľ sú nejaké otázky, nech sa páči. Keď nie, tak doporučujem zobrať materiál na vedomie. Ďakujem.

p. Raši, primátor mesta - Ďakujem pekne. Otváram rozpravu k tomuto bodu. Nech sa páči, pani poslankyňa Gamcová. Po nej pán poslanec Petrvalský. Nech sa páči.

p. Gamcová, poslankyňa MZ - Ďakujem. Vážený pán primátor, ja by som sa chcela poďakovať pánovi riaditeľovi, za veľmi promptné vyriešenie mojich požiadaviek. Je tu ešte jedna, ktorá nebola spomenutá, a to je križovatka Zimná - Letná. Tam bude spojazdnená šípka, ktorá pomôže pri organizácii dopravy. Vraj už v stredu. Takže veľmi sa tešíme. Pán riaditeľ, ďakujem pekne, aj útvaru dopravy. A chcela by som sa len opýtať, zrejme vznikla nejaká chybička v odpovedi na moju interpeláciu ohľadom schodov na Turgenevovej ulici. Tam je napísané, že je zaradená do harmonogramu prác na rok 2013. Predpokladám, že tam malo byť 2014. Ďakujem pekne.

p. Jakubov, námestník primátora - Ďakujem pekne pani poslankyňa, samozrejme, je to preklep. Nech sa páči, pán poslanec Petrvalský.

p. Petrvalský, poslanec MZ - Ďakujem veľmi pekne, pán námestník, Chcel by som poďakovať mestu Košice. Tých 30 000 je v poriadku. Tie tri akcie, ktoré som žiadal urobiť na Americkej triede, Sofijskej a Belehradskej, sú tiež v poriadku. Zasfaltované, preliačiny sú odstránené. Jediná vec je to, čo som spomenul aj na mestskej rade, a to je, že som žiadal mesto pomôcť o likvidáciu tej rómskej osady v lokalite Majetkár. Nežiadal som, aby priamo mesto zobralo buldozéry a prešlo túto osadu a zrovnalo ju so zemou. Žiadal som, aby mesto vyvinulo v rámci svojich možností tlak v tejto oblasti. Napríklad kontrolu toho, či sú zaplatené dane z nehnuteľností, kontrolou toho či platia za odpad, keď sa už prihlásili na odber odpadu, kontrolou toho, či robia to, čo robiť majú. A ďalej, ako napríklad tlakom na Národnú diaľničnú spoločnosť, v ktorej ochrannej zóne táto lokalita leží. Oni tiež by mohli určitým spôsobom zasiahnuť. Takže pekne by som mesto poprosil, keby táto záležitosť ešte pokračovala chvíľu. Ďakujem pekne.

p. Jakubov, námestník primátora - Ďakujem pekne. Nech sa páči, s faktickou pán poslanec Ihnát.

p. Ihnát, poslanec MZ - Áno, ďakujem za slovo, pán primátor a vážené vedenie mesta, kolegyne, kolegovia. Ja zareagujem na pána Petrvalského. My sme sedeli v televíznom štúdiu Naša. A sme riešili problém aj na miestnom zastupiteľstve. Som za, ak tí Rómovia tam sú nelegálne a jednoducho, tam nemajú právny titul na bývanie, nech idú preč. Nech k tomu pomôže mesto, diaľničná spoločnosť, aj všetci. Ale, bohužiaľ, ja som tam bol osobne. A títo Rómovia majú v ruke určité papiere, ktoré môžu reprezentovať nájomný vzťah. To nie je sranda. My by sme sa dostali vlastne do medzinárodného škandálu. Ja len vyzývam pána starostu Petrvalského, aby konal konečne! Ako štatutár tejto mestskej časti! A aby urobil to, čo zo svojej pozície má urobiť. A to preveriť s právnym oddelením, ktoré je kvalitne platené na Mestskej časti Sídlisko Ťahanovce, právnu analýzu týchto papierov. Alebo, nazvime to zmluvu. Ani on, ani ja v súčasnosti nevieme povedať, že o aké právne náležitosti alebo papiere ide. To sa ho budem pýtať v stredu, na miestnom zastupiteľstve. Ďakujem.

p. Raši, primátor mesta - Ďakujem pekne. Zároveň to beriem ako pozvánku na miestne zastupiteľstvo. Pán poslanec Kasterko, pán poslanec Berberich, nech sa páči.

p. Kasterko, poslanec MZ - Ďakujem za slovo. Vážený pán primátor a vedenie mesta. V rámci svojej interpelácie vám chcem veľmi pekne poďakovať za zrealizovanie čiastočnej opravy mestskej komunikácie na Ťahanovskej ulici. A pevne verím, a želám si, že na budúci rok stavebné práce, budú pokračovať aj naďalej. Ďakujem ešte raz veľmi pekne.

p. Raši, primátor mesta - Ďakujem pekne. Pán poslanec pán poslanec Berberich, po ňom pán poslanec Hlinka.

p. Berberich, poslanec MZ - Ďakujem pekne za slovo. Vážený pán primátor, k svojej interpelácií som len chcel doplniť, dostal som iba jednovetovú odpoveď. Asi som sa celkom správne nevyjadril, že o čo mi ide. Je mi jasné, že mesto nemôže investovať do cudzieho majetku. A preto tá cesta, na ktorú som sa pýtal, sa nedá nejako riešiť. Skôr mi išlo o to, nakoľko mesto má zástupcov v Kosite, a keďže ide o účelovú komunikáciu, či by sa nedalo s nimi nejako podebatovať v rámci nejakých takýchto vzťahov, aby sa ten kúsok cesty tam dorobil. Takže o to mi skôr išlo. Ďakujem. Ak sa to dá, ešte, tak pri nejakej vhodnej príležitosti. Ďakujem pekne.

p. Raši, primátor mesta - Ďakujem, poprosím pána riaditeľa, aby vyvolal rokovanie. Pán poslanec Hlinka, nech sa páči.

p. Hlinka, poslanec MZ - Ďakujem. Ja sa chcem vrátiť k dvom interpeláciám. A to je problematika, ktorá sa vlečie už dlhú dobu. Údržba a funkčnosť podchodu ku Katastrálnemu úradu z Južnej triedy. Tu, pokiaľ viem, aj Mestská časť Barca, tak ako aj Mestská časť Juh, opakovane vyvíja isté snahy vo vzťahu k vlastníkovi tohto podchodu. Boli dané prísľuby, že zo strany špecializovaného stavebného úradu mesta pre dopravu, bude iniciovaný štátny stavebný dohľad, pretože vlastník stavby sa evidentne vyhýba svojim povinnostiam. Dokonca ani písomné zásielky nepreberá. Tak dúfam, že tak, ako aj v objekte Štúrova 22, ktorý sa prípad vlečie už asi skoro 2 roky, pri vstupe do nového roka dôjde k istým zmenám. Pretože objekt na Štúrovej 22 je v centre mesta. Tak, ako všetci veľmi dobre viete, a keďže majiteľ nemá sa k ničomu, my z úrovne mesta zrejme ťaháme za kratší koniec. Ale to neznamená, že by nám platné právne predpisy neumožňovali a nedovoľovali vykonať tam nevyhnutné opatrenia za účelom zabránenia vstupu sociálne slabých ľudí, bezdomovcov, a rôznych problémov, ktoré s tým súvisia. A hovorím, je to temer na srdci mesta, pred Námestím osloboditeľov. Čiže som optimista, že dúfam, že tieto odpovede, ktoré som dostal, nebudem musieť znovu nanášať ako nové pripomienky, keď sa stretneme o 2 mesiace, a že sa teda niečo urobí.

p. Raši, primátor mesta - Ďakujem pekne. Aj ja by som zároveň vyzval teba, pán starosta, aj všetkých starostov, ktorí majú tieto problémy, aby boli aktívni. Aby nežiadali len mestské zastupiteľstvo nech niečo robí, ale sami napísali, sťažovali sa. Pretože, keď raz niekto nepreberá zásielky, keď raz niekto nepreberá zásielky, tak vzniká problém. Pretože neprebratá zásielka a hlavne, keď nevieme identifikovať vlastníka. Čiže aj vy buďte aktívni, pretože to nie je problém mesta, a mestskej časti. To je problém všetkých občanov. Pretože my nemôžeme investovať do majetku, ktorý mestu nepatrí. Takže poprosím, aby ste tiež boli aktívni v tomto. S faktickými, pán poslanec Jutka, asi na pána poslanca Hlinku. A potom pán poslanec Hlinka na mňa.

p. Jutka, poslanec MZ – Faktická pripomienka. Ďakujem, pán primátor, za slovo. Ja som neskôr zareagoval. Ja som chcel zareagovať na pána poslanca Berbericha. Takže, viem, že kto je predrečník. Tak sa ospravedlňujem. Ja len chcem povedať toľko, že k tej účelovej komunikácii, tak isto, ako Kosit, ani mesto, pokiaľ viem, ani samosprávny kraj, nie sú jasné vlastnícke práva k tej účelovej komunikácii, smerom ku spaľovni. A my sme to už viackrát riešili na predstavenstve spoločnosti,  ako riešiť tú situáciu. Lebo sa tam ničia všetky tie mechanizmy, ktoré tam chodia. Ničia sa ich podvozky, treba väčšiu údržbu, väčšie náklady, atď. Hľadá sa nejaké riešenie. Ale, myslím si, že toto riešenie bude veľmi ťažko nájsť, vzhľadom na to, že tie vlastnícke práva , aj spoločnosť Kosit nemá k pozemkom, tak isto ich nemá ani mesto a nemá ich ani samosprávny kraj. Čiže aj keď pán riaditeľ magistrátu vyvolá rokovanie, bude veľmi problematické nejakým spôsobom nájsť modus vivendi ako to riešiť. Ďakujem.

p. Raši, primátor mesta - Ďakujem. Pán riaditeľ magistrátu, povedzte, či o rokovaní, že už prebehlo

p. Lazúr, riaditeľ MMK - Rokovanie s firmou Kosit, najprv, prvopočiatkovo bolo. A potom bolo aj rokovanie na úrovni Mesta - Kositu a Košického samosprávneho kraja. Výsledok je nula. Čiže naďalej je to v réžii Kositu, ktorý nedobrovoľne sa snaží aspoň čiastočne vyspravovať túto cestu, pretože ročne vydáva „X“ tisíc eur na túto cestu. Ale nie je to jeho majetok. A netvári sa nadšene Kosit. Ďakujem.

p. Raši, primátor mesta - To nepochybujem. Pán poslanec Hlinka na mňa faktická, a po ňom pani poslankyňa Čižmáriková.

p. Hlinka, poslanec MZ - Faktická pripomienka. Ďakujem. Ja by som chcel povedať, že tlaky a opatrenia boli prijaté. Napríklad, ten pozemok, a ten dvor na Štúrovej sme niekoľkokrát nechali vypratať od odpadkov. A to, čo tam nepatrilo, to smetisko, cestou aktivačných zamestnancov. A tak isto aj ten podchod na Južnej triede spolu s Mestskou časťou Barca. Pokiaľ som informovaný, sme zvolali niekoľkokrát pracovné stretnutie  z úrovne mestských častí so zainteresovanými, kde sa hľadalo, kto je majiteľom toho podchodu, či Národná diaľničná spoločnosť, či Slovenská správa ciest  alebo nakoniec ZŤS bývalé, v likvidácii. Takže my sme tento problém sa snažili poriešiť. Ale kompetenciu štátneho stavebného dohľadu mestské časti nemajú možnosť vykonávať.

p. Raši, primátor mesta - Ďakujem pekne. A to je presne ten problém, že potom vám príde kontrola, a dostanete upozornenie, že ste využili a vynaložili finančné prostriedky mestskej časti na cudzí majetok. A bude z toho zápis a potom diskusia. Pani poslankyňa Čižmáriková, nech sa páči.

p. Čižmáriková, poslankyňa MZ - Ďakujem za slovo. Ja len také odporúčanie kolegom, pre spätnú kontrolu, kde som interpelovala čerstvo upravenú Letnú ulicu, kde už bola diera pri jednej zo šácht. Tak chcem povedať kolegom, že aj keď táto šachta nie je v správe, v údržbe referátu dopravy, bol majiteľ identifikovaný, vyzvaný. A diera je opravená. Ale tí, čo tadiaľ chodíte každý deň, tak určite ste to zaregistrovali, lebo to bolo presne v strede Letnej ulice. Ďakujem.

p. Raši, primátor mesta - Ďakujem pekne pani poslankyňa. Kiežby sme mali viac takých majiteľov. Uzatváram rozpravu k tomuto bodu. Poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo podľa príslušných ustanovení Rokovacieho poriadku Mestského zastupiteľstva v Košiciach, berie na vedomie Správu o odpovediach na interpelácie a dopyty poslancov mestského zastupiteľstva, ktoré boli prednesené na XX. rokovaní Mestského zastupiteľstva v Košiciach dňa 16. septembra 2013.“

Hlasovanie č. 16 -	za: 37, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 5
Zabezpečenie úverových prostriedkov určených na vyrovnanie časového nesúladu medzi príjmami a výdavkami bežného rozpočtu v rozpočtovom roku 2014

p. Raši, primátor mesta - Prejdeme k bodu číslo 5. Pod bodom číslo 5 je materiál Zabezpečenie úverových prostriedkov určených na vyrovnanie časového nesúladu medzi príjmami a výdavkami bežného rozpočtu v rozpočtovom roku 2014. Pán riaditeľ, máte slovo.

p. Lazúr, riaditeľ MMK - Ďakujem pekne. Tento materiál vlastne hovorí o dodatkovaní zmluvy o poskytnutie kontokorentného úveru s bankovým ústavnom VÚB a. s. Je to stále tá istá suma, ako po minulé roky, 2 a pol milióna eur a slúži na prekrytie dočasného nedostatku finančných zdrojov. Vysvetlím. Príklad poviem, keď sa snaží mesto do konca decembra vyplatiť to, čo je dlžné za starý rok, v januári, kým dôjdu podielové dane, dvadsiateho prvého, výplaty sú dvanásteho, tak je potrebné načerpať tieto úvery, ktoré sú potom vždy k termínu podielových daní splatené. Tak isto, keď je horšie obdobie, keď, príklad poviem, v lete, jún, júl, august, keď nechodia dane z nehnuteľností alebo nie je obdobie, keď chodia kvartálne poplatky, tak isto toto používame na dočasné prekrytie nedostatku finančných zdrojov. Hlavne na výplaty a odvody. Vždy keď to vyčerpáme, začiatkom mesiaca k ultimu príchodu podielových daní. Čiže do toho dvadsiateho prvého v danom mesiaci je to aj splatené. A vždy je podmienka, samozrejme, v úverových zmluvách, že toto musí byť splatené k 30.12. daného roka, čiže tridsiateho prvého mesto neeviduje tento záväzok ani ako istinu ani nijak inakšie v svojom účtovníctve. Ďakujem.

p. Raši, primátor mesta - Ďakujem pekne, otváram rozpravu k tomuto bodu. Pán starosta, nech sa páči, Petrvalský, po ňom pán poslanec Kasterko.

p. Petrvalský, poslanec MZ - Ďakujem pekne. Zaujímavosťou tejto celej záležitosti je, áno, že mi toto každý rok robíme. A na finančnej komisii som sa zaujímal o to, že čo nás to vlastne stojí. Lebo viete, že každá takáto záležitosť nie je zadarmo. Tak ročne 5 - 6 000 eur nás toto preklenutie tohto obdobia stojí. Neviem, či by nebolo potrebné porozmýšľať nad tým, že niekde, keď je dobré obdobie, ušetriť nejaký ten peniaz a odložiť a miesto kontokorentu používať vlastné peniaze. Preto, lebo skutočne ja nehovorím, z tých 5 000 eur v tom objeme peňazí, ktorý máme v meste Košice, je veľký peniaz. Ale prečo by sme mali niekomu platiť za niečo, čo by sme si dokázali vyriešiť aj vo vlastnej réžii. Ďakujem pekne.

p. Raši, primátor mesta - Ďakujem pekne. Môžeme sa dohodnúť teda, že nebudeme posielať mestským častiam, kým nedôjdu peniaze. A máme to vyriešené veľmi elegantne. Čiže, viete, ten kontokorent sa využíva iba vtedy, keď nie je dostatok disponibilných zdrojov. Pokiaľ je, tak sa vôbec nečerpá, iba v mesiaci, ktorý nie je, sa preklenú 2 týždne. Iba o to ide. Pán poslanec Kasterko, ešte po ňom pán riaditeľ.

p. Kasterko, poslanec MZ - Ďakujem za slovo. Ja už len sa pripojím k predrečníkovi. Ja som mal tiež takúto otázku, že sme schvaľovali úver na rok 2013, a chcel som taktiež vedieť, že v ktorých mesiacoch bol čerpaný? Či vieme presne, počas priebehu roka a v jakom objeme? Ale už bolo to povedané. Taktiež sa chcem informovať, či nenastala podobná situácia, ako v roku 2010, kedy sa medializovalo, že bývalé vedenie vyplatilo mimoriadne odmeny zamestnancov Magistrátu mesta Košice a tým sa neušetrili finančné prostriedky na výplaty, ktoré mali byť vyplatené v roku 2011, za rok 2010 dvanásty mesiac? Ďakujem pekne.

p. Raši, primátor mesta - Pán riaditeľ, máte slovo.

p. Lazúr, riaditeľ MMK - Ďakujem. K tej cene týchto peňazí poviem len toľko, že teraz, 2014 máme zase lepšie podmienky, ako v roku 2013. Čiže je predpoklad, že to nebude ani tých 5 - 6 000 eur. To je prvá vec. Druhá vec, toto sú úžasné podmienky, ktoré nám dáva banka. Také nikde inde neexistujú. Pokiaľ by nás začali naši dodávatelia tovarov a služieb penalizovať, tak sa nedoplatíme. Ťažké desaťtisíce alebo až stotisíc eur, keby sme neplatili svoje záväzky. Čiže všetko má svoje plus aj mínus. Čo sa týka čerpania, tak to čerpanie je k dispozícií za rok 2013 na finančnom oddelení. Ktokoľvek si požiada, nie je problém si to zobrať. A druhá vec, tým, že vlastne nikdy nejdeme, teda nemuseli sme ísť na hranu, vždy maximálne čerpanie bolo vo výške jeden a pol milióna eur. Ďakujem.

p. Raši, primátor mesta - Ďakujem pekne, pán poslanec Berberich ešte.

p. Berberich, poslanec MZ - Ďakujem pekne za slovo. Ja som chcel len ešte jednu súvislosť pripomenúť s tým rokom 2010. Že tam bol ešte aj ten problém, že boli exekuovane účty. Takže treba aj túto súvislosť vidieť. A treba si to pamätať. Ďakujem pekne.

p. Raši, primátor mesta - Nech sa páči, pán riaditeľ.

p. Lazúr, riaditeľ MMK - Beriem ten rok 2010 a prelom 2010 a 2011 trošku ako atyp. Teraz nechcem, či to bolo volebné obdobie. Pred, po a podobne, v každom prípade, keď sme nastúpili, tak sme nastúpili 21. decembra 2010. Čiže rok 2010 bol za nami. Boli v podstate, nehovorím že prázdne, ale dosť vybielené účty mesta. Bol kompletne vymetený rezervný fond, bola medziročne prudko zvýšená úverová zaťaženosť mesta. Čiže trošku to beriem ako atypickú situáciu. Vôbec sa nedá porovnávať s ďalším obdobím. Ďakujem.

p. Raši, primátor mesta - Ďakujem, uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice, schvaľuje po 1) prijatie kontokorentného úveru od Všeobecnej úverovej banky a.s. vo výške maximálne 2 a pol milióna eur v roku 2014 na vyrovnanie časového nesúladu medzi príjmami a výdavkami bežného rozpočtu za podmienok podľa predloženého návrhu. Po 2) podpísanie zmenky ako zabezpečenia kontokorentného úveru.“

Hlasovanie č. 17 -	za: 35, proti: 1, zdržali sa: 3
 
p. Raši, primátor mesta - Konštatujem, že uznesenie bolo schválené.
- - -

Bod č. 6
Správa o plnení opatrení prijatých na odstránenie nedostatkov zistených kontrolou stavu verejných financií a majetku v meste Košice za rok 2012 vykonanej Najvyšším kontrolným úradom SR

p. Raši, primátor mesta - Pod bodom číslo 6 je Správa o plnení opatrení prijatých na odstránenie nedostatkov zistených kontrolou stavu verejných financií a majetku v meste Košice za rok 2012 vykonanej Najvyšším kontrolným úradom. Nech sa páči, otváram k tomuto bodu rozpravu. Ak sa nikto nehlási, uzatváram rozpravu poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice berie na vedomie správu o plnení opatrení prijatých na odstránenie nedostatkov zistených kontrolou stavu verejných financií a majetku v meste Košice za rok 2012, vykonanej Najvyšším kontrolným úradom Slovenskej republiky.“ 

Hlasovanie č. 18 -	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené, ďakujem.
- - -

Bod č. 7
Zvýšenie základného imania obchodnej spoločnosti Bytový podnik mesta Košice, s. r. o. nepeňažným vkladom

p. Raši, primátor mesta - Prejdeme k bodu číslo 7 je to Zvýšenie základného imania obchodnej spoločnosti Bytový podnik mesta Košice nepeňažným vkladom. Veľmi stručne uvediem tento materiál. Je to požiadavka Bytového podniku mesta Košice, pretože keď zvýšime vlastné imanie, má to niekoľko dôvodov. Prvé bude, vylepší sa štruktúra bytového podniku z pohľadu likvidity a stálej výkonnosti, čo znamená, že sa zvýši aj bonita spoločnosti pri zabezpečovaní externých zdrojov na prefinancovanie deficitu medzi inkasom z uvedeného príjmu a zoradeného nájmu spravovaného majetku, a povinnosťou úhrady záväzkov. Tým druhým dôvodom je, že máme veľa voľných bytov, na ktoré mesto mesačne platí. Na návrh bytového podniku by časť týchto bytov bola zrekonštruovaná, ponúknutá najmä do nájmu mestským, teda bola by ponúknutá spoločnostiam, ktoré pôsobia pre mesto. To sú naše akciové spoločnosti eseročky, ako je Správa mestskej zelene, Mestské lesy a ostatné. A teda jednak by mesto neplatilo za tieto prázdne byty, za druhé získali by sme možno stabilizačných bytov pre zamestnancov. Pričom je dôležité, že tieto byty by boli viazané iba na pracovnoprávny vzťah s mestom alebo mestskou spoločnosťou. Takže otváram k tomuto bodu rozpravu. Je tu pán riaditeľ Ujpál, keby ste chceli a mali nejaké otázky. Ak sa nikto nehlási, uzatváram rozpravu. Poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o majetku obci a Štatútu mesta Košice, po A) schvaľuje po a) nepeňažný vklad majetku mesta Košice do základného imania spoločnosti Bytový podnik mesta Košice s.r.o. so sídlom Južné nábrežie 13, IČO 44518684, ďalej len Bytový podnik mesta Košice, a to vložením nehnuteľností uvedených pod bodom 1 až 20, po b) zvýšenie základného imania spoločnosti Bytový podnik mesta Košice a to zo sumy 3 131 481 eur 11 centov na základné imanie vo výške 3 730 181 eur. Základné imanie spoločnosti bude zvýšené o sumu 598 699,89 eur v súlade s § 109 ods. 2 zákona č. 513 z roku 91 Zb. Obchodného zákonníka, v znení neskorších predpisov. Po c) zmenu zakladateľskej listiny spoločnosti Bytový podnik mesta Košice článku 5 výška základného imania. Výška vkladu spoločníka v súvislosti so zvýšením základného imania podľa bodu A a B tohto uznesenia. Po B) žiada primátora mesta Košice a konateľa spoločnosti Bytový podnik mesta Košice, aby vykonali príslušné právne úkony v súvislosti so zvýšením základného imania podľa schvaľovacej časti tohto uznesenia. Termín: 31. marca 2014.“ 

Hlasovanie č. 19 -	za: 40, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 7/1
Združenie finančných prostriedkov za účelom rekonštrukcie a modernizácie areálu kúpaliska Červená hviezda

p. Raši, primátor mesta - Prejdeme k ďalšiemu z doplnených bodov a je to bod 7/1 Združenie finančných prostriedkov za účelom rekonštrukcie a modernizácie areálu kúpaliska Červená hviezda. Poprosím pána námestníka o uvedenie materiálu.

p. Jakubov, námestník primátora - Ďakujem za slovo. Vážené dámy, páni, výjazdové zasadnutie vlády na jeseň tohto roka v Košiciach rozhodlo, že ministerstvo vnútra poskytne mestu Košice 2 mil. eur na znovuuvedenie do prevádzky starého kúpaliska v Košiciach, kúpaliska Červenej hviezdy. Toto kúpalisko bola zhruba pred štyrmi rokmi odstavené, vzhľadom na nevyhovujúci technický stav. A vtedy ministerstvo vnútra sa rozhodlo do daného priestoru neinvestovať. Vzhľadom na to, že prevádzkovateľom tohto zariadenia je stále ministerstvo vnútra, vzhľadom na to, že objekty sú vo vlastníctve ministerstva vnútra, ale pozemky sú vo vlastníctve mesta Košice, bolo dohodnuté, že vzhľadom na pripravovaný koncept veľkého mestského kúpaliska, ministerstvo vnútra uvoľní tieto prostriedky, aby mesto Košice zabezpečilo celý investičný proces a postupne uviedlo v prvej etape do prevádzky, to alebo tú funkciu, ktorej doteraz Červená hviezda slúžila. Tzn., aby sa uviedli do prevádzkyschopného stavu obidva objekty, ktoré sa tam nachádzajú a obidva bazény tak, aby úprava bazénov vyhovovala súčasným normám a mohli by tam realizované vodno-pólové súťaže. Vzhľadom na to, že celý tento priestor je národnou kultúrnou pamiatkou - autorom toho je inžinier architekt Erscheger, známy košický rodák, bolo dohodnuté, že celý tento proces zabezpečí mesto Košice. Pôvodne sa celý investičný proces odhadoval až do výšky troch miliónov. Ale vzhľadom na to, že je to národná kultúrna pamiatka, v prvom kole chceme fakt len upraviť celé dané kúpalisko a uviesť ho opäť do života, aby slúžilo verejnosti. Z tohto dôvodu je predložený tento materiál. Ďakujem.

p. Raši, primátor mesta - Ďakujem pekne, otváram rozpravu k bodu. Pán poslanec Jutka, nech sa páči.

p. Jutka, poslanec MZ - Nechcem zdržiavať pán primátor, len sa chcem opýtať, celý ten investičný projekt je v poriadku, myslím si, že tento návrh má svoje rácio. Ja sa len chcem opýtať, v prípade, kto to bude prevádzkovať? Bude to prevádzkovať ministerstvo vnútra, v prípade znovuotvorenia pre verejnosť? A komu budú plynúť zisky? Mestu? Alebo sa to bude prerozdeľovať per partes alebo ako to bude potom v podstate fungovať ďalej?

p. Raši, primátor mesta - Pán námestník, nech sa páči.

p. Jakubov, námestník primátora - Na základe zmluvy o združení finančných prostriedkov je tam podmienka, že bude podpísaná aj vzájomná dohoda o spolupráci medzi Ministerstvom vnútra a mestom Košice, kde tieto kompetencie budú prerozdelené. Je dohodnuté, že celý tento areál bude prevádzkovať mesto Košice.

p. Raši, primátor mesta - Ďakujem pekne, pán poslanec Süli.

p. Süli, poslanec MZ - Vážený pán primátor, ctený zastupiteľský zbor, táto myšlienka už bola dávno na pretrase. Len sa nám to nepodarilo v Starom meste urobiť, keď sme chceli spojiť tieto plavárne odstránením plotu, a možnože nejaké stromy tam trebalo vyrúbať. Ale druhá otázka tak znie, aký je ten majetkový stav? Keď dobre viem, pozemky patrili mestu Košice a tzv. budovy, lebo to nedá sa povedať, že budovy, ministerstvu vnútra. Aký je ten pomer majetkový toho majetku? Sú tam budovy a pozemky. Pozemky sú mesta a budovy sú? Vie to niekto povedať, že aký je ten pomer finančne?

p. Raši, primátor mesta - Áno, pán námestník.

p. Jakubov, námestník primátora - Ďakujem za otázku. Všetky stavby, ktoré sa nachádzajú tzn. obidve tie budovy vrátane bazénových telies sú majetkom ministerstva vnútra. Ale pozemky sú majetkom mesta Košice. Je ťažko vyšpecifikovať majetkový pomer. Dohoda je takáto, že do svojich investícií bude investovať ministerstvo vnútra len v rámci úprav. Pardon do svojho majetku ministerstvo vnútra a v rámci úprav terénu, úpravy pre plochy na slnenie a nejaké drobné stavby, do toho by len investovalo mesto Košice.

p. Raši, primátor mesta - Ďakujem pekne. Uzatváram rozpravu k tomuto bodu. Poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení zákona o meste Košice a Štatútu mesta Košice, po a) schvaľuje združenie finančných prostriedkov zo strany mesta Košice vo výške 200 000 eur s finančnými prostriedkami štátneho rozpočtu vo výške 2 000 000 eur za účelom rekonštrukcie a modernizácie kúpaliska Červená hviezda, Staničné námestie 5, Košice. Po b) žiada primátora mesta Košice o zahrnutie výdavkov mesta spojených so združením finančných prostriedkov zo strany mesta do návrhu rozpočtu mesta Košice na rok 2014.“ 

Hlasovanie č. 20 -	za: 43, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 7/2
Obnova bytového domu Šoltésovej 11, 13 Košice

p. Raši, primátor mesta - Prejdeme k bodu číslo 7/2. Je to Obnova bytového domu Šoltésovej 11, 13 Košice. Pán námestník, máte slovo.

p. Jakubov, námestník primátora - Ďakujem pekne za slovo. Vážené dámy poslankyne, vážení páni poslanci, obnova bytového domu Šoltésovej 11, 13 bola na pretrase už v roku 2012. A bolo prijaté uznesením, ktorým bolo rozhodnuté, že táto investícia bola zaradená medzi investície mesta Košice. Na Štátny fond rozvoja bývania bola podaná kompletná žiadosť so všetkými prílohami. Bohužiaľ nepodarilo sa nám dostať medzi  uchádzačov v roku 2013. Vzhľadom na to, že je to posledný objekt vo vlastníctve mesta, ktorý ešte nespĺňa určité technické parametre zateplenia objektu a ďalších technických vlastností, pripravili sme opäť tento materiál na preschválenie a na zaradenie medzi uchádzačov do roku 2014. Túto zmenu musíme realizovať, pretože medzičasom sa zmenili legislatívne podmienky vo vzťahu k výške príspevku zo Štátneho fondu rozvoja bývania, aj nejaké tie technické parametre. Takže je potrebné v súčasnosti celú túto žiadosť opätovne prepracovať obnoviť a zaslať na Štátny fond rozvoja bývania. Ďakujem.

p. Raši, primátor mesta - Ďakujem pekne. Otváram rozpravu k tomuto bodu. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice, po a) zrušuje uznesenie Mestského zastupiteľstva číslo 476 zo dňa 10. decembra 2012, po b) súhlasí po 1.) s investičným zámerom týkajúcim sa obnovy bytovej budovy s názvom Obnova bytového domu Šoltésovej 11, 13 Košice. Ide o zmenu dokončenej stavby v zmysle stavebného povolenia podľa predloženého návrhu. Po 2) s predložením žiadosti o poskytnutie podpory vo forme úveru, v súlade so zákonom o štátnom fonde rozvoja bývania, ktorý bude použitý na dole uvedený účel- zateplenie bytového domu, výmena a modernizácia výťahu, iná modernizácia bytového domu. Po 3) so spôsobom zabezpečenia úveru zo Štátneho fondu rozvoja bývania založením nehnuteľností podľa predloženého návrhu. Po 4) so spôsobom financovania obnovy bytovej budovy s názvom Obnova bytového domu Šoltésovej 11, 13 Košice formou úveru zo Štátneho fondu rozvoja bývania vo výške 75 % obstarávacej cene resp. oprávnených nákladov, maximálne do sumy          677 730 eur a z vlastných zdrojov kapitálové výdavky programového rozpočtu mesta Košice pre rok 2014 maximálne do sumy 322 200 eur. Po 5) so zhotoviteľom obnovy bytového domu spoločnosť Bytový podnik mesta Košice s.r.o., ktorý bol založený mestom Košice uznesením Mestského zastupiteľstva v Košiciach číslo 629 zo dňa 30. - 31.10. 2008, so stopercentnou majetkovou účasťou mesta Košice. Po 6) s vyčleňovaním finančných prostriedkov v programovom rozpočte mesta Košice v budúcich rokoch a zabezpečením pravidelného splácania úveru počas celej doby jeho splatnosti.“

Hlasovanie č. 21 -	za: 45, proti: 0, zdržal sa: 0

p. Raši, primátor mesta - Konštatujem, že uznesenie sme schválili.
- - -

Bod č. 7/3
Návrh na úpravu podmienok (zvýšenie hornej hranice dôchodku) pre účely priznania príspevku na stravovanie dôchodcov.

p. Raši, primátor mesta - Prejdeme k bodu 7/3 Návrh na úpravu podmienok (zvýšenie hornej hranice dôchodku) pre účely priznania príspevku na stravovanie dôchodcov. Pani námestníčka, máte slovo.

p. Lenártová, námestníčka primátora - Vážený pán primátor, ctený poslanecký zbor, jednou z priorít mesta v oblasti pomoci dôchodcov je aj podpora ich stravovania. A preto by sme chceli navrhnúť zvýšiť hornú hranicu dôchodku tak, aby bolo možné prispievať na obedy sumou 0,83 eur pre dôchodcov, ktorých dôchodok nepresiahne sumu 250 eur a 0,66 eur pre dôchodcov s dôchodkom v rozpätí 250,01 eur - 350 eur s účinnosťou od 1. januára 2014. Čiže zvyšujeme o 20 eur hornú hranicu dôchodku u seniorov, u ktorých bude príspevok na stravu. Chcem povedať, že táto zmena si nevyžiada úpravu rozpočtu 2014. Ďakujem pekne.

p. Raši, primátor mesta - Ďakujem pekne. Sociálna komisia, pán poslanec Briškár, je to v poriadku?

p. Briškár, poslanec MZ - Vážený pán primátor, vážené panie poslankyne, vážení páni poslanci, Sociálna bytová komisia Mestského zastupiteľstva v Košiciach na svojom poslednom zasadnutí prejednala analýzu čerpania príspevku na stravovanie dôchodcov za roky 2011, 2012 a tri kvartály roku 2013. A na základe tejto analýzy vyplýva jednak skutočnosť, že dochádza k miernej úspore finančných prostriedkov v priebehu tohto roku, a na strane druhej je jasné, že dochádza aj k miernemu poklesu počtu stravníkov, a to hlavne alebo jedným z týchto dôvodov je aj valorizácia dôchodkov. Tzn., že tí ľudia, ktorí sa stravovali a hoci im valorizáciou dôchodok sa navýšil aj o jedno euro, nad hranicu 330 eur, nemôžu tento príspevok už dostávať. Z toho dôvodu sociálna bytová komisia odporúča mestskému zastupiteľstvu zvýšiť hranicu dôchodku z doterajších 330 na 350 eura a samozrejmé predložený návrh, ktorý predložila pani námestníčka, je v súlade aj s odporúčaním sociálnej a bytovej komisie. Preto odporúčam mestskému zastupiteľstvu toto uznesenie prijať, schváliť. Ďakujem.

p. Raši, primátor mesta - Ďakujem veľmi pekne aj ja. Pán poslanec Ihnát, nech sa páči.

p. Ihnát, poslanec MZ - Áno, ďakujem za slovo, pán primátor. Som členom komisie bytovej, sociálnej tak isto. A chcem povedať, že po analýze napríklad Sídliska Ťahanovce, kde jeden dôchodca sa stravuje, jeden jediný dôchodca sa stravuje, fakt musíme urobiť určité kroky k tomu, aby tých ľudí bolo viac. Aby mali tú možnosť stravovania. Ono pravdepodobne je to v cenách, je to v peniazoch, ale jednoducho tí dôchodcovia, po ich návšteve v klube dôchodcov chcú sa stravovať. Takže tiež vykonám analýzu na Sídlisku Ťahanovce a vlastne dám mestu vedieť, aj mestskej časti, pánovi starostovi, že koľko týchto ľudí majú záujem sa stravovať. A je dobré, že to išlo o 20 eur hore. A tým dôchodcom treba niečo urobiť viacej, ako robíme doposiaľ. Ďakujem pekne.

p. Raši, primátor mesta - Ďakujem pekne pán poslanec. Uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o meste Košice a Štatútu mesta Košice schvaľuje s účinnosťou od 1. januára 2014 úpravu podmienok pre účely priznania príspevku na stravovanie dôchodcov podľa predloženého návrhu.“
 
Hlasovanie č. 22 -	za: 46, proti: 0, zdržal sa: 0

p. Raši, primátor mesta - Konštatujem, že uznesenie bolo schválené ďakujem.
- - -

Bod č. 8
Zmena zástupcu Mesta Košice vo funkcii člena dozornej rady v obchodnej spoločnosti TEPELNÉ HOSPODÁRSTVO spoločnosť s ručením obmedzeným Košice

p. Raši, primátor mesta - Prejdeme k bodu číslo 8 Zmena zástupcu Mesta Košice vo funkcii člena dozornej rady v obchodnej spoločnosti Tepelné hospodárstvo s.r.o. Mestské zastupiteľstvo v Košiciach navrhlo do uvoľnenej funkcie člena dozornej rady pána doktora Mareka Kažimíra, ale ktorý kvôli svojmu povolaniu, nemôže túto funkciu vykonávať a teda sa vzdal funkcie člena dozornej rady. Preto je v návrhu uznesenia odvolanie Mareka Kažimíra z funkcie člena dozornej rady Tepelného hospodárstva. Otváram rozpravu k tomuto bodu, aby sa navrhol niekto iný. Nech sa páči. Nech sa páči, pani námestníčka.

p. Lenártová, námestníčka primátora - Vážený pán primátor, ctený poslanecký zbor, ja by som chcela navrhnúť do funkcie člena dozornej rady pána Dušana Petrenku, za poslanecký klub Smer – SD/Most - Híd.

p. Raši, primátor mesta - Ďakujem pekne. Ak nie je žiaden iný návrh, uzatváram rozpravu. Poprosím o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach, podľa príslušných ustanovení zákona o obecnom zriadení a Štatútu mesta Košice obchodnej spoločnosti Tepelné hospodárstvo s.r.o., v ktorej mesto Košice ako jediný spoločník vykonáva pôsobnosť valného zhromaždenia, dňom účinnosti tohto uznesenia rozhodlo, po a) berie na vedomie vzdanie sa doktora Mareka Kažimíra funkcie člena dozornej rady, po b) menuje do funkcie člena dozornej rady pána Dušana Petrenku. 

Hlasovanie č. 23 -	za: 37, proti: 1, zdržal sa: 8

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 9 
Tarifa DPMK, a. s. pre mestskú hromadnú dopravu s účinnosťou od 01.01.2014

p. Raši, primátor mesta - Prejdeme k bodu číslo 9 a tým je Tarifa Dopravného podniku mesta Košice a.s. pre mestskú hromadnú dopravu s účinnosťou od 1.1. 2014. Nech sa páči, pán námestník, uveďte materiál.

p. Jakubov, námestník primátora - Ďakujem za slovo. Vážené dámy, vážení páni, cieľom tohto materiálu je upraviť niektoré nepresnosti, ktoré ostali pri ostatnom schválení tarify DPMK pre mestskú hromadnú dopravu. Celá táto úprava sa nedotýka vôbec ekonomickej časti, upresňuje len niektoré textácie. A to dve. Cieľom je úprava platnej tarify z dôvodu jednoznačnejšieho výkladu niektorých ustanovení s cieľom predchádzania nedorozumeniam k mylnému výkladu. Ide o to, že v pôvodnej tarife sme mali označenie „jednorazový cestovný lístok 4-zastávkový je neprestupný a neplatí na zrýchlených spojoch a spojoch označených R do U. S. Steel Košice , s platnosťou po úprave softvérového vybavenia“. Vzhľadom na to, že nebolo jasné, či platí do U. S. Steelu alebo z U. S. Steelu, teraz sa táto časť vypúšťa. A ostane len text „a neplatí na zrýchlených spojoch a spojoch označených R“. Druhá úprava tejto tarify je skutočnosť, že v prípade nepreukázania cestovného lístka, museli cestujúci reagovať pomerne v krátkom čase a odôvodniť toto neuhradenie alebo dokladovať úhradu. A v prípade, že to neurobili, bol tam sankčný postih. Vzhľadom na to, že tento čas veľakrát prechádzal aj cez víkendy, upravuje sa teraz textácia takto: „ak úhrada za cestovný dlh z platného dokladu nie je splatná v lehote do štyroch pracovných dní, len vtedy sa realizuje nejaký sankčný postih“. Čiže vypúšťajú sa z toho víkendy. Ostávajú 4 pracovné dni. Je treba povedať, čo sa týka toho spoja R, že U. S. Steel Košice sa čiastočne podieľa na úhrade cestovného v rámci spojov „R“ a kvôli tomu tieto 4-zastávkove cestovné lístky v podstate nechceme nechať na tieto spoje, pretože jednoznačne tieto slúžia na prepravu do U. S. Steelu pracujúcich mesta a z U. S. Steelu a myslíme si, že týchto spojov je relatívne málo. A z tohto dôvodu táto úprava, ktorá bola schválená sa teraz len upresňuje. Čiže nejde tu o žiadnu ekonomickú úpravu, len o jednoznačne deklarovanie týchto textácií.

p. Raši, primátor mesta - Ďakujem pekne, pán námestník, otváram rozpravu. Pán poslanec Petrvalský.

p. Petrvalský, poslanec MZ - Ďakujem pekne za slovo. Ja len chcem upozorniť na tú vec, čo na mestskej rade zdôrazňovala pani poslankyňa Čižmáriková, že bude to treba poriadne označiť. Lebo viete, vy v meste alebo babka v meste ani si nevšíma, čo je „R“. Ona potrebuje len 2 zastávky ísť. Ona vie, že hocijakou električkou ide 2 zastávky, nabehne do nej, cvakne 4-zastávkový lístok, chytí ju revízor a je problém. Takže, ja neviem, bude to treba alebo tolerovať niečo alebo nejako pristupovať k tomu tak, aby nedochádzalo k takýmto nedorozumeniam. Ďakujem.

p. Raši, primátor mesta - Ďakujem pekne, eventuálne na zastávkach, ktoré sa týkajú „R“ spojov, urobiť označenie na zastávke. Lebo na lístku označenie je. Čiže na lístku bude označenie, eventuálne doplniť na zastávky. Dobre, ďakujem pekne, uzatváram rozpravu k tomuto bodu. Poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice schvaľuje zmeny a doplnenia v dokumente tarifa DPMK a.s. pre mestskú hromadnú dopravu s platnosťou od 1.1. 2014 podľa predloženého návrhu.“ 

Hlasovanie č. 24 -	za: 45, proti: 0, zdržal sa: 1

p. Raši, primátor mesta - Konštatujem, že uznesenie bolo schválené ďakujem pekne.
- - -

Bod 10
Legislatívne pravidlá tvorby normatívnych aktov mesta Košice

p. Raši, primátor mesta - Prejdeme k ďalšiemu bodu. Je to bod číslo 10. Sú to Legislatívne pravidlá tvorby normatívnych aktov mesta Košice. Je to materiál, ktorý sme už raz na rokovaní mali, ale sme ho stiahli s tým, že bol ešte upravený. Teraz je materiál po úpravách legislatívnej komisie. Takže otváram rovno k tomuto materiálu rozpravu. Bod číslo 10. Pán poslanec Halenár, nech sa páči.

p. Halenár, poslanec MZ - Nevedel som nikde nájsť v tom materiáli to, čo ja považujem za podstatné pri takomto druhu veľmi dôležitého interného právneho rámca. A to, kto každý, kto je ten, kto sa kvalifikuje na podanie takejto právnej normy, VZN? Akým procesom beží v prípade, že ten, kto je oprávnený podať, podáva. A nevidel som tam  alebo nevšimol som si časové rámce takéhoto podania. Napriek tomu je tam rozsiahly opis toho, ako majú vyzerať novely. Pričom môžem povedať, že jedna z vecí, v ktorých tu 7 rokov, neviem to pochopiť je, že prečo sa nedá do pôvodného znenia inak farebne alebo akokoľvek inak zvýrazniť to, čo chcem povedať v tej novele. Pretože mať otvorenú pôvodnú novelu a snažiť sa študovať to, čo je napísané teda pardon, mať pôvodnú VZN a snažiť sa študovať to, čo chce povedať tá novela voči tej pôvodnej VZN. Ja by som chcel a prial by som ľuďom, aby si to skúsili zopárkrát, ako by ich to dokonale znechutilo. Toto tam je, toto tam je od A po Z popísané. Žiadal by som teda, ako vlastne na tie 3 moje otázky, kde nájdem, kto je oprávnený podávať VZN? Akým procesom beží v prípade, že ten, kto podal návrh na VZN, kde všade sa to zastaví? A kto každý to posudzuje, pokiaľ sa to dostane pred mestské zastupiteľstvo? A nejaké časové rámce.

p. Raši, primátor mesta - Ďakujem pekne poprosím niekoho z legislatívnej komisie alebo z právneho oddelenia pani doktorka Ritoková, stručne vás poprosím, aby ste odpovedali na 3 položené otázky.

p. Ritóková, oddelenie právne a majetkové MMK - Dobrý deň prajem. Ďakujem za slovo. Na prvú otázku, kto je oprávnený podávať návrh všeobecne záväzného nariadenia? Návrh všeobecne záväzného nariadenia sa podáva buď preto, že nám to ukladá zákon, že určitá vec sa upraví všeobecne záväzným nariadením. Typickou ukážkou sú napríklad VZN o miestnych daniach, o poplatkoch za odpady a tak ďalej. Tak isto aj oblasť platenia sociálnych služieb. Ďalej potom môže to byť v pôsobnosti územnej samosprávy to, čo nám vyplýva ako samospráve, podľa § 4 ods. 3 zákona č. 369. Tam môže podať podnet, ak je potrebné niečo upraviť, môže prísť aj zvonka. Ale samozrejme, že spracovateľ musí profesionálne potom, na úrovni mesta. Čiže nie je to nejako takto obmedzené. Prirodzene, že predkladateľmi, to už je ďalšia otázka, druhá, tento proces je stanovený v Rokovacom poriadku mestského zastupiteľstva. Tam je určené, čo musí obsahovať. Odkazuje práve na tieto pravidlá, ktoré upravujú tú technickú stránku, tú právnu stránku. A potom ďalej už upravuje Rokovací poriadok mestského zastupiteľstva ďalšie veci. No a pýtali ste sa ešte na to tretie?

p. Raši, primátor mesta - Ešte to, aby v zákonoch bolo zvýrazňované, čo sa mení.

p. Ritóková, oddelenie právne a majetkové MMK - Aha. No viete, ono sa to javí, že je to nezrozumiteľné, ale väčšinou v dôvodovej správe je presne určené, čo sa mení a čo je účelom každej jednej zmeny. Práve aj o tomto sú legislatívne pravidlá, ktoré hovoria, akým spôsobom sa má čo upravovať. Ak by sa nedodržali tieto postupy, nebolo by to zrozumiteľné ani pre právnikov, nieto ešte potom pre laickú verejnosť. Tak isto sa predkladajú Národnej rade.

p. Raši, primátor mesta - Ďakujem pekne pani doktorka. Hlási sa niekto ďalší do diskusie? Pán poslanec Halenár, nech sa páči.

p. Halenár, poslanec MZ - Tak ja neviem. Skúste, prosím, kolegovia mi zopakovať teraz tieto odpovede. Kto každý môže podávať návrh na VZN? Kde sa to všade zastaví? Tzn. akými jednotlivými procesnými úkonmi ten návrh beží a aký je časový rámec podávania návrhu VZN? Môžete mi prosím pomôcť, ako ste to pochopili vy?

p. Raši, primátor mesta - Ďakujem pekne. Pokiaľ nikto z kolegov nechce pomôcť kolegovi Halenárovi, uzatváram rozpravu k tomuto bodu. Samozrejme, doporučil by som, pán poslanec, prečítať Rokovací poriadok aj Štatút mesta Košice. A poprosím návrhovú komisiu aby predniesla návrh uznesenia a potom hádam nejaký dobrovoľník, aby pánovi poslancovi Halenárovi čítal legislatívne materiály mesta. Nech sa páči.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice schvaľuje Legislatívne pravidlá tvorby normatívnych aktov mesta Košice podľa predloženého návrhu.“ 

Hlasovanie č. 25 -	za: 43, proti: 1, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 11 
Prerokovanie protestu prokurátora proti VZN mesta Košice č. 132 o miestnych daniach

p. Raši, primátor mesta - Prejdeme k ďalšiemu bodu. Je to bod číslo 11. Je to Prerokovanie protestu prokurátora proti Všeobecne záväznému nariadeniu mesta Košice číslo 132 o miestnych daniach. Dovoľte, aby som krátko uviedol materiál. Budem hovoriť trošku hlasnejšie, lebo hovoríme naraz 2 v sále. Takže, podľa platnej legislatívy, podľa zákona o miestnych daniach, v tomto zákone sa hovorí, že ročné sadzby dane zo stavieb pri stavbách, ktoré sú uvedené v tomto zákone, by nemali presahovať 10 násobok najnižšej ročnej sadzby z dane sadzieb určenej správcom dane. Tento zákon bol prijatý v roku 2011 alebo 12 začiatkom. V princípe ide o to, aby sa teda rozdiely medzi sadzbou dane približovali k sebe. Teda aby sa nestávalo, že medzi najvyššou a najnižšou daňou je rozdiel väčší ako 10 násobok. Aplikačná prax na celom Slovensku je taká, že rozdiely daní zo stavieb medzi najvyššou a najnižšou sadzbou. Tie najnižšie sadzby sa týkajú väčšinou obyvateľov mesta, tie najvyššie sadzby právnických osôb alebo podnikateľských subjektov, bývajú mnohokrát 40 násobné a viac. Ale výklad zákona všetkých miest a obcí je taký, že my sme totiž tieto dane a sadzby dane mali už prijaté pred účinnosťou novely zákona. A výklad miest a obcí je taký, že pri otváraní a zmenení sadzieb dane zo stavieb sa tie násobky nemajú zvyšovať ale majú sa znižovať, pri každom otvorení a približovať sa k 10 násobku rozdielu dane mesto navrhlo nevyhovieť protestu prokurátora, pretože keby sme mu vyhoveli a rozdiel medzi najvyššou a najnižšou daňou by bol maximálne 10 násobok, bolo by to možné iba dvomi spôsobmi. Buď výrazne zvýšiť dane pre obyvateľov, alebo výrazne znížiť dane pre právnické osoby, čo by v oboch prípadoch znamenalo buď vysoké zaťaženie obyvateľstva alebo výrazný pokles príjmov do mestského rozpočtu. Okrem toho, keďže  výklad prokuratúry a výklad miest a obcí sú v tomto prípade úplne opačné, bude sa pripravovať aj krátka novela v zákone, aby to bolo jednoznačne napísané, že pri každom prerokovávaní dane sa rozdiel medzi najvyššou a najnižšou daňou má znižovať, ale nemusí sa pri otvorení dane ihneď znížiť na maximálny rozdiel na 10 násobok. Čiže preto navrhujeme Mestskému zastupiteľstvu v Košiciach tomuto protestu prokurátora nevyhovieť. Otváram rozpravu k tomuto bodu. Nech sa páči pani poslankyňa.

p. Gamcová, poslankyňa MZ - Ďakujem pán primátor. Ja mám len otázku, keďže sú nejaké lehoty na vyhovenie protestu prokurátora, tak sa chcem opýtať, či tá novela zákona bude schválená v tom legislatívnom rozpätí, ktorým sme viazaní?

p. Raši, primátor mesta - Určite nie. Pretože my tejto žiadosti prokurátora nevyhovujeme. Čiže tým pádom nás tie lehoty až tak netrápia. A bola to požiadavka Združenia miest a obcí Slovenska, aby sa toto dalo do zákona. Napriek tomu, že všetky mestá a obce si to vykladajú presne tak, ako mesto Košice, len aby sa odstránil rozpor. Ale tým, že nevyhovujeme protestu prokurátora, tú lehotu tak či tak nestíhame. Ale my mu ani nevyhovieme. A ten legislatívny proces má byť iniciovaný ZMOS-om na ministerstve financií. Čiže malo by to teraz prebiehať. Ak sa nikto ďalší nehlási, uzatváram rozpravu poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice a zákona o prokuratúre, nevyhovuje protestu prokurátora číslo KD 182/13-10 zo dňa 2.9. 2013, proti Všeobecne záväznému nariadeniu mesta Košice číslo 132 o miestnych daniach.“

Hlasovanie č. 26 -	za: 39, proti: 0, zdržal sa: 5

p. Raši, primátor mesta - Ďakujem pekne.
- - -

Bod č. 12 
Prerokovanie protestu prokurátora a návrh na zrušenie VZN mesta Košice č. 2/1991 o zakladaní, údržbe a ochrane zelene

p. Raši, primátor mesta - Prejdeme k ďalšiemu bodu. Je to bod číslo 12, kde máme Prerokovanie protestu prokurátora, návrh na zrušenie Všeobecne záväzného nariadenia mesta Košice číslo 2 z roku 91 o zakladaní údržbe a ochrane zelene. V tomto proteste navrhujeme vyhovieť protestu prokurátora, pretože tento protest napáda, že mesto Košice prijalo všeobecné záväzné nariadenie, ktorým ale vošlo do kompetencie zákonov, ktoré sú príslušné o tom pojednávať. Pričom sa uvádza, že rozpor nášho všeobecne záväzného nariadenia je v rozpore so zákonom o obecnom zriadení s občianskym zákonníkom so Zákonom o meste Košice, so zákonom o ochrane prírody krajiny, so zákonom o územnom plánovaní, o energetike, verejných vodovodov, pozemných komunikáciách. Čiže prokurátor navrhuje, aby sme VZN zrušili, pretože preberáme kompetenciu, ktorá je príslušne opísaná v daných zákonoch. Takže nech sa páči, otváram rozpravu k tomuto bodu. Pán poslanec Demský.

p. Demský, poslanec MZ - Ďakujem pán primátor. Komisia životného prostredia, ochrany zdravia a verejného poriadku sa zaoberala týmto podnetom prokurátora a doporučuje zastupiteľstvu vyhovieť mu, a toto Všeobecne záväzné nariadenie o zakladaní údržbe a ochrany zelene zrušiť. Ďakujem.

p. Raši, primátor mesta - Ďakujem veľmi pekne pán poslanec. Uzatváram rozpravu k tomuto bodu poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o prokuratúre zákona o obecnom zriadení a zákona o meste Košice, po a) vyhovuje protestu prokurátora proti Všeobecne záväznému nariadeniu mesta Košice číslo 2 z roku 91 o zakladaní údržbe a ochrany zelene, po b) schvaľuje zrušenie Všeobecne záväzného nariadenia mesta Košice číslo 2 z roku 91 o zakladaní údržbe a ochrany zelene.“ 

Hlasovanie č. 27 -	za: 46, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 13 
Návrh VZN mesta Košice o poplatku za znečisťovanie ovzdušia malým zdrojom znečisťovania ovzdušia mesta Košice.

p. Raši, primátor mesta - Prejdeme k materiálu číslo 13. Je to Návrh Všeobecne záväzného nariadenia mesta Košice o poplatku za znečisťovanie ovzdušia malým zdrojom znečisťovania ovzdušia mesta Košice. Čiže nech sa páči, pán riaditeľ, veľmi stručne. Je to, keď si otvoríte dôvodovú správu, tak tam sú podčiarknuté dôvody predloženia návrhu Všeobecne záväzného nariadenia o poplatku. Takže nech sa páči, pán riaditeľ, možno doplniť nejaké body.

p. Lazúr, riaditeľ MMK - Ďakujem pekne. Čiže dôvodom predloženia návrhu VZN je nutnosť aktualizovať pojmy, zosúladiť odkazy na platné právne predpisy, ďalej pokryť ďalšie oblasti prevádzkovania malých zdrojov, v zmysle platných zákonov, riešiť povinnosť oznamovania spotreby paliva, surovín za uplynulý rok pre prevádzkovateľov. Zdôrazňujem právnické a fyzické osoby, podnikateľov. Upraviť a stanoviť výšku poplatkov pre okruh prevádzkovateľov malých zdrojov znečisťovania ovzdušia a vymedziť sadzby poplatkov, lebo doteraz sa ešte boli v starých predpisoch evidované poplatky v korunách nie v eurách. Pokiaľ chcete absolútne stručný prehľad toho, čo sa v tejto oblasti deje, keď si vezmete porovnanie poplatkov, poslednú stranu, tam je Košice - súčasný stav, platné poplatky, Košice - nový návrh. Čiže tu je povedané, koľko sú staré poplatky, nové. Príklad poviem, keď niekto spaľuje drevo, platila doteraz firma 3,32 eur za rok. Teraz je to 5 eur. A podobne. A potom sú tu aj zdôraznené nové zdroje, ktoré doteraz neboli spoplatnené. Čiže sú to čistiarne odpadových vôd, čerpacie stanice a pálenice. Ďakujem.

p. Raši, primátor mesta - Ďakujem pekne. Čiže netýka sa to obyvateľstva. Ďakujem pekne, otváram rozpravu k tomuto bodu. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení zákona o meste Košice a Štatútu mesta Košice, schvaľuje Všeobecne záväzné nariadenie mesta Košice o poplatku za znečisťovanie ovzdušia malým zdrojom znečisťovania ovzdušia mesta Košice podľa predloženého návrhu.“ 

Hlasovanie č. 28 -	za: 46, proti: 0, zdržal sa: 0

p. Raši, primátor mesta - Konštatujem, že uznesenie bolo schválené ďakujem.
- - -

Bod č. 14 
Návrh VZN mesta Košice o školských obvodoch na území mesta Košice

p. Raši, primátor mesta - Prejdeme k ďalšiemu bodu. Pod bodom číslo 14 je predložený Návrh Všeobecne záväzného nariadenia o školských obvodoch na území mesta Košice. Pani námestníčka, poprosím o uvedenie materiálu.

p. Lenártová, námestníčka primátora - Vážený pán primátor, ctené kolegyne, ctení kolegovia. Táto úprava návrhu Všeobecne záväzného nariadenia mesta Košice o školských obvodoch na území mesta Košice reflektuje na zmeny, ktoré nie sú uvedené, ale ktoré prebehli od poslednej zmeny a doplnenia všeobecne záväzného nariadenia. Súvisia so zmenou názvu ulíc, s katalógom ulíc, so vznikom nových ulíc, potom so zmenou plne organizovanej školy na neplne organizované školy a so zákonom o dostupnosti škôl. Čiže úprava VZN sa týka týchto záležitostí, aby sme ich zosúladili s reálnym stavom súčasným. Ďakujem pekne.

p. Raši, primátor mesta - Ďakujem pekne, otváram rozpravu. Ak sa nikto nehlási, uzatváram rozpravu. Poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v zmysle príslušných ustanovení zákona o obecnom zriadení zákona o meste Košice a Štatútu mesta Košice schvaľuje Všeobecne záväzné nariadenie mesta Košice o školských obvodoch na území mesta Košice podľa predloženého návrhu.“ 

Hlasovanie č. 29 -	za: 44, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 15 
Návrh VZN mesta Košice o dočasnom parkovaní motorových vozidiel na vymedzenom území mesta Košice

p. Raši, primátor mesta - Prejdeme k bodu číslo 15, je to Návrh Všeobecne záväzného nariadenia mesta Košice o dočasnom parkovaní motorových vozidiel na vymedzenom území mesta Košice. Návrh číslo 15. Poprosím pána námestníka, aby uviedol materiál.

p. Jakubov, námestník primátora - Ďakujem za slovo. Vážené dámy vážení, páni, návrh všeobecne záväzného nariadenia mesta Košice vychádza zo skutočnosti, že v súčasnosti mesto Košice má podpísanú zmluvu o prevádzke parkovania v meste Košice so spoločnosťou EEI. Táto zmluva je platná. Vzhľadom na to, že v priebehu roka 2013 prebiehali rozsiahle diskusie v rámci Slovenska o tom, či parkovanie v jednotlivých mestách je v súlade alebo nie je v súlade s platnou legislatívnou normou, bol prijatý v Národnej rade zákon, ktorý upravuje tieto podmienky. Keďže mesto Košice v minulosti zrušilo všeobecné záväzné nariadenie, máme za to, že je dobré, aby sme sa vrátili k tejto právnej norme. Napriek tomu, že sú rozdielne názory a podľa názorov vedenia mesta je aj v súčasnosti parkovanie v meste Košice v súlade s platnou legislatívou, odporúčame, aby sme schválili návrh Všeobecne záväzného nariadenia o dočasnom parkovaní motorových vozidiel na vymedzenom území mesta Košice. Tento návrh vychádza zo skutočnosti, ktorá momentálne v meste Košice je. Tzn., že neupravuje ceny za jednotlivé časy služby parkovania, neupravuje ceny za parkovacie karty ale vychádza zo súčasného stavu. Jediný bonus, ktorý sa tu nachádza je to, že na parkoviskách so závorovým systémom, prvých 30 minút poskytuje prevádzkovateľ zdarma. Je potrebné povedať, že v súčasnosti je platná zmluva a mesto Košice svojím spôsobom je v omeškaní s plnením niektorých náležitostí tejto zmluvy. A konkrétne s tým, že mali sme predloženú koncepciu parkovania prevádzkovateľom týchto služieb v dvoch alternatívach. Táto koncepcia bola daná k dispozícii jednotlivým mestským častiam. Avšak ešte do dnešného dňa nemáme výstupy zo všetkých mestských častí. Predpokladám, že v blízkej budúcnosti, zrejme začiatkom roka 2014, určite v prvom štvrťroku, sa budeme musieť k tomuto vrátiť a budeme musieť po stanoviskách všetkých mestských častí prerokovať a schváliť nejakú formu koncepcie parkovania v meste Košice, kde by bolo možné potom pristúpiť aj k ďalším alternatívnym úpravám cien za parkovanie, rozsahu parkovania, atď., atď. Tento materiál ale vychádza zo skutočnosti, ktorá v súčasnosti je medzi Mestom Košice a prevádzkovateľom týchto služieb podpísaná. Ďakujem.

p. Raši, primátor mesta - Nech sa páči, otváram rozpravu k tomuto bodu. Pán poslanec Filipko, nech sa páči.

p. Filipko, poslanec MZ - Ďakujem za slovo, vážený pán primátor. Vážené kolegyne, kolegovia, nebudem sa zaoberať tým, či bolo alebo je výber parkovného legálny. Určite, keď sa schváli toto VZN, tak diskusia o tom bude ukončená. Ja by som mal aj niekoľko otázok ku predkladateľom. Dozvedel som sa od právneho oddelenia, že tvorcami boli páni z právneho oddelenia. Mňa by zaujímalo ale, že kto spolupracoval na tomto VZN zo stránky odbornej, zo statickej dopravy. Lebo beriem, že právnicky, ako týchto dvoch pánov poznám a viem, že to mohli teda dobre pripraviť. Ale zo strany statickej dopravy by ma zaujímalo, s kým by som mohol prípadne odborné veci konzultovať? Ďalej, dovolím si ale poznamenať, že dôvodová správa, ktorá bola predložená k tomuto materiálu je pomerne stručná. Nehovorí o dôvodoch zmien. Lebo, dovolím si nesúhlasiť s pánom námestníkom, že je to vlastne skutočný stav. Ja som našiel minimálne 2 veci, ktoré menia skutkový stav, resp. stav pred podpisom zmluvy s EEI. Prednesiem to potom. Ďalej si tiež dovolím poznamenať, že veľmi podobný je cenník EEI a príloha číslo 3 k VZN. Myslím, že aspoň farebné odtiene v tabuľkách sa mohli zmeniť v predloženom návrhu. Vyzerá to tak, ako keby to bolo prekopírované. Ale beriem, že to je jestvujúci stav. Otázka tiež pre toho odborníka. Prečo je v prílohe číslo 3, vo VZN, kde sa hovorí o parkoviskách so závorovými parkovacími systémami, ponechané 4 parkoviská? Pardon, príloha číslo 1, som sa pomýlil, kde vieme o tom, že parkovisko Festivalové námestie máme dlhodobo prenajaté spoločnosti. Už nie? Možno nemám správne informácie. V tom prípade táto moja pripomienka bude bezpredmetná. Ale čo sa týka Orlej ul. a Vodnej ul., parkovacie systémy závorové sú zdemontované už dlhodobo. Je bezpredmetné, aby sme ich uvádzali ako závorové. Teda nemôže tam fungovať taký režim, ako je to popísané vo VZN. Preto to aj navrhnem vyňať z VZN.  A v dôvodovej správe sa spomína, že spôsob odplaty pre právnickú osobu, poverenú obcou určuje VZN. V texte  je to pomerne stroho spomenuté, v tom paragrafe 1, ods. 4. A mohlo by to byť lepšie špecifikované. Možno že by to aj stálo za nejaký dodatok k tej zmluve, ktorá bola uzatvorená. Ak by sme dnes nemali podpísanú zmluvu s prevádzkovateľom, možno by sa to riešilo inak v tomto VZN. Zákon totiž bol naformulovaný práve tak, aby mestá mali čo najvyšší výnos parkovania. A tzn., že zákonodarca myslel na to, aby mestá mali čo najmaximálnejší príjem. Preto vlastne v tom paragrafe hovorí, že výnos je príjmom obce. A práve možno preto by malo byť špecifikované, ako sa delí výnos. Napríklad percentuálne. Čo sa robí pri rôznych koncesných zmluvách. A ďalej pri bežných inteligentných parkovacích automatoch sa dajú nastavovať tarify alebo sadzby tak, že stanovenie dĺžky parkovania je v závislosti od počtu a veľkosti vhodených mincí. Pri dodržaní nejakého základného minima,  porovnateľné pre nás môžem povedať mesto Miškolc, kde to funguje presne tak. A je to veľmi korektný systém, nastavený do rôznych zón. Neviem teraz aké sú technické parametre, možno upravených a domontovaných parkovacích automatov, preto nenavrhujem takúto zmenu. A ďalej návrh textu VZN vychádza z pôvodných platných VZN o parkovaní, ktoré sú ušité takmer na mieru podľa prevádzkového poriadku EEI. Ale je to faktický stav. Niečo však predsa oproti tým materiálom chýba. Bolo vynechané a v dôvodovej správe to nie je vysvetlené, preto predložím pozmeňovací návrh, čo sa týka vrátenia neprenosnej parkovacej karty pre obyvateľov nad 70 rokov. Podotýkam, že v súčasne platnom prevádzkovom poriadku EEI, článok 10, je to tam, neviem prečo to bolo vynechané? Je to platné niekoľko rokov. Takže, ak sme dovolili občanom nad 70 rokov cestovať na MHD bezplatne, tak možno aj túto položku kolegovia obhája alebo schvália. A zároveň by som chcel navrhnúť vrátenie pol hodinovej tarify, ktorá platila pred podpisom zmluvy s EEI. Spoločnosť ju potom odôvodnila a zmenila svojím odôvodnením, ktoré neakceptujem. No a čo sa týka prispôsobenia skutočného stavu vyňatím tých neexistujúcich rampových parkovísk na Orlej a Vodnej, ak teda Festivalové námestie ostáva normálne v režime, dovoľte, aby som predniesol pozmeňovací návrh. Predkladám ho v mene poslaneckého klubu KDH - SMK-MKP. Ak máte otvorené VZN a cenník Prílohy, tak to dokážete odsledovať. Mrzí ma, že som to nemohol konzultovať s právnym oddelením, ale sú to skutočne také elementárne veci, ktoré sa dajú vysvetliť. Takže. Mestské zastupiteľstvo v súlade s príslušnými právnymi predpismi, schvaľuje úpravu návrhu VZN nasledovne: Bod 1 v paragrafe 7, ods. 2, za bodom b) doplniť nový bod c) neprenosnú parkovaciu kartu FO - 70, obyvateľa mesta, ktorý dovŕšil 70 rokov veku života s platným vodičským oprávnením, s trvalým pobytom v meste Košice, ktorý je držiteľom motorového vozidla. Kartu nie je oprávnená použiť iná osoba. Bod 2. V prílohe číslo 1 Zóna plateného parkovania mesta Košice, v bode c) vyňať text „Orlia ulica a Vodná ulica“. Tu len poznamenám, že ak mi potvrdíte, že to Festivalové námestie netreba vyňať, tak  upravím ten návrh. Bod 3. V prílohe číslo 3 Výška úhrady za dočasné parkovanie upraviť (ak budete sledovať tú tabuľku, ktorá je prílohou VZN, tak sa to dá odsledovať)  v prvom riadku a v druhom stĺpci tabuľky text „Základná hodinová sadzba za každú začatú hodinu“ nahradiť textom „Základná polhodinová sadzba za každú začatú polhodinu“. V druhom riadku a v druhom stĺpci text „1 euro“ nahradiť textom „0,5 eura“. Pod druhý riadok vsunúť nový riadok tabuľky s rovnakým textom, ako je text prvého riadku v pôvodnom návrhu tabuľky. Teda zopakovať tam texty „parkovací lístok, základná hodinová sadzba za každú začatú hodinu“. A v treťom stĺpci „maximálna denná sadzba“. Ostatné riadky ostanú nezmenené, posunú sa. Bod 4. V prílohe číslo 3 Výška úhrady za dočasné parkovanie v cenníku parkovacích kariet doplniť pod druhým riadkom nový riadok v prvom stĺpci text „neprenosná parkovacia karta FO - 70 (pre osoby staršie ako 70 rokov s trvalým pobytom v meste Košice)“. V druhom stĺpci text „5 eur“. Tento návrh predložím návrhovej komisii. Ďakujem za pozornosť.

p. Raši, primátor mesta - Ďakujem pekne. Poprosím pána námestníka, aby reagoval na vznesené otázky, eventuálne pána riaditeľa.

p. Jakubov, námestník primátora - Ďakujem pekne za slovo. Takto, ja som hovoril, že reaguje nie na predošlé VZN, ktoré boli, ale reaguje na súčasný stav, ktorý máme podpísaný zmluvný vzťah medzi spoločnosťou, medzi mestom Košice a spoločnosťou EEI. Tvorcovia, pán poslanec, tí, ktorí boli z právneho oddelenia, technicky samozrejme sa na tom podieľali zamestnanci mesta Košice, z oddelenia dopravy a samozrejme z Útvaru hlavného architekta. Čo sa tyká vypustenia parkoviska Orlia a Vodná, bude naďalej závorový systém. Ale kým sme nemali schválenú Koncepciu parkovania, čo bola podmienka v Zmluve medzi mestom Košice a spoločnosťou EEI, nechceli sme realizovať toto závorové parkovanie. Vzhľadom na to, že tam meškáme, a vzhľadom na to, že prijímame VZN, pretože v minulosti sme nepredpokladali, že budeme prijímať VZN, tak chceme, aby tieto ulice tam ostali. Pretože tam by bolo to parkovanie stále po dobu pol hodiny zadarmo. A myslím si, že tam sa to odsledovať, lebo parkovanie do 30 minút zadarmo na iných verejných parkoviskách je takmer neukontrolovateľné. Tam, kde je závorový systém, sa to dá odsledovať. Čiže toto by som poprosil, ak sa vieme dohodnúť, aby nebolo súčasťou tohto protinávrhu. Pretože, ak by sme vypustili toto parkovanie, tak vlastne parkovanie zadarmo nikde by sme do tej pol hodiny nemali. Takže ja si myslím, že je lepšie tam zachovať ten závorový systém, ktorý sa znovu zavedie. A to parkovanie do tridsiatich minút by tam bolo grátis. Je to služba obyvateľom. Čo sa týka parkovania občanov nad 70 rokov, áno to sa opomenulo,  zabudlo sa dať do tohto VZN. Samozrejme, s tým rozhodne bude súhlas. Aj v zmluve medzi mestom Košice a spoločnosťou EEI je uvedené toto parkovanie pre občanov nad 70 rokov, ktorí tým pádom majú vydanú rezidenčnú parkovaciu kartu za 5 eur. Čiže tento tvoj návrh je v podstate zosúladenie zmluvy, VZN, aby naďalej tento bonus platil. Áno, ospravedlňujem sa, nebolo to tam. Samozrejme, toto odporúčam, aby bolo doplnené. Čo sa týka výnosu, príjmu, delenia finančných prostriedkov, v zmluve jednoznačne je napísané, že prevádzkovateľ týchto služieb má tržby za danú prevádzku. Tieto sú ponížené o čiastku, ktorú platí mestu Košice, a o prevádzkové náklady. A tam vlastne vzniká bonus toho prevádzkovateľa služieb. Takže, dá sa to upraviť. Ale myslím si, že podľa zmluvy je to exaktne jasné. Čo sa týka vrátenia pol hodinovej tarify, to je stav, ktorý platil predtým, ako bola podpísaná zmluva s EEI. Má to jeden problém. Pretože, ak my by sme teraz schválili VZN v rozpore s touto zmluvou, my automaticky potrebujeme okamžite prehodnocovať túto zmluvu. Pretože, samozrejme, tam sa môžu meniť, aj budú pravdepodobne meniť zmluvné podmienky. Takže neviem, či toto je momentálne najšťastnejšie riešenie. Ja by som odporúčal, aby túto časť sme fakt po prijatej koncepcii znovu prehodnotili, a tam, ak sa nemýlim, tak aj je v zmluve takáto klauzula, kde tieto tarify sa prehodnotia po schválení celej koncepcie parkovania. O Vodnej a Orlej sme sa bavili. To znamená, to by som odporúčal ponechať. 70 rokov sme sa bavili. Ostáva otvorená v podstate tá pol hodinová sadzba. Pán poslanec, ak toto by sme mali momentálne akceptovať, okamžite musíme otvoriť zmluvu s EEI, pretože dochádza tam fakt k zmene podmienok medzi zmluvnými partnermi. Ale znovu hovorím, je to v zmluve zakotvené, táto možná úprava tarify bez ohľadu na toto VZN. A to by malo byť prehodnotené znovu a otvorené po schválení koncepcie parkovania. Takto poviem, toto je náš problém vlastný, mesta Košice a jednotlivých mestských časti a nie problém EEI. Neviem, či som na niečo zabudol alebo nezabudol, pán poslanec.

p. Raši, primátor mesta - Ešte budeš mať možnosť pán námestník. S faktickou pani poslankyňa Jenčová.

p. Jenčová, poslankyňa MZ – Faktická pripomienka. Ďakujem za slovo pán primátor. Ja by som chcela poprosiť pána poslanca Filipka, keby o tých svojich návrhoch, nedával ich ako jeden spoločný, ale ako každý jeden osobitne, čo sa týka hlasovania. Pretože, aj podľa vysvetlenia pána námestníka, niektoré veci technicky nie sú možné. Niektorým, pravdupovediac, jednému návrhu som nie celkom prakticky rozumela, ale niektoré tie body by som veľmi rada podporila. Takže nerada by som mala v tom celom ako an block, lebo taký čas vlastne by neprešlo nič. Takže, pán poslanec Filipko, tak je moje doporučenie, ako samostatné návrhy. Ďakujem pekne.

p. Raši, primátor mesta - Pani poslankyňa, ďakujem pekne, pán poslanec Grega. Po ňom pani poslankyňa Blaškovičová.

p. Grega, poslanec MZ - Ja by som navrhol ten § 8, kde sú tie oslobodenia od úhrady. Máme tam všelijaké zložky. A ako je bod c) sú tam služobné vozidlá mesta Košice. Tak myslím si, že keďže je to v centrálnej zóne, predovšetkým tak to Staré Mesto by tam malo byť. A myslím si, že aj tie bezprostredne súvisiace veľké mestské časti, ako je Juh, Sever, Západ. A ďalej, čo sa týka tej úhrady u rezidentov, fyzických osôb tam je čiastka 100 eur základná sadzba ročne, pokiaľ viem. My sme mali rokovania s firmou EEI aj na našom miestnom zastupiteľstve. Vlastne došlo k nejakej takej dohode, že tá čiastka sa vlastne zníži, aby tí staromešťania neboli trestaní. A teraz si nepamätám presne ten návrh, ktorý tam bol, na ktorom sme sa dohodli, možno to bolo 30 eur za jedno auto, a ďalej boli násobky za 2 autá 60, za 3 - 90. Tak by som bol rád, aby sa to buď tam doplnilo, alebo jednoducho, keďže sme sa na tom dohodli tak malo by to tam byť.

p. Raši, primátor mesta - Prosím o reakciu k tým, pán riaditeľ, k tým parkovacím kartám pre rezidentov, čo vravel pán poslanec Grega.

p. Lazúr, riaditeľ MMK - Ďakujem za slovom. Ja si myslím, že sa bavíme stále o tom istom. Základom je prijatie koncepcie za celé mesto. A v koncepcii spoločnosti EEI jednoznačne bolo povedané: „rozšíriť centrálnu parkovaciu zónu práve kvôli rezidentom, ktorí nemajú kde parkovať“. A všetci ľudia z Auparku a podobných zariadení a prevádzok parkujú krížom krážom okolo. A práve oni tam navrhovali 30 eur pre rezidenta. Čiže dnes sa len kopíruje aktuálny stav, ktorý bol. Pretože nie je prijatá koncepcia, my nemáme záujem aby bolo 100 eur. Ale treba schváliť koncepciu a tam je „X“ bodov, ktoré zlepšia parkovanie v centrálnej mestskej zóne a hlavne zlepšia parkovanie rezidentov ako takých.

p. Raši, primátor mesta - Pani poslankyňa Blaškovičová, po nej pani poslankyňa Čekanová.

p. Blaškovičová, poslankyňa MZ - Ďakujem pekne. Ja sa priznám, ja teda celkom nerozumiem, prečo najprv to musí byť v koncepcii a potom až vo VZN. Prečo takýto postup? Prečo to nemôžeme vo VZN schváliť? Lebo si myslím, že VZN pre nás je ďaleko záväznejšie, aj pre občanov, ako zmluva s EEI. Takže pre mňa logický by sa mali tie tarify upraviť teraz. To je jedna vec. A v tom VZN predsa by sme mali mať veci, ktoré platia pre občanov a nie pre firmu. Takže v tejto súvislosti by som aj chcela poprosiť, mám, ako občianka Starého mesta, stretávam svojich spoluobčanov, ktorí majú veľký problém. Túto v § 7 ods. 4 je napísané, práve čo sa týka rezidentov, „rezidentovi môže byť vydaná najviac jedna rezidentská parkovacia karta“. O.K. Ibaže, myslím si, že by tam malo byť určite taxatívne napísané „rezident má nárok na vydanie jednej rezidentskej parkovnej karty. Pretože mnohí moji susedia, jednoducho im povedali, že už karty nemáme. Tak im ich nedali. A teraz si predstavte, že ten človek tam býva a nebol v ten správny okamih v tej správnej kancelárii . A teraz mu povedali, že ak chcete tu ďalej parkovať, tak si musíte kúpiť kartu za 300 euro, lebo tú stovkovú už nemáme. Takže je to naozaj diskriminácia občana proti občanovi. A toto by VZN tak isto malo riešiť a malo by to riešiť hneď. Takže túto zmenu paragrafu ja odovzdám návrhovej komisii a verím, že to tam bude zapracované. Ďakujem.

p. Raši, primátor mesta - Pani poslankyňa Čekanová, po nej pani poslankyňa Gamcová.

p. Čekanová, poslankyňa MZ - Ďakujem veľmi pekne za slovo. Vážený pán primátor, kolegyne, kolegovia. Tak isto na zastupiteľstvách Mestskej časti Juh došlo niekoľkokrát k rokovaniu so spoločnosťou EEI, a často krát občania, ako aj poslanci interpelovali práve požiadavku vyňať parkovisko Južná trieda – Astória, práve zo zóny plateného parkoviska. Poviem aj prečo. Parkovisko nachádzajúce sa pri obchodnom centre Astória spĺňa jeden jediný účel. A to je nákup. Je tam obchodné centrum Lidl a rôzne iné butiky. Áno, trhovisko tak isto, ktoré slúži občanom. Nikdy predtým táto zóna nebola platená. A ja mám za to, a podávam týmto aj pozmeňujúci návrh, a žiadam, aby toto parkovisko bolo vyňaté, ktoré sa nachádza v prílohe číslo 1 pod bodom b) ako parkovisko mimo centrálnej mestskej zóny. Ďakujem pekne.

p. Raši, primátor mesta - S faktickou poznámkou pán poslanec Brixi.

p. Brixi, poslanec MZ – Faktická pripomienka. Ďakujem pekne. Pán primátor, kolegyne kolegovia, keďže som sa nestihol prihlásiť pri faktickej, teda pri rozprave pani Blaškovičovej, chcel by som len upovedomiť ctených kolegov, najmä tých, zo Starého mesta, že samotné znižovanie rezidentských kariet a k samotnému znižovaniu ceny za rezidentské karty dôjde, teda malo by dôjsť, podľa mojich informácií, v novom roku, hneď ako sa prijme toto VZN. Následne si bude môcť mesto alebo mestská časť v spolupráci so samotným prevádzkovateľom súkromných parkovísk upraviť cenu za rezidentské karty, pre staromestských rezidentov tak, ako bolo deklarované, a teda na sumu nižšiu ako je 100 eur. Ďakujem pekne.

p. Raši, primátor mesta - Pani poslankyňa Gamcová, po nej pán poslanec, ďakujem pekne, pán poslanec Berberich potom.

p. Gamcová, poslankyňa MZ - Ďakujem, vážený pán primátor, ja mám jednu otázku a to sa týka nejakej koncepcie do budúcnosti pre sídliská. Osobne vnímam toto všeobecne záväzné nariadenie ako diskriminujúce pre občanov v Starom meste. A preto by som rada počula, či sa prichystá v budúcnosti aj nejaká zmena v parkovaní pre sídliská. A poviem aj prečo ma to zaujíma. Myslím, že nepoviem nič nové, že všade na sídliskách, keď prídete večer domov, tak máme problém zaparkovať. A to, čo ma dlho trápi, je práve parkovanie firemných vozidiel, veľkých firemných vozidiel, navyše občanov, ktorí možno ani nemajú trvalý pobyt na území mesta Košice. Myslím, že sa to dá veľmi jednoducho zistiť. Ja som sa už dávnejšie pýtala, či sa uvažuje o spoplatnení. Ale, myslím si, že minimálne parkovanie firemných vozidiel na sídliskách, ktoré spôsobuje problémy by malo byť zahrnuté, keď už nie dnes, tak v budúcnosti. Takže to je moja otázka. A druhá téma sa týka môjho podnetu na zmenu všeobecne záväzného nariadenia, v paragrafe 8 by som navrhla doplniť text, v bode b), kde sú úľavy od úhrad a doplniť tam text „okrem služobných vozidiel zdravotnej pomoci a hasičského záchranného zboru pri služobnom výkone“, oslobodiť aj „vozidlá poskytujúce prepravnú službu v zmysle zákona o sociálnych službách číslo 448 z roku 2008 Z. z. pri služobnom výkone“. Odôvodňujem to tým, že vozidlá prepravujú ťažko zdravotne postihnuté osoby, musia na nich čakať a myslím si, že nie je fér, aby sme vyňali aj tieto osoby alebo takéto vozidlá z možnosti uľaviť úhradu. Ďakujem.

p. Raši, primátor mesta - Ďakujem veľmi pekne pani poslankyňa. Pán poslanec Berberich, po ňom pán poslanec Süli.

p. Berberich, poslanec MZ - Ďakujem pekne za slovo. Niektoré súvislosti, či nezrovnalosti  alebo, ako by som to nazval v tej zmluve, ktorá je už tu, spomenuli moji predrečníci. Možno by som vlastne len na potvrdenie chcel povedať,  že tá pripomienka, že tam bol nejaký problém je potvrdený aj tým, že bol pripravený, respektíve bola prijatá novelizácia toho cestného zákona. V dôsledku schválenej legislatívy boli stanovené podrobnejšie podmienky prevádzky parkovacích miest, pričom touto prevádzkou môže teraz, už podľa tejto novelizácie, obec poveriť aj inú právnickú osobu. Čiže tam, keď sa na to pozrieme, môžeme teda polemizovať, že či to teda bolo urobené vtedy správne, keď ten zákon je prijatý až teraz, a naša zmluva je už platná. Tak to je ďalšia moja poznámka. Ďalšiu vec, ktorú som chcel povedať, len by som chcel podporiť návrh pána kolegu Filipka. Aj moja komisia navrhla, aby sa do VZN dostalo to polhodinové parkovanie. Myslím, že parkovacie automaty sú na to stavané. Takže tam by nemal byť problém zaviesť ten polhodinový parkovací lístok. A ak to teda má, ako už bolo spomínané, že to má teda súvislosť so zmluvou, tak ju treba otvoriť. Tak určite sa tam nájdu veci, už aj v tej súvislosti, ktoré som povedal, ktoré treba opraviť. Tak sa tam opraví aj toto. S týmto nevidím problém. A ešte by som chcel poukázať na jednu súvislosť. A tá sa týka tých rezidentských kariet. Už to hovorila pred chvíľočkou kolegyňa Blaškovičová, že karty rezidenti nedostali. Tak s týmto je naozaj problém. Rezidentská parkovacia karta umožňuje dočasné parkovanie motorového vozidla toho rezidenta v čase od sedemnástej hodiny do ôsmej hodiny. Ak to má platiť doslovne, tak ten rezident od ôsmej do sedemnástej potom by nemal nárok tam parkovať. Druhá vec je, je nespochybniteľné, že počet parkovacích miest, hlavne v centrálnej mestskej zóne a okolí, v podstatnej miere nekorešponduje asi s počtom automobilov rezidentov. A možná aj práve preto prišlo k tejto situácii, že niektorí rezidenti prišli a už neboli karty. Ten celkový počet sa teda ani nikde neuvádza. Uvádzaný je len počet parkovacích miest v centrálnej mestskej zóne a mimo centrálnej mestskej zóny, čo je tuším 2 999 a mimo centrálnej zóny je 196. Čiže, nie je však uvedený počet rezidentských automobilov. A preto je pravdepodobne s týmto problém. Čiže ani v tom materiáli to teda nemáme. Čiže len som chcel poukázať aj na tieto veci. Ďakujem.

p. Raši, primátor mesta - Ďakujem veľmi pekne. Ďakujem pán poslanec, pán poslanec Süli, po ňom pán poslanec Filipko.
 
p. Süli, poslanec MZ - Vážený pán primátor, ctené zastupiteľstvo. A priori, keď bola táto zmluva na pretrase v zastupiteľstve, som nebol za túto zmluvu medzi mestom a EEI. Ale chcel by som len pripomenúť jednu vec, že bol som v predošlom volebnom období členom finančnej komisie župy a pán predseda Zdenko Trebuľa vkuse nariekal, že v Košiciach pôsobia služobné motorové vozidlá, firemné, ktoré majú značku BL, a ktoré sú registrované v Bratislave a brázdia ulice Košíc. A platia samozrejme dane niekde inde, kde spôsobujú opotrebovanie ciest. Treba pozrieť sa na to, že EEI má vozidlá EEI, platia dane v Bratislave, ale starajú sa o parkoviská v Košiciach. Ďalšie také vozidlá sú bývalého, teda, ktoré sa starajú o verejné osvetlenie. Predtým to bolo Veros, potom Elektrovod a teraz je to Eltodo. Dokonca české autá. Pre mňa je to také nepochopiteľné. Síce som veľmi rád, že autá U. S. Steel-u majú košickú značku. Aspoň oni platia tu pre župu peniaze. Dámy a páni, treba si pripomenúť, že parkovať, vyzerá tak, že je každodenná potreba. A je to veľmi dobrý obchod. Určiť pravidlá hry je veľmi ťažko, lebo záujmy sú rôzne. Predovšetkým sú rôzne preto, lebo keď hovoríte o rezidentských kartách, v jednej rodine, kde sú dospelé osoby, kde žije povedzme, bývajú rodičia potom nejaké deti, ale sú dospelé osoby, sú tiež rezidenti. Takže tu selektovať by trebalo podľa bytu, ale nie podľa rezidentov, lebo potom je to strašne nespravodlivé. Ale čo je pozoruhodné, v jednom materiáli chcú rozšíriť parkovanie, teda spoplatniť parkovanie na sídliskách, ja budem konkrétne hovoriť o sídlisku Kuzmányho, kde predošlá samospráva, ale aj súčasná vybudovala pomerne veľa parkovacích miest z daní obyvateľov. A teraz na týchto parkoviskách je asi zámer vyberať parkovné, z toho, čo vybudovalo mesto alebo mestská časť za uplynulé obdobie. Podľa mňa je to veľmi nespravodlivé. A je to problematická záležitosť. Čo sa týka koncepcie, dať ľuďom parkovacie karty, teda rezidentom, považujem to za správne. Ale treba veľmi citlivo k tomu pristúpiť. A jedine tak sa dá vyriešiť ten problém, že firmy okolo parkujú aj z Bardejova, aj z Trebišova, bohvie odkiaľ, z celého kraja na miestach, kde by mohli parkovať rezidenti. To je otázka na pani..., lebo keď dobre viem, niektoré firmy vybudovali veľmi veľké parkovacie domy, ale sú prázdne, lebo sú spoplatnené. Ja myslím v Starom meste. Niekoľko. Aj treba povedať, že aj Ústavný súd, sami trošku viete, zdá že, trošku je to čudné, že má jednu obrovskú budovu, obrovský dvor a napriek tomu zaberajú na Mäsiarskej ulici a na Zbrojničnej parkovacie miesta, lebo neviem prečo sa nedá parkovať dnu vo dvore? Ale zaberajú. Viete, predpokladám, že zadarmo.

p. Raši, primátor mesta - Ďakujem pekne. Poprosím pána poslanca Filipka, potom pána poslanca Rusnáka.

p. Filipko, poslanec MZ - Ďakujem. Najprv by som len sa vyjadril k návrhu úpravy tých cien rezidentských kariet. Súhlasím s pánom námestníkom, že zrejme až po predložení koncepcie by sa tieto mali koncepčne riešiť na celom území zóny. Myslím si, že tá cena, dá sa povedať, je primeraná, na fakt, že miesta pre rezidentov sú vyhradené. Prevádzkovateľ, spolu s Mestskou políciou dohliada na to, aby tam iné vozidlá neparkovali. Čiže je to troška teda chránené. Čo sa týka môjho návrhu, veľmi intenzívne som teraz hľadal v minulých, starých, materiáloch podmienky, keď sme schvaľovali zmluvu s EEI. Som presvedčený, že stav, ktorý platil pred odovzdaním parkovania pre EEI bol taký, že tam bola polhodinová sadzba. Tzn., že vraciam sa v systéme, keď to riešila Správa majetku MK alebo ešte, áno aj v predchádzajúcich obdobiach. Myslím si, že je to veľmi korektné, aby občan pri zachovaní, fakt jedno euro za hodinu je tam zachované, aby mal možnosť pri krátkom zastavení vhodiť 50 centov. Rozhodnite sa, toto nie je skutočne politické. Je to praktické, praktický návrh. Čo sa týka požiadavky, aby som vynechal tie rampové závorové parkoviská, vypúšťam z návrhu. Čiže môj návrh, ktorý predložím návrhovej komisii, ostáva bod 1, ktorý bude o tej neprenosnej parkovacej karte pre občanov nad 70 rokov. Bod 2 hovorí o tej polhodinovej tarife a bod 3 je príloha, kde sa dopĺňa iba do tabuľky tá karta pre občanov nad 70 rokov. Chcem požiadať, aby o bode 2 bolo samostatné hlasovanie. Bod 1 a 3 súvisia. Čiže tam sa dá hlasovať naraz. Ďakujem.

p. Raši, primátor mesta - Ďakujem pekne pán poslanec. Pardon, s faktickou pán poslanec Michal Kočiš.

M. Kočiš, poslanec MZ - Faktická pripomienka. Ďakujem pekne. Chcem sa len spýtať, k tým otázkam, čo sa týka znižovania tej sadzby poplatkov za jednotlivé druhy kariet, čo bolo spomínané vo viacerých príspevkoch, chcem sa spýtať predkladateľa, akým spôsobom? Totižto bolo spomínané, že od nového roka alebo proste budúceho.

p. Raši, primátor mesta - Prihláste sa, poprosím, pretože s faktickou sa reaguje na predchádzajúceho rečníka a tým bol pán poslanec Filipko. Takže sa prihláste do rozpravy, pán poslanec Rusnák, po ňom pán poslanec Jakubov. Nech sa páči.

p. Rusnák, poslanec MZ - Ďakujem pán primátor. Ja by som sa chcel zaoberať ešte § 1 ods. 4. V ods. 4 sa hovorí, že prevádzku parkovacích miest v zóne plateného parkovania zabezpečuje právnická osoba. Osobne si myslím, že by tam mohlo byť uvedené, „zabezpečuje mesto Košice alebo právnická osoba poverená mestom“. Lebo toto je šité na súčasný stav. Nikde, si myslím, že nie je povedané, že mesto Košice po skončení zmluvy alebo z rôznych dôvodov, nemôže túto službu vykonávať opäť. To je jedna námietka. A druhá alebo poznámka sa týka tak isto tohto ods. 4, kde je posledná veta „Odplatou prevádzkovateľa je ...(pozn. text pokračuje ďalej)... sú odpočítateľné ekonomické náklady a nájomné“. Nájomné je jasne špecifikované v zmluve medzi prevádzkovateľom a mestom Košice, ale nejakú blízku špecifikáciu oprávnených ekonomických nákladov som nenašiel tam. Myslím, že táto formulácia je príliš vágna na to, aby ostala len takto voľne daná. A mala by byť nejako bližšie špecifikovaná. Ďakujem.

p. Raši, primátor mesta - Ďakujem pekne. Pán námestník Jakubov, po ňom pán poslanec Halenár.

p. Jakubov, námestník primátora - Ďakujem pekne. Vážené dámy, vážení páni, ja si dovolím predložiť ešte pozmeňujúci návrh, ktorý bol výsledkom rokovania jednotlivých komisií a potom si to osvojila Komisia dopravy a výstavby. Odporúčam, po 1) aby v paragrafe 2 ods. 2 na konci vety sa vložil odkaz. „päť“, nie je tam uvedený žiaden. Poznámka pod čiarou k odkazu 5 znie: Príloha číslo 1) k vyhláške Ministerstva vnútra Slovenskej republiky číslo 9 z roku 2009 Z. z., ktorou sa vykonáva zákon o cestnej premávke a o zmene a doplnení niektorých zákonov. Odkazy k poznámkam pod čiarou 5 až 7 sa označujú ako odkazy k poznámkam pod čiarou 6 až 8. Po 2) v paragrafe 2 ods. 4 sa na konci úvodnej vety vkladá odkaz „päť“. Po 3) v nadpise § 3 sa slovo „spoplatenia“ nahrádza slovom „spoplatnenia“. Je to slovensky správne, je to gramatické. A po 4) § 3 ods. 1 sa slovo „spoplatenia“ nahrádza slovom „spoplatnenia“. Po 5) v paragrafe 7 ods. 4 sa za slovom „karte“ vypúšťa čiarka a slová „a to v čase od 17:00 hod. do 8:00 hod. nasledujúceho dňa“. To je aj odpoveď na pána Berbericha. Čiže samozrejme, 24 hodín. Po 6) v paragrafe 8 ods. 2 sa slovo „držiteľa“ nahrádza slovom „vodiča“. Ten kto prevádzkuje motorové vozidlo, môže byť vodič, nemusí byť držiteľom vozidla. Po 7) v prílohe číslo 1 v časti a) sa slová „Drevený trh“ nahrádzajú slovami „Drevný trh“, je to oficiálny názov námestia. A v časti b) sa slovo „Nemcovej“ nahrádza slovom po česky „Němcovej“ s mäkčeňom na prvom e. Ďakujem pekne. Čo sa týka pripomienok, ktoré odzneli, ja by som chcel najprv všeobecne povedať, že mnohé pripomienky, ktoré tu teraz otvárame, sa dotýkajú práve tej koncepcie. A mnohí si to pamätáte, asi hmlisto, lebo doslova to otvárate z toho titulu, že sme mali pred nejakým polrokom predloženú koncepciu parkovania zo strany spoločnosti EEI v dvoch alternatívach. V tejto koncepcii bolo komplet predložené monitorovanie stavu parkovania v meste a vo veľkých mestských častiach, kde sme zistili, že niektoré mestské časti a niektoré ich lokality majú, najmä v noci, veľmi poddimenzované parkovanie. To spomínala aj pani poslankyňa Gamcová. Vzhľadom na to, že boli predložené 2 alternatívy a vzhľadom na to, že, samozrejme je to potrebné prerokovať na úrovni mestských častí, pretože príprava možnej úpravy parkovania, aj s cenou, aj čo sa týka otázky spoplatnenia parkovania sa bude dotýkať jednotlivých mestských častí, preto bolo dohodnuté a bolo prijaté uznesenie, že v elektronickej forme veľké mestské časti dostanú v podstate túto koncepciu a sa k nej vyjadria. Bohužiaľ do dnes máme písomné stanoviská len z troch mestských častí. Takže mrzí ma to. A preto si myslím, že mnohé tieto pripomienky, otázka zlacnenia rezidenčnej karty, ktorú navrhovala spoločnosť EEI, otázka zlacnenia ďalšej, opakovanej rezidenčnej karty, otázka rozšírenia parkovania, vzhľadom na to, čo tu bolo dnes spomínané, aby sme nediskriminovali obyvateľov Starého mesta alebo Mestskej časti Staré Mesto. To všetko bolo predložené v koncepcii, a ktorú je potrebné v predloženom alebo upravenom znení schváliť. Kým neprerokujeme túto koncepciu, je veľmi ťažké otvárať otázky zmluvné. Pretože takto máme zazmluvnené. A ak by sme toto všetko chceli nastrkať do VZN, je to svojim spôsobom nemožné, pretože v podstate by sme tam museli preklopiť celú zmluvu, ktorú máme so spoločnosťou EEI. A stále, ak by sme sa vrátili k mestu alebo na nejakú ďalšiu spoločnosť, toto by sme museli aktualizovať a novelizovať. VZN je predsa rámcový materiál, ktorý má obsahovať základné právne záväzky alebo základné záväzky a samozrejme ďalšie materiály to dopĺňajú. Napríklad zmluva medzi dvoma subjektmi. Takže mnohé tieto otázky, ktoré tu odzneli sa dotkli už práve prerokovanej koncepcie a podpísanej platnej zmluvy so spoločnosťou EEI. Po druhé chcem povedať jedno, všetko, čo prijmeme nad rámec dnes, bez ohľadu na to, či sa budeme baviť, či prvé je vajce alebo kura, či my v danom stave vychádzame z toho, čo máme podpísané s EEI, tento stav bol nami prerokovaný, schválený, odsúhlasený. Hlasovali sme, ja už neviem povedať, kto ako, ale toto zastupiteľstvo to schválilo. Ak my budeme prijímať dnes do VZN veci, ktoré sú záväzné, nad rámec tejto zmluvy, obrazne povedané, zajtra musíme otvoriť túto zmluvu, respektíve sa nevyhneme tomu, že v prípade, že dôjde na strane jedného z partnerov k porušeniu zmluvy, môže z toho nastať nepríjemný právny vzťah. A tých sme tu mali v minulosti, ja si dovolím tvrdiť, veľmi veľa. Ďakujem, zatiaľ toľko.

p. Raši, primátor mesta - Ďakujem, pani poslankyňa Blaškovičová, po nej pán poslanec Michal Kočiš.

p. Blaškovičová, poslankyňa MZ - Ďakujem pekne, pán námestník, ja by som chcela poprosiť ešte jednu vec. Asi to nie je záležitosť VZN, ale určite jednania s firmou EEI. Prosím, aby sa dozrelo na to, že parkoviská, ktoré spravuje firma EEI a teda špeciálne parkovisko na Vodnej, si myslím, že je jediné parkovisko v strednej Európe, z ktorého musíte cúvať. Že raz vojdete do toho parkoviska a musíte z neho cúvať. Bola som svedkom situácie, kedy sme 4 cúvali, namiesto jednej mladej začínajúcej vodičky. A sme jej pomáhali, aby nezablokovala kompletne celé parkovisko na 2 hodiny. Takže poprosím, aby sa toto riešilo ešte kým bude nejaká koncepcia, pán námestník. Buď otvoriť tú časť, ktorá je už pri Golden Royal, asi by to bolo ideálne, aby sa jednoducho dalo prednou stranou z toho parkoviska vyjsť, lebo čím sa viacej šmýka a viacej snehu, tým je to naozaj komplikovanejšie pre všetkých. Ďakujem.

p. Raši, primátor mesta - Ďakujem pekne pani poslankyňa. Mám informáciu, že presne toto riešené bude, aby to bolo prechodné. Lebo máte pravdu, že sa tam cúva. Pán poslanec Kočiš Michal, nech sa páči, môžete položiť tie otázky.

M. Kočiš, poslanec MZ - Ďakujem pekne. Vo vzťahu k tomu, čo bolo teraz naposledy povedané, ten základný problém, ktorý tu máme je ten, že jedna zmluva uzavretá ani nemala byť. Bez toho, aby došlo k tej zmene zákona o preprave. Došlo. Čiže tam je celý ten základný problém. A problém nie je ten, že dnes musíme nadväzovať na nejakú zmluvu. Problém vznikol pred rokom aj niečo. Keď sme na to upozorňovali, že tá zmena bola zlá. Tá zmluva sa schválila, nemala byť schválená. Dnes tu máme stav, aký máme. Čiže to je ten prvý základný problém. A treba ho pomenovať. Druhá otázka, teda druhý problém, na ktorý som chcel upozorniť je ten, že tu sa spomínala nejaká úprava výšky parkovného, prípadne úprava cien parkovacích kariet. Chcem sa opýtať, pán námestník, akým spôsobom má byť toto zabezpečené? Keď tu máme VZN, ktoré je všeobecným záväzným právnym predpisom, a ono v prílohe číslo 3 hovorí, že maximálna sadzba alebo, že cena, základná ročná sadzba parkovacej karty je. Akým spôsobom môže koncepcia ovplyvniť takéto VZN, keď VZN sa nijakým spôsobom neodvoláva na koncepciu? A teda, bude sa potom meniť VZN? Lebo tu nám bolo prezentované, že veď to tu nemeňme, od nového roka sa to aj tak zmení. No tu vidím nejakú základnú otázku, či naozaj je to tak? Ďakujem pekne.

p. Raši, primátor mesta - Ďakujem pekne. Pán námestník, prosím s reakciou, eventuálne pán riaditeľ.

p. Jakubov, námestník primátora - Ďakujem pekne za slovo. Pán kolega, my máme podpísanú teda platnú zmluvu. Bez ohľadu na to, v akej je polohe podpísaná, je platná medzi dvoma subjektmi. A v tej zmluve sa hovorí alebo takto, v rámci tejto zmluvy nám náš obchodný partner predložil návrh koncepcie, aj s návrhom úpravy cien za určitých podmienok. Ak to v nejakej polohe schválime, opäť si musíme sadnúť predsa s týmto obchodným partnerom. To viete, ako právnik. A budeme sa dohadovať na týchto cenách. Kým nemáme nič schválené, zatiaľ podľa platnej zmluvy platia tie ceny, ktoré sú a my, viete, ak jednostranne, ste právnik, my zmeníme ceny, druhá strana povie nie. Veď to je de facto nelogické. A ak my do VZN dnes dáme iné ceny, napríklad bavíme sa o rezidenčných kartách, dáme za 30 eur alebo neviem, a v súčasnosti sa vydávajú za takú, tým pádom je VZN-kom viazaný náš právny partner toto zmeniť a prvé čo príde na stôl dobre, za akých podmienok? Predsa nám niečo platí, atď., atď. A otvorí celú zmluvu, to vám je jasné. Práve preto, keďže máme právny vzťah podpísaný legálne, právny, ktorým máme schváliť, prerokovať a schváliť koncepciu bez ohľadu v akom stave, a sadnúť si znova na tieto návrhy, ktoré sme dostali. Nemôžeme v tomto smere viniť nášho partnera, že by niečím meškal. Lebo on nám predložil. My meškáme.

p. Raši, primátor mesta - Pán poslanec s faktickými poznámkami pán poslanec Kočiš a pán poslanec Halenár.

M. Kočiš MZ - Faktická pripomienka. Ďakujem pekne. Presne tak som tomu rozumel aj ja. Možno práve preto treba uzavrieť a konštatovať, že to, čo tu bolo povedané predtým je nevyhnutne pravdou a teda od nového roka žiadne znižovanie nebude, žiadne ceny sa znižovať nebudú, ak sa VZN schváli v takejto podobe. A akékoľvek zníženie bude podmienené zmenou tohto VZN. Tzn., že k žiadnej automatickej zmeny nedôjde a koncepcia nič teda sama o sebe nevyrieši, ako to bolo prezentované, kým zase nesadneme a nezmeníme toto VZN, ktoré tu dnes sa navrhuje. To je vlastne zmysel tejto diskusie, aby to bolo zrejmé o čom sa rozprávame.

p. Raši, primátor mesta - Ďakujem pekne. No určite je to zrejmé vám, ale možno mnohým iným nie. Pán poslanec Halenár, nech sa páči.

p. Halenár, poslanec MZ - Faktická pripomienka. Opravte ma, ak sa mýlim, pán námestník Jakubov, ale ja si pamätám, že keď pán Jankura predkladal návrh celého systému alebo  ako bude bežať vlastne dočasné parkovanie v meste, tak tu sľuboval, možnože je to aj v zápisnici, že ceny bude určovať a schvaľovať toto zastupiteľstvo. A teraz vy hovoríte o tom, že ceny sú už dané nejakou zmluvou. A to, že my sa tu pokúšame o nejaké modifikácie, môže mať veľmi vážny právny dopad. Môžete to vysvetliť, prosím?

p. Raši, primátor mesta - Pán riaditeľ, nech sa páči.

p. Lazúr, riaditeľ MMK - Myslím si, že pán poslanec Kočiš dobre trafil, pretože jednak zmluva s EEI-čkom jasne hovorí, že k úprave cien, ktoré sú súčasťou aj prílohy zmluvy s EEI, môže nastať až po súhlase mestského zastupiteľstva. Čiže, keď dnes schválime VZN s pevnými cenami, ktoré kopírujú terajší stav, v momente, keď sa dohodneme s EEI na iných cenách, ide to do schválenia mestského zastupiteľstva a do úpravy VZN, samozrejme. A musím povedať jednu vec, my chceme riešiť, meniť, zmäkčovať veci. Ale my máme pevnú zmluvu s EEI. Teraz poviem 2 príklady. Keď v Astórii tie miesta boli pred zmluvou s EEI súčasťou platenej zóny, sú aj teraz. Tak predsa, keď my sme sa dohodli na nejakých cenových podmienkach, ten počet parkovacích miest platí. Keď dnes znížime počet parkovacích miest, vyjmeme to EEI, kývne s ramenom, a povie  „znižujem paušál“, áno. Druhá vec je, že oni majú v koncepciu jednoznačne dané, že chcú v Astórii osadiť rampu. Chcú tam dať hodinové parkovanie zadarmo. Práve kvôli tomu, že to slúži hlavne pre nákupné centrum, aby tam neparkovali ľudia z firiem okolo. Druhá vec je centrálna parkovacia zóna. Dnes tiež je ekonomika nastavená z obidvoch strán. Nejakým spôsobom. Pokiaľ nezmeníme túto centrálnu parkovaciu zónu, ako my môžeme zasahovať do cien? Oni potom môžu povedať „zmenili ste podmienky, my vám tento paušál platiť nebudeme“, ktorý je slušný musím povedať. Ďalšia vec, keď máme pre vás tri a pol tisíc, teraz hovorím približne tri a pol tisíc parkovacích miest v centrálnej parkovacej zóne, koncepcia hovorí, že zrobia všetko preto, aby minimalizovali vyhradené parkovacie miesta, kde ich je dnes možno 1 200. Jasné, že potom rezidenti nemajú kde parkovať. Čiže „X“ vecí, ktoré bohužiaľ sú viazané na túto koncepciu. Čím rýchlejšie ju schválime, samozrejme, vždy je to rozhodnutie mestského zastupiteľstva, tým rýchlejšie sa pohneme dopredu. A pokiaľ tieto pravidlá platia, tak fakt mesto sa môže ešte dostať pri zlepšení dopravnej situácie pre obyvateľov aj k lepším príjmom, pretože z nových parkovacích miest bude mať ďalších 50 % z ceny. Ďakujem.

p. Raši, primátor mesta - Ešte pán námestník, nech sa páči.

p. Jakubov, námestník primátora - Ďakujem za slovo. Na pripomienku pána poslanca Halenára. Keď sa schvaľovala zmluva so spoločnosťou EEI, vtedy vznikla takáto otázka. A teraz citujem: „ak bude chcieť spoločnosť EEI upraviť ceny“, pretože samozrejme to je vždy, čo nechceme dovoliť „bude chcieť upraviť ceny, to je jedno, smerom hore alebo dole, spravidla vždy sa uvažuje, že súkromný subjekt pôjde smerom hore, akou formou môžu byť tieto ceny upravované jedine otvorením zmluvy, dohodou, a za našu stranu to musí schváliť mestské zastupiteľstvo. Vždy mestské zastupiteľstvo. Samozrejme, platí to aj opačne. Ak my teraz jednostranne urobíme akt opravy a nekomunikujeme s druhým partnerom, s ktorým máme právny vzťah, minimálne máme z toho problém. Tu, bohužiaľ, sa už nesprávame ako mestské zastupiteľstvo, ale ako právnický subjekt, ktorý ak chce jednostranne urobiť nejaký krok a zmluva mu to neumožňuje, tak vždy musí komunikovať s tým druhým partnerom. Čiže tu bol blok na to, lebo bola takáto otázka, áno, a EEI si po pol roku upraví ceny smerom hore, nadoraz,  nemôže, nemôže, je viazané. Aj my sme samozrejme viazaní, pretože nie je problém upraviť tieto ceny smerom dole, vzhľadom na objem, ktorý nám uhrádza spoločnosť EEI. Určite ho bude chcieť druhý deň prehodnotiť. Ja by som to urobil tak isto. A asi vy všetci. Ďakujem.

p. Raši, primátor mesta - Ďakujem pekne, pani poslankyňa Čekanová s faktickou, potom pán poslanec Michal Kočiš.

p. Čekanová, poslankyňa MZ - Faktická pripomienka. Ďakujem za slovo. Vážený pán primátor, vážené kolegyne, kolegovia. Mám otázku na pána riaditeľa. Čiže, rozumiem tomu tak, že nás EEI trošku tlačí do takýchto, dovolím si povedať, nie celkom kóšer rozhodnutí? Pretože jedna záležitosť je zmluva, druhá záležitosť je návrh koncepcie. A my sme s EEI jednali ešte pred schválením návrhu alebo pred komunikáciou s návrhom koncepcie mesta Košice. A jasne sme tak isto dávali požiadavky občanov, ktoré vlastne interpelovali poslanci. Preto som to tu aj vravela. Samozrejme nebolo nám vyhovené. A práve preto ja som prekvapená, že vlastne už aj z VZN my vychádzame a teda vyhovujeme súkromnej spoločnosti EEI. Áno, samozrejme je to našou povinnosťou. Po jednej strane. Ale po druhej strane nás nemôže spoločnosť tlačiť, aby sme tak konali. Ďakujem.

p. Raši, primátor mesta - Pán poslanec Kočiš Michal. Nech sa páči.

M. Kočiš M, poslanec MZ - Faktická pripomienka. Ďakujem pekne. Ešte záverečná, možno poznámka. Pán námestník, máte pravdu, žiaľ, je to pravda, že bola uzavretá zmluva. Následne my dnes rozhodujeme o nejakom VZN. A v tomto VZN, žiaľ, musíme brať ohľad na to, čo bolo dohodnuté v zmluve. A naozaj, máte pravdu aj v tom, že musíme byť opatrný ako toto VZN zmeníme. To je pravda, ale možno by trebalo povedať, prečo je to tak? Takto by to byť nemalo. Parkoviská sú naše. My máme pripraviť VZN, my máme stanoviť podmienky a následne to niekomu môžeme alebo nemusíme dať. Toto je zdravý spôsob fungovania. A takto to malo byť nastavené už dávno. A preto sa pýtam, ako bola analyzovaná situácia pred rokom? My sme na to upozorňovali, že tá zmluva je zlá. Tá zmluva sa schválila. A dnes tu máme stav, kedy súkromná firma a zmluva určuje to, ako mesto bude uplatňovať svoju nejakú politiku parkovania. Len preto, že niekto pochybil, pred vyše rokom? Kto to analyzoval, bola vyvodená zodpovednosť? Zdravý stav je ten, že my určíme podmienky a následne sa uzatvára zmluva. Pochybením niekoho, pardon, sme sa dostali do situácie, kedy sme tlačení do rozhodnutí, ktoré by sme možno robiť nechceli. Toto je nejaký ten celý obrázok, ktorý treba vidieť, keď schválime takéto VZN. Ďakujem pekne.

p. Raši, primátor mesta - Ďakujem pekne. Uzatváram rozpravu k tomuto bodu. No, poprosím návrhovú komisiu, najprv, aby si zosúladila všetky doplňujúce pozmeňujúce návrhy tak, ako boli predložené, aj potom boli upravené, atď. Ja poviem k tomu len také faktografické záverečné slovo. Lebo toto ani raz neodznelo. Riešenie parkovania a riešenie koncepcie nielen v centre mesta, užšom centre mesta alebo v širšom centre mesta alebo v ostatných sídliskách, v prvom rade má byť robené preto, aby sa urobil poriadok. A myslím si, že každému z nás záleží na tom, aby všetci ľudia nechodili do centra mesta autom. Tí, ktorí tam bývajú, tam chodiť musia. Ale filozofiou má byť to, aby sa viac využívala mestská hromadná doprava. Tak ako je to inde vo svete. A tak aby centrum mesta nebolo zahlcované každým, kto si tam niečo potrebuje vybaviť. Alebo jednoducho pretože je to komfortnejšie. Pretože filozofia je vysúvať dopravu, klasickú, autami z centra miest. Aj kvôli tomu, že sú to centrá historické, slúžia turistom, plus ľuďom, ktorí tam bývajú. Po druhé, zmluva, ktorá bola podpísaná, pričom na 2x sa to schvaľovalo, nebola podpísaná, bola podpísaná aj poslancami jedného aj druhého spektra. Ale zmluva, do zmluvy bol len prekopírovaný stav, ktorý v danom momente existoval. Čiže bol prekopírovaný stav, ako vyberala parkovné Správa majetku mesta Košice vtedy. Sa to preklopilo. Nič iné sa ani urobiť nemohlo, pretože sa stav, ktorý existoval, presunul na nového prevádzkovateľa. Nič za tým nebolo iné. Z jedného subjektu na druhý. Ten nový subjekt, myslím si, že aj preto tá zmluva bola schválená, ponúkol, a to sú fakty, že výnos parkovného, po očistení nákladov, je pre mesto v súčasnosti vyšší, ako bol predtým. To vie pán riaditeľ vám ukázať v číslach. Teda, že kým mesto vyberalo po zohľadnení a očistení od nákladov, ktoré súvisia s prevádzkou „X“, teraz mesto má z parkovania viac finančných prostriedkov. To sú čísla, má pán riaditeľ, môže vám ich povedať. Za ďalšie, povedalo sa, že 50 percent z príjmu z parkovného z novovytvorených parkovacích miest pôjde na mesto. A po tretie, že sa vyrieši to, čo sa tu roky nerieši a čo spôsobuje traumu všetkým, ktorí bývajú mimo úzkeho centra mesta. A teda, že sa začne riešiť koncepcia parkovania aj v mestských častiach. Napríklad, ako máme v Starom meste a na Juhu - Palárikovu, ako máme okolie T-Systems, že sa začne robiť zonácia. Tá bude súčasťou koncepcie, ktorá musí prejsť s pripomienkovaním podľa mestských častí. A výsledkom tejto koncepcie bude to, že obyvatelia Starého mesta si určia, že zóna bude, vymyslím si, užšie centrum mesta, širšie centrum mesta, čiže parkovacia karta pre rezidenta bude toľko, prvá a toľko druhá. A zároveň sa zabezpečí to, aby ľudia, ktorí tam bývajú aj vedeli zaparkovať. O nič iné nešlo. Čiže napríklad, aby problém čo je tam? Vojenská alebo na Škultétyho ulici?, pre T-systems, aby tam ľudia vedeli zaparkovať, aby ľudia a rezidenti vedeli zaparkovať. Aby im tam neparkovali ľudia, ktorí robia v T-systems, pretože títo nechcú platiť za parkovné v podzemnej garáži. Čiže išlo o tieto veci. A za ďalšie, vec, ktorá bola v zmluve, že sa podpíše investícia, že sa urobí investícia po schválení koncepcie v objeme dvoch miliónov eur na nové parkovacie miesta. A samozrejme musela to byť investícia, v ktorej aj po koncepcii, pretože tá mala odrážať návrhy, ktoré z koncepcie vyplynú. Do toho sa nám, okrem politiky a politickej témy, ktorú si jeden človek vzal za svoju, miešali ešte problémy s protestom prokurátora, lebo to tu dnes vôbec neodznelo. Som myslel, že to bude hlavná téma. A protesty s rozdielnym vysvetľovaním zákona. Čiže všetky samosprávy mali iný názor na zákon a vysvetľovali si, komu patrí výnos z dane ako, mala prokuratúra. Preto napríklad aj niektoré mestá sú v súdnom spore s prokuratúrou. A preto sa aj urobila krátka novela v zákone, ktorý už jasne hovorí, že výnos parkovného môže byť aj výnosom obce. A môže byť aj výnosom spoločnosti poverenej. Pretože, aj keby to robila Správa majetku, je to to isté. Prokuratúre je jedno, či je to EEI alebo Správa majetku, lebo nie je to mesto, ako také. My sme tvrdili, že je to legislatívne v poriadku. Ale preto sa to upravilo, aby sa tento rozpor s prokuratúrou odstránil. Ten sa odstránil. Zahlasovalo za to vtedy, za ten „pozmeňovák“, ktorý toto riešil, ktorý mimochodom nepredkladal žiaden poslanec Košíc, lebo tento problém bol na celom Slovensku. Prekladal to jeden poslanec, neviem skadiaľ, z Bratislavy, zahlasovali za to všetci aj SDKÚ aj KDH. Pretože to bol dobrý „pozmeňovák“, ktorý riešil problémy miest a obcí na Slovensku. Potom sme sa dostali do ďalšej fázy. My stále tvrdíme, my máme platnú zmluvu s firmou EEI a po novelizácii zákona už žiaden problém s ňou ani nemôže byť. Ani sa nemôže vykreovať dokonca aj petícia, ktorá bola odovzdaná v piatok pánom poslancom Petrvalským s tým druhým poslancom, hovorí o tom, že aby sa zrušila nezákonná zmluva. My nemáme nezákonnú zmluvu. My máme zmluvu lege artis, a príjmy z parkovného, aby boli výlučne príjmom mesta, ako to ukladá zákon. Zákon to už neukladá. Čiže z hľadiska petície sa zákonnou úpravou aj ich námietky zrušili. Čiže už nie sú, pretože legislatíva už to hovorí úplne jasne. A dnes sme sa stretli preto, aby sme prijali VZN, aby sme vyhoveli protestu prokurátora, pretože my tvrdíme, naše právne oddelenie, že parkovacie služby sú lege artis a teda každý musí platiť parkovné podľa stavu, ktorý tu bol ešte z čias Správy majetku MK, keď to poskytovala a tento sa len preklopil. Prokurátor má na to iný názor. Preto sme chceli to, čo je v zmluve preklopiť do VZN, aby sme mali platné VZN. Pretože si myslím, že VZN samozrejme po komunikácii s prevádzkovateľom parkovného, je pre nás jednoduchšie upravovať, ako robiť neustále dodatky k zmluve, lebo je to flexibilnejšie. A vieme to robiť na mestskom zastupiteľstve. Samozrejme, tak ako to povedal aj pán námestník, aj pán poslanec Michal Kočiš, musí to byť vždy dohoda dvoch strán. Teda prevádzkovateľa a mesta. Pretože zmluva podpísaná o parkovnom hovorí aj o príjmoch mesta aj o investícii do nových parkovacích plôch, aj o tom, že z nových parkovacích miest polovica bude príjmom mesta. Čiže dnes je predložené VZN a preto aj doporučuje mesto, aby sme tomuto protestu vyhoveli, aby sme aj pre budúcnosť odstránili posledný právny posledný nesúlad právnych názorov mesta a prokuratúry. O toto ide v prvom rade. A s tým, že sa to len preklápa. Čiže to bola tá podstata toho, prečo bolo VZN predložené. Len sme sa od tej podstaty trošku odklonili, lebo sme začali riešiť konkrétne problémy konkrétnych mestských častí, konkrétnych ľudí, ktorí sa kde nachádzajú. Len aby sme si uvedomili, že keď vám mesto navrhne nevyhovieť protestu prokurátora, tak si aj za to berieme zodpovednosť. A my sme si vedomí, že vám navrhneme uznesenie, za ktorým si stojíme a sa budeme aj s prokuratúrou súdiť, keď bude treba. Ako to bolo v prípade dane - 10 násobku medzí najnižšou a najvyššou daňou. Keď navrhneme VZN, ktoré preklopí súčasný stav, kde doporučujeme mestskému zastupiteľstvu, aby ste ho odsúhlasili, robíme to preto, že si myslíme že je jednoduchšie prijať drobnú právnu úpravu, ktorá aj tak len preklápa skutkový právny stav so zmluvy do VZN, s ktorým sa dá potom pracovať. Lebo potom je to aj tak už rozhodnutie každého individuálneho z vás. Čiže my to preto navrhujeme, lebo v prípade sporov s prokuratúrou, my to nemáme ako riešiť. My sme urobili všetko, čo môžeme urobiť a dali sme VZN, ktoré zareflektovalo na právny stav. A to, ako sa zmluva bude meniť a VZN sa budú meniť to vždy musí byť len po komunikácii s prevádzkovateľom a s mestom, aby sa to robilo na základe existujúcej zmluvy. Aby sa nám nestalo, že prijmeme vo VZN niečo, čo v zmluve nie je. A dospejeme do stavu, že porušíme zmluvu a vznikne nám tu - ako všeobecne - zmluvy, ktoré mesto zrušilo. Vieme, ako dopadli. A doteraz ich splácame. Viď Strellingstav a tak ďalej. Čiže dnes išlo o to. Takže, aby sme mali VZN, ako nástroj, ktorý vieme potom modifikovať a prispôsobovať aktuálnej situácii a zmenám, ktoré sú prijaté koncepciou, alebo prijaté dohodou dvoch strán. Ďakujem pekne, že ste boli pozorní a poprosím návrhovú komisiu, aby uvádzala jednotlivé návrhy aj s nejakým stručným uvedením, pretože ich bolo odovzdané, k niektorým došla aj zmena. Teda v niektorých návrhoch došlo potom aj k zmenám. Najmä u pána poslanca Filipka. Nech sa páči. 

p. Adamčíková, poslankyňa MZ a členka návrhovej komisie - Návrhová komisia obdržala sedem pozmeňujúcich návrhov. Tak ako boli predkladané zastupiteľstvu, tak ich budeme predkladať na schválenie. Prvý návrh pozmeňujúci predložil pán poslanec Filipko, ktorý v troch bodoch žiada zmenu. Budem to čítať tak, ako nás žiadal, aby to bolo schvaľované. Tzn. bod 1 a bod 3 najprv prečítam, odhlasuje sa, a potom budem čítať bod 2. „Mestské zastupiteľstvo v Košiciach, v súlade s príslušnými právnymi predpismi schvaľuje úpravu návrhu VZN nasledovne: Po 1) v § 7 ods. 2 za bodom b) doplniť nový bod c) s textom Neprenosnú parkovaciu kartu fyzickej osoby 70 obyvateľa mesta, ktorý dovŕšil 70 rokov veku života s platným vodičským oprávnením s trvalým pobytom v meste Košice, ktorý je držiteľom motorového vozidla. Kartu nie je oprávnená použiť iná osoba“. Po 3) v prílohe číslo 3 výška úhrady za dočasné parkovanie v cenníku parkovacích kariet doplniť pod druhým riadkom nový riadok v prvom stĺpci text „neprenosná parkovacia karta FO 70 pre osoby staršie ako 70 rokov s trvalým pobytom v meste Košice“, v druhom stĺpci text „5 eur“.“

Hlasovanie č. 30 - 	za: 43, proti: 0, zdržali sa: 2

p. Raši, primátor mesta -  Konštatujem, že tento pozmeňujúci návrh sme schválili. Nech sa páči ďalší.

p. Adamčíková, poslankyňa MZ a členka návrhovej komisie – „Po 2) v prílohe číslo 3 výška úhrady za dočasné parkovanie upraviť v prvom riadku a v druhom stĺpci tabuľky text „základná hodinová sadzba za každú začatú hodinu“ nahradiť textom „základná pol hodinová sadzba za každú začatú polhodinu“. V druhom riadku a v druhom stĺpci text „jedno euro“ nahradiť textom „50 centov“. Pod druhý riadok vsunúť nový riadok tabuľky s rovnakým textom, ako je text prvého riadku v pôvodnom návrhu parkovací lístok, základná hodinová sadzba za každú začatú hodinu, maximálna denná sadzba. Ostatné riadky ostanú nezmenené.“

Hlasovanie č. 31 - 	za: 20, proti: 0, zdržali sa: 25

p. Raši, primátor mesta - Konštatujem, že toto uznesenie nebolo schválené, nech sa páči ďalej.

p. Adamčíková, poslankyňa MZ a členka návrhovej komisie - Ďalší návrh predložila pani poslankyňa Blaškovičová v tomto znení: „Mestské zastupiteľstvo schvaľuje zmenu VZN o dočasnom parkovaní atď., § 7 ods. 4, nasledovne: siedmy riadok upraviť nasledovne: „rezident má nárok na vydanie jednej rezidentskej parkovacej karty“.“

Hlasovanie č. 32 - 	za: 24, proti: 0, zdržali sa: 20

p. Raši, primátor mesta - Nech sa páči ďalej.

p. Adamčíková, poslankyňa MZ a členka návrhovej komisie – Ďalší návrh predložil pán poslanec Grega, v tomto znení: „Mestské zastupiteľstvo schvaľuje v § 8 Oslobodenie od úhrady v písmene c) doplniť „o služobné vozidlá Mestskej časti Košice - Staré Mesto, Sever, Juh, Západ“. V prílohe číslo 3 výška úhrady za dočasné parkovanie, parkovacia karta, rezidentská parkovacia karta fyzickej osoby, namiesto 100 eur - 30 eur. Druhé auto 60 eur a tretie 90 eur.“

Hlasovanie č. 33 - 	za: 6, proti: 0, zdržali sa: 38

p. Raši, primátor mesta - Nech sa páči ďalej.

p. Adamčíková, poslankyňa MZ a členka návrhovej komisie - Ďalší návrh predložila pani poslankyňa Čekanová v tomto znení: „Mestské zastupiteľstvo schvaľuje VZN mesta Košice o dočasnom parkovaní motorových vozidiel na vymedzenom území mesta Košice podľa predloženého návrhu, s vyňatím parkoviska Južná trieda - Astória, ktoré sa nachádza v prílohe číslo 1 pod bodom b) ako parkovisko mimo centrálnej mestskej zóny.“ 

Hlasovanie č. 34 - 	za: 15, proti: 1, zdržali sa: 29

p. Raši, primátor mesta - Nech sa páči.

p. Adamčíková, poslankyňa MZ a členka návrhovej komisie - Ďalší poslanecký návrh predložila pani poslankyňa Gamcová v tomto znení: „Návrh na zmenu VZN o dočasnom parkovaní v § 8 písm. b) doplniť text „vozidlá poskytujúce prepravnú službu v zmysle zákona o sociálnych službách, zákon číslo 448 z roku 2008 Z. z. pri služobnom výkone“.“

Hlasovanie č. 35 - 	za: 45, proti: 0, zdržal sa: 0

p. Raši, primátor mesta - Nech sa páči ďalej.

p. Adamčíková, poslankyňa MZ a členka návrhovej komisie - Ďalší návrh predložil pán poslanec Rusnák v tomto znení: „V § 1 ods. 4 doplniť takto: „prevádzku parkovacích miest v zóne plateného parkovania (§ 2 zabezpečuje mesto Košice alebo právnická osoba poverená mestom atď.) Žiada doplniť „mesto Košice alebo“.“ 

Hlasovanie č. 36 - 	za: 45, proti: 0, zdržal sa: 0

p. Raši, primátor mesta - Nech sa páči ďalej.

p. Adamčíková, poslankyňa MZ a členka návrhovej komisie - Pozmeňujúci návrh predložil pán námestník Jakubov v tomto znení: „Po 1) v § 2 ods. 2 na konci vety vkladá ods. 5 Poznámka pod čiarou k odkazu 5 znie „Príloha číslo 1 k vyhláške Ministerstva vnútra Slovenskej republiky číslo 9 z roku 2009 Z. z., v ktorom sa vykonáva zákon o cestnej premávke a o zmene a doplnení niektorých zákonov. Odkazy k poznámkam pod čiarou 5 a 7 sa označujú ako odkazy k poznámkam pod čiarou 6 až 8. Po 2) v § 2 ods. 4 sa na konci úvodnej vety vkladá odsek 5, odkaz 5. Po 3) v nadpise § 3 sa slovo „spoplatenia“ nahrádza slovom „spoplatnenia“. Po 4) v § 3 ods. 1 sa slovo „spoplatenia“ nahrádza slovom „spoplatnenia". Po 5) v § 7 ods. 4 sa za slovom „karte“ vypúšťa čiarka a slová „a to v čase od sedemnástej hodiny do ôsmej hodiny nasledujúceho dňa“. Po 6) v § 8 ods. 2 sa slovo „držiteľa“ nahrádza slovom „vodiča“. Po 7) v prílohe číslo 1 časti a) sa slová „Drevený trh“ nahrádzajú slovami „Drevný trh“ a  v časti b) sa slovo „Nemcovej“ nahrádza za spisovné „Němcovej“ s háčikom nad e.“ 

Hlasovanie č. 37 - 	za: 43, proti: 0, zdržali sa: 2

p. Raši, primátor mesta - A to bol posledný pozmeňujúci návrh. Tak dobre. Čiže mali sme schválené 3 pozmeňujúce návrhy uznesenia. Prvý bol občania nad 70 rokov, druhý bol prepravné služby pre poskytujúce sociálne služby, tretí bol úprava formálnych stránok. Čiže tieto budú, keď bude schválené celkové VZN. Tieto budú takisto schválené. Nech sa páči, záverečné uznesenie.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení zákona o meste Košice a Štatútu mesta Košice schvaľuje Všeobecne záväzné nariadenie mesta Košice o dočasnom parkovaní motorových vozidiel na vymedzenom území mesta Košice podľa predloženého návrhu s pripomienkami.“ 

Hlasovanie č. 38 - 	za: 26, proti: 2, zdržali sa: 17

p. Raši, primátor mesta - Konštatujem, že máme tam tri pätiny všetkých poslancov a uznesenie nebolo schválené. Dobre rátam? Áno. Čiže nebolo schválené. Čiže ani pozmeňujúce návrhy neboli schválené. Ďakujem pekne.
- - -

Bod č. 16 
Návrh na zmeny a doplnenia VZN mesta Košice č. 103 o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je mesto Košice (nariadenie o určení výšky príspevku v školách               a školských zariadeniach)
p. Raši, primátor mesta - Prejdeme k ďalšiemu bodu. Bod číslo 16 je Návrh na zmeny a doplnenia Všeobecne záväzného nariadenia mesta Košice číslo 103 o určení výšky príspevku na čiastočnú úhradu nákladov v školách školských zariadeniach, ktorých zriaďovateľom je mesto Košice (nariadenie o určení výšky príspevku na školách a školských zariadeniach). Pani námestníčka, nech sa páči, uveďte materiál.

p. Lenártová, námestníčka primátora - Pán primátor, ďakujem pekne za slovo. Kolegyne kolegovia, tieto zmeny a doplnky všeobecne záväzného nariadenia mesta Košice číslo 103 sa týkajú týchto poplatkov. Po 1) ide o úhradu režijných nákladov na výrobu a výdaj jedál a nápojov. Doposiaľ bol tento príspevok, ktorý bol určený na režijné náklady, bol určený iba usmernením mesta Košice. Čiže bolo dôležité zosúladiť ho so zákonom a zakomponovať ho do všeobecne záväzného nariadenia. Treba si uvedomiť, že tieto príspevky sa týkajú iba dospelých osôb, čiže zamestnancov školy, školských zariadení a iných fyzických osôb v nezmenenej výške 1,20 euro. A naďalej chcem zdôrazniť, že mesto Košice chce naďalej vychádzať v ústrety rodičom detí a žiakov, a financujeme celé režijné náklady na výrobu a výdaj jedál a nápojov z rozpočtu mesta Košíc. Do všeobecne záväzného nariadenia sa dopĺňa aj pojem „podľa kapacitných možností“ z dôvodu, aby nedošlo k prekročeniu počtu stravníkov v jedálňach. Druhá zmena Všeobecne záväzného nariadenia číslo 103 sa týka poplatkov pri druhom krúžku, kde upravujeme výšku príspevku zákonného zástupcu dieťaťa vo veku od 3 do 18 rokov. V prípade, že dieťa navštevuje ďalší záujmový útvar, z pôvodnej výšky 20 eur na 11 eur mesačne. Tretia oblasť sa týka stredoškolákov, pretože aj tí majú možnosť využiť svoje voľno-časové aktivity a vykonávať ich v našich Centrách voľného času, kde odovzdajú vzdelávací poukaz. A tu upravujeme, znižujeme mesačný príspevok z pôvodnej výšky 11 eur na 9 eur. Ďakujem pekne. Ja poprosím pána primátora o otvorenie rozpravy, kde sa hlásim ako prvá s pozmeňujúcim návrhom. Ďakujem pekne.

p. Raši, primátor mesta - Ďakujem pekne otváram rozpravu a nech sa páči pani námestníčka, máte slovo.

p. Lenártová, námestníčka primátora - Ďalej by som chcela podať pozmeňujúci návrh, pretože naozaj mesto Košice poskytuje niekoľko nadštandardných služieb svojim obyvateľom v rôznych oblastiach výchovno-vzdelávacieho procesu. A preto by som chcela reflektovať a vyjsť v ústrety zákonným zástupcom rodičov detí do piatich rokov, ktoré k nám prichádzali z celého mesta a navrhujem pozmeňujúci návrh, kde znižujeme výšku príspevku zákonného zástupcu dieťaťa vo výške do 5 rokov z pôvodnej výšky 11 eur na 4 eurá mesačne. Preto navrhujem tento pozmeňujúci návrh, ktorý som už odovzdala návrhovej komisii. Ďakujem veľmi pekne.

p. Raši, primátor mesta - Ďakujem pekne. Pani poslankyňa Kijevská, po nej pani poslankyňa Gamcová.

p. Kijevská, poslankyňa MZ - Ďakujem veľmi pekne. Vážený primátor, vážené kolegyne a kolegovia, chcem sa veľmi pekne poďakovať pani viceprimátorke Lenártovej, že podala tento návrh na túto zmenu. Vzhľadom k tomu, že na mestskej rade, kde sme prerokovávali tento materiál, som požiadala vedenie mesta, aby sa touto problematikou zaoberala. A to z toho dôvodu, že mamičky s deťmi, ktoré sú na materskej dovolenke ma požiadali, aby som tento problém týchto poplatkov predostrela na mestskej rade. Aj napriek tomu veľmi si to vážim, že pani viceprimátorka teraz tento návrh podala. Aj napriek tomu ma matky s deťmi požiadali, aby mohli tu na tomto fóre vystúpiť. Preto by som poprosila pána primátora, aby dostali priestor. Ďakujem veľmi pekne.

p. Raši, primátor mesta - Ďakujem pekne. Asi je všeobecný súhlas, predpokladám. Čiže keď máme tu nejakú mamičku, poprosím, aby v limite troch minút sa vyjadrila k návrhu, ktorý bude znižovať príspevok teda platbu. Nech sa páči, máte slovo, 3 minútky.

obyvateľka mesta - Dobrý deň. Ďakujem pekne za slovo. Počuli sme návrh, ktorý zaznel z úst pani viceprimátorky. Veľmi nás to potešilo. Napriek tomu chceme prečítať aj svoje slovo, ktoré sme mali pripravené. Vážený pán primátor, vážení páni poslanci a poslankyne, radi by sme vám predstavili pohľad rodičov na situáciu, ktorá nastala navýšením poplatkov v centrách voľného času od septembra tohto roku, na základe všeobecne záväzného nariadenia číslo 641 prijatého 17.6. 2013. Konkrétne, pôvodné 4 eurá mesačne za krúžok, čo je jedno stretnutie detí za týždeň, sa zvýšil na 11 eur pre deti od 5 na 11 eur. Do 5 a nad 15 rokov. Ide o jeden krúžok pre dieťa. Ak dieťa navštevuje 2 krúžky, prípadne viac, tak každý ďalší stojí rodičov mesačne 20 eur. Tzn., že ide skoro o dvesto percentné navýšenie na jeden krúžok. Nie dvoj, dvadsať, ale takmer dvesto percentné navýšenie. Pritom pre krúžky za 20 eur je to až štyristo percentné navýšenie. Je to suma, ktorú majú problém zaplatiť rodičia aj v prípade, ak obidvaja pracujú, a majú 2, nehovoriac o troch a viacerých deťoch. Ak by každé dieťa navštevovalo 2 krúžky, suma sa vyšplhá do takej výšky, že vo veľa prípadoch sú rodičia nútení od krúžku upustiť. Nie je ničím nezvyčajným, že matky detí do 5 rokov sú na materskej dovolenke s druhým dieťaťom a teda žijú z jedného platu. A to v prípade, že manžel zarába. Nie sú síce sociálne prípady, ale žijú z jedného platu. Navyše sa vek dieťaťa vypočítava od 1. januára kalendárneho roka a nie na základe dátumu, reálneho dátumu narodenia, čo znamená, že deti narodené začiatkom roka ešte aj takmer ako 6 a polročné spadajú do kategórie deti do 5 rokov. A teda majú platiť znevýhodnené poplatky. Výchova detí má viesť k rozvoju osobnosti, schopností, zručností a nadania. My rodičia v spolupráci so školskými a mimoškolskými zariadeniami by sme mali spoločnými silami pripraviť dieťaťu podmienky na to, aby sa mohlo úspešne rozvíjať a aby zmysluplne trávilo svoj voľný čas. Zvýšením uvedených poplatkov deťom v ich rozvoji nenapomáhame. Práve naopak, sú pre centrá voľného času veľkým ohrozením. Od septembra, odkedy sú zavedené nové platby, sa znížil sa, podstatne znížil, počet detí navštevujúcich centrá voľného času. Je všeobecne známe, že pri neorganizovanom voľnom čase veľmi často môžu deti a mladí ľudia svojim konaním ohrozovať seba, iných. Experimentovať s alkoholom drogami či poškodzovať verejný majetok. Zvlášť deti v pubescentnom a adolescentnom období sú najzraniteľnejšou skupinou. Všetci vieme, že náprava následkov je veľmi ťažká, niekedy až nedosiahnuteľná, vrátane ekonomických následkov. To sú hlavné dôvody a motivácia, prečo vás, pán primátor, páni poslanci a pani poslankyne, oslovuje takmer tisícka rodičov, ktorí doposiaľ podpísali petíciu proti týmto platbám. Kvalitu, ktorú centra voľného času poskytujú aj v personálnom obsadení špičkových pedagógov je vysoko akceptovaná rodičmi a sme s nimi veľmi spokojní. Aj touto cestou by sme chceli vyjadriť podporu a vďačnosť za profesionálnu a kvalitnú spoluprácu s erudovanými pedagógmi. Centrá voľného času a jeho elokované pracoviská na sídliskách sú pre naše deti kľúčovým stánkom trávenia voľného času. Pre nás rodičov to veľmi veľa znamená. Znamená to, že nemusíme s malými deťmi hľadať aktivity pre deti v rámci celého mesta a presúvať sa s deťmi autobusom alebo autom, čo je náročné po časovej aj finančnej stránke. Možnosť navštevovať centrá voľného času znamená pre naše deti aj zmysluplné trávenie voľného času a pestrosť všedných dní. Pri súčasných poplatkoch ostatnú krúžky pre mnohých nedostupné. Deti to je naša budúcnosť. Dajme im príležitosť. To čo do nich vložíme sa nám vráti. Či už v pozitívnom alebo negatívnom slova zmysle. Sme presvedčení, pán primátor, páni poslanci a pani poslankyne, že súčasný stav vznikol možno aj v dôsledku nedostatočnej komunikácie, pretože zdanlivo ušetrené prostriedky, v mestskom rozpočte takmer zanedbateľné, neprinesú úžitok, ale určite spôsobia škodu. Veríme, že sa dá nájsť aj iné kompromisné riešenie, ako zdvihnúť poplatky o 200 a 400 percent. Úctivo vás preto žiadame o prehodnotenie predmetného všeobecne záväzného nariadenia  prijatého 17.6. 2013. Sme pripravení na konštruktívne rokovanie v uvedenej veci. Ďakujem za váš  záujem o spomínanú problematiku a prajeme vám veľa úspešných rozhodnutí. Ďakujem.

p. Raši, primátor mesta - Ďakujem pekne. Čiže, aby som to teda uviedol na pravú mieru. Čiže všetko, čo chcete, sme splnili. Poplatky idú z 11 eur späť na 4, tak, ako ste to chceli. Dokonca vo viac ako štyridsiatich percentách krúžkov bude to bezodplatne. A v ostatnej krúžkovej činnosti, ktorá sa týka starších detí, teda nad 5 rokov sa tak isto v tomto všeobecne záväznom nariadení znižujú poplatky. Čiže trošku sme vás predbehli, pretože sme dali návrh aj kvôli tomu, že boli pripomienky z terénu ešte skôr, ako ste vystúpili. Takže presne to, čo rodičia žiadajú je v pozmeňujúcom návrhu pani viceprimátorky obsiahnuté. A teraz sú 4 faktické. Z toho prvé 3 sú asi na pani poslankyňu Kijevskú, a štvrtý uvidíme. Takže pán poslanec Jutka, po ňom pani námestníčka Lenártová.

p. Jutka, poslanec MZ - Faktická pripomienka. Ďakujem za slovo pán primátor. V podstate moja faktická pripomienka je na pani Kijevskú, ale v súvislosti s tým aj pani námestníčku Lenártovú, lebo obidve rozprávali v podstate o tom istom. Takže tento návrh som rád, že uzrel svetlo sveta. Počuli sme tu aj mamičky. Myslím si, že my všetci, ktorí máme malé deti a ktorí chceme, aby sa vyvíjali a vykonávali voľno-časové aktivity, tento návrh vysoko vítame. Ja poviem jeden príklad zo života. Moja dcéra chodí do Centra voľného času Technik, kde mi hovorila aj jej vysoko odborná pedagogicky vzdelaná školiteľka nemenovaného krúžku, že im klesol počet detí, vzhľadom k tomu, čo povedala aj mamička vo svojom vystúpení, že majú platiť 20 eur mesačne, zhruba asi o jednu polovicu. Je to dostatočné zarážajúce číslo. A preto takýto návrh ak niekto nepodporí, tak sa mu budem čudovať. Ďakujem.

p. Raši, primátor mesta - Ďakujem pekne, pani námestníčka, po nej pani poslankyňa Grüllingová, s faktickou stále.

p. Lenártová, námestníčka primátora - Faktická pripomienka. Ja by som chcela iba povedať, aby sme si všetci uvedomili, že mestu Košice mimoriadne záleží na voľno-časových aktivitách jeho najmenších v budúcnosti mesta, pretože všetci dobre vieme, že my v tomto roku pracujeme so stratou na centrách voľného času mínus jeden a pol milióna eur. A keby vedenie mesta nedbalo tak na tieto aktivity, tak myslím si, že sledujete vývoj centier voľného času v iných mestách, kde zanikli, u nás nezaniklo v Košiciach ani jedno centrum voľného času. To je jedna vec, ktorú som chcela povedať. A tento pozmeňujúci návrh sme zaradili preto, pretože v čase, keď sa formovalo VZN, a to bolo v čase októbra, sme ešte nemali návrh rozpočtu pre rok 2014. A potom prichádzali námety aj z celého mesta Košice. Čiže to nebolo iba KVP. My sme nad tým uvažovali už dávno, pred mestskou radou. Ďakujem veľmi pekne.

p. Raši, primátor mesta - Ďakujem pekne. Pani poslankyňa Grüllingová, po nej pani poslankyňa Jenčová.

p. Grüllingová, poslankyňa MZ - Faktická pripomienka. Ďakujem veľmi pekne. Ja som chcela zareagovať na pani poslankyňu Kijevskú, ale v zásade som chcela povedať to, čo povedala pani námestníčka Lenártová. Tak by som len chcela naozaj chcela ešte raz upriamiť pozornosť, aby si niekto neosoboval zásluhy, ktoré teda mu nemajú prináležať, pretože mesto, tak ako tu bolo opakovane povedané, sa naozaj snaží poskytovať nadštandardné služby pre svojich obyvateľov. A to je tak isto jeden z tých príkladov. Že, nie je to reálne teda nevyhnutné a napriek tomu sa týmito aktivitami zapodievame. Ďakujem pekne.

p. Raši, primátor mesta - Ďakujem pekne. Pani poslankyňa Jenčová.

p. Jenčová, poslankyňa MZ - Faktická pripomienka. Ďakujem pekne. Ja len jednu vetičku k pani obyvateľke, ktorá tu vystúpila. Dúfam, že aj ostatní poslanci to zaregistrovali tak pozitívne ako ja, že akú vysokú odbornú a pedagogickú a všetky „naj“ superlatívy majú naše centrá voľného času. A dúfam, že si to všimli aj médiá, že teda aj občania túto aktivitu mesta a hlavne personálne obsadenie a kvalitu hodnotia takto veľmi vysoko pozitívne. Takže rada som to počula. Ďakujem.

p. Raši, primátor mesta - Ďakujem pekne. Predpokladám, pani poslankyňa Kijevská, že chcete reagovať na pani poslankyňu Grüllingovú, ale s faktickou nemôžete reagovať na faktickú. Tak sa prihláste do rozpravy. Zatiaľ dáme slovo pani poslankyni Gamcovej.

p. Gamcová, poslankyňa MZ - Ďakujem veľmi pekne, vážený pán primátor. Vážení prítomní, ja sa tak usmievam, tentokrát popod nos, lebo, pokiaľ si pamätám, všetci ste zahlasovali za zvýšenie poplatkov. A bola som jediná, ktorá som sa postavila proti zvýšeniu akýchkoľvek, nielen poplatkov základných umeleckých škôl a jazykových, ale vo všetkých voľno-časových aktivitách. A vtedy som to zdôvodnila práve tým, čo tu pred chvíľou prečítala pani z mesta Košice. Veľmi pekne im ďakujem, týmto rodičom, že ma podporili, a že našli si toľko času, nebolo to málo, aby zozbierali tisíc podpisov a aby oslovili poslancov listami atď. Nie je to jednoduché. Ale nie toto som chcela povedať. Chcem naozaj vyjadriť teraz vďaku vôbec aj za to, že ste to zaradili. Hoci ste si prisvojili tento návrh. Ale, keď už môžem, a keďže do všeobecne záväzného nariadenia nemožno vstupovať skôr ako o 6 mesiacov, tak by som využila možnosť navrhnúť aj inú zmenu. A vysvetlím, čoho sa to týka. Týka sa to poplatkov v základných umeleckých školách pre vyučovanie individuálne, prípravného, základného štúdia a štúdia dospelých. Štátny vzdelávací program pre základné umelecké školy totiž neklasifikuje, čo znamená štúdium dospelých. Ale zvyčajne sa nastupuje po absolutóriu. To znamená v osemnástom roku života, keď ešte študent študuje na vysokej škole. A je to naozaj veľmi kritický vek, ako tu bolo už spomenuté. Preto navrhujem v paragrafe 5, bod 1, VZN č. 103 v bode a) doplniť a zmeniť sadzbu za výšku poplatku pre individuálne vyučovanie prípravného základného štúdia a štúdia dospelých do veku, keď ukončí vysokú školu, mesačne sumou vo výške 9 eur. A individuálne vyučovanie rozširujúceho štúdia, zákonný zástupca žiaka, mesačne sumou vo výške 9 eur. Je to zníženie o 2 eurá. A odôvodňujem to tým, že som si prepočítala ostatné náklady. Napríklad, v jazykovej škole, tam sa platí za kurz mesačne v prepočte 9 eur. Ďalšie moje odôvodnenie sa týka toho, že žiak, ktorý študuje a chce svoj čas naozaj nejako dôsledne využívať, nie inými aktivitami, ale voľno-časovými, hudobnými, má ďalšie náklady na kúpu hudobného nástroja. Myslím si, že je to opodstatnené. A pokiaľ by ešte niekto mal nejaké otázky, veľmi rada vysvetlím. Chcem vás poprosiť o podporu vzhľadom na to, že nemám tu síce štatistiky, ale som členka Rady školy pre Základnú umeleckú školu a odkedy sa zvýšili poplatky, tak počúvam len to, koľko žiakov sa odhlásilo, koľko žiakov si nemôže dovoliť platiť takýto poplatok. Už nehovorím o žiakoch a rodinách, ktoré majú viac detí. A, naozaj, majú záujem, aby deti svoj čas využívali efektívne. Ďakujem.

p. Raši, primátor mesta - Pán poslanec Halenár s faktickou, po ňom pani poslankyňa Kijevská do rozpravy.

p. Halenár, poslanec MZ - Faktická pripomienka. Úplne pre presnosť, čo sa týka toho pôvodného návrhu z júna, celý klub KDH - SMK- MKP sa buď zdržal alebo bol „proti“. „Proti“ pán poslanec Rusnák a pán poslanec Kočiš a dvaja nezávislí, t. j. pani poslankyňa Gamcová a Halenár. A ostatní boli všetci „za“. Včítane námestníčky Lenártovej, aj pani poslankyne Kijevskej.

p. Raši, primátor mesta - Pani poslankyňa Kijevská, máte slovo, nech sa páči.

p. Kijevská, poslankyňa MZ - Ďakujem veľmi pekne, vážený pán primátor. Vážené kolegyne a kolegovia. Áno, máte pravdu, budeme reagovať na svoju kolegyňu, pani poslankyňu Grüllingovú. Ale skôr ako začnem o tom hovoriť, tak chcela by som len toľko vysvetliť že, áno, schválili sme všeobecne záväzné nariadenie v lete. Ale prax a realita ukázala niečo iné. Preto ten návrh, teraz. Pani poslankyňa Grüllingová na mestskej rade, na ktorej sme to prejednávali, na ktorej som túto požiadavku predniesla vedeniu mestu, ak sa dobre pamätám, nebola prítomná. Chcem tu vyzdvihnúť obrovský záujem a snahu situáciu riešiť od pána primátora, kde následne mi bola situácia vysvetlená odborom školstva, pani Kavečanskou, kde stretli, sme sa na oddelení, kde, musím povedať, že nebola prístupná vzhľadom k rozpočtu, naozaj upriamovala pozornosť na financie, ale upriamovala pozornosť aj na to, že je to krúžok nadštandardný, a že ho nevyužívajú tak matky s deťmi, ako by mali. Ale, naozaj, po žiadosti matiek s deťmi a po vysvetlení situácie, práve preto tá snaha na mestskej rade znížiť tento poplatok za tento krúžok. Takže nie, že zobratie agendy, ale, naozaj, záujem iniciatívy matiek z KVP. Takže ešte raz pani viceprimátorke Lenártovej ďakujem.

p. Raši, primátor mesta - Ďakujem pekne. Chcem sa spýtať pána poslanca Caisa, či to je rozprava, či faktická? Čiže, do rozpravy, pán poslanec Cais. Nech sa páči. A faktickú mu vymažte.

p. Cais, poslanec MZ - Ďakujem pán primátor. Vážení kolegovia, kolegyne. Nedá mi nezareagovať, lebo som chcel faktickou na pani Kijevskú. Ale v rámci rozpravy túto iniciatívu som nechcel prezentovať. Riešili sme ju, by som povedal, nie takto, oficiálne, ale tak, ako bolo. Aj každý vieme. V júni bola práve pani Kijevská tiež za toto VZN. A ja som bol oslovený na rade školy rodičmi, kde som im doporučil, aby sa obrátili listom na pána primátora. A opýtali a hľadali riešenie, či je možné toto VZN znížiť a eventuálne nájsť v rozpočte nejaké peniaze. Táto iniciatíva sa viac-menej rozbehla, do počtu tých 900 podpisov. Technicky sme hľadali riešenie, kde a prečo tieto peniaze boli navýšené. Vedúcou odboru školstva nám bolo, konkrétne som s ňou sedel, mal som vysvetlené, koľko detí na sídlisku KVP sa dané navýšenie týka. Tak na jednotlivých škôlkach je to v počte 88 detí. Čiže, v podstate nebolo to tak markantné, ale akákoľvek iniciatíva, ktorá zdola prišla, je chvályhodná. A ako spomenula pani viceprimátorka, že táto aktivita sa nedala vyriešiť skôr. Čakalo sa na to, ako bude vyzerať rozpočet a príprava na rozpočet. Takže všeobecne túto aktivitu vítam a myslím, že treba zhodnotiť, kto si bude dnes robiť predvolebné pi-ár (PR = publik relations). Ďakujem.

p. Raši, primátor mesta - Asi to vezmem na seba. Ďakujem pekne. Keďže ja ešte oficiálneho protikandidáta nemám. Pán poslanec Halenár, nech sa páči.

p. Halenár, poslanec MZ - Ja len veľmi krátko. Viete, my tu v tomto meste máme perfektné, možno perfektne spracované podklady a všetky papiere, podľa zákonov. Ale čo jedno tu chýba v tomto meste, je, že my nevieme motivovať schopných ľudí. To je absolútna katastrofa. Skratka mesto tu v tomto zlyháva. A je úplne jedno či sa jedná o CVČ, či sa jedná o žiakov základných škôl, či sa jedná o učiteľov alebo ľudí, ktorí sú naozaj mimoriadni v niečom. Tu je ten najväčší problém, že my nemáme pravidlá hry urobené preto, aby sme vedeli povedať, keď niekto v niečom vyniká, tak ako tu povedala pani poslankyňa Gamcová, sú mimoriadne prostriedky k tomu, aby sme mu ešte viac uľahčili a ešte viac priblížili to, čo je, čo zaujíma toho človeka. A toto je to, čo my tu zanedbávame. Máme tu na hlavu vypočítané, a teraz máme už len 4 eurá, ale chýba nám niečo podobné ako „vynikol si v tom a v tom, podľa tých a tých pravidiel ti prislúcha...“ alebo „požiadaj si o toľko a toľko podporu alebo pravidelnú podporu počas obdobia takého a takého...“. Toto tu chýba. Nad tým by sme sa mali zamyslieť do budúcna.

p. Raši, primátor mesta - Ďakujem pekne, uzatváram rozpravu k tomuto bodu a poprosím návrhovú komisiu. Bol tam návrh, máte písomne tento pozmeňujúci návrh, čiže najprv ten a potom uznesenie ako celok.

p. Adamčíková, poslankyňa MZ - Návrhová komisia obdržala 2 pozmeňujúce návrhy. Prvý predložila pani námestníčka Lenártová v tomto znení: „Mestské zastupiteľstvo v Košiciach schvaľuje doplnok v nasledovnom znení: v paragrafe 14 ods. 3 písm. a) sa slová „11 eur“ nahrádzajú slovami „4 eurá“.“ 

Hlasovanie č. 39 - 	za: 42, proti: 0, zdržal sa: 0

p. Raši, primátor mesta - Prosím ďalší návrh.

p. Adamčíková, poslankyňa MZ a členka návrhovej komisie – Druhý pozmeňujúci návrh predložila pani poslankyňa Gamcová v tomto znení: „V paragrafe 5, bod 1 po a) pre individuálne vyučovanie prípravného a základného štúdia zákonný zástupca žiaka a štúdia, dospelý študent vysokej školy (tri bodky) mesačne sumou vo výške 9 eur. Po b) pre individuálne vyučovanie rozširujúceho štúdia zákonný zástupca žiaka (4 bodky)  mesačne sumou vo výške 9 eur.“ 

Hlasovanie č. 40 - 	za: 23, proti: 0, zdržali sa: 18

p. Raši, primátor mesta - Uznesenie bolo schválené, ideme ďalej nech sa páči.
	(pozn. pri spätnej kontrole výsledku hlasovania č. 40 bolo zistené, že pozmeňujúci návrh nebol schválený)

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmeny a doplnenia Všeobecne záväzného nariadenia mesta Košice číslo 103 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je mesto Košice (nariadenie o určení výšky príspevku v školách a školských zariadeniach) podľa predloženého návrhu s pripomienkami.“ 

Hlasovanie č. 41 - 	za: 44, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 17
Návrh na zmenu a doplnenie VZN mesta Košice  č. 130 o úhradách, spôsobe určenia a platenia úhrad za poskytovanie soc. služieb v pôsobnosti územnej samosprávy mesta (nariadenie o úhradách za sociálne služby)

p. Raši, primátor mesta - Prejdeme k ďalšiemu bodu bod číslo 17. Je to Návrh na zmenu a doplnenie Všeobecne záväzného nariadenia mesta Košice číslo 130 o úhradách a spôsobe určenia a platenia úhrad za poskytovanie sociálnych služieb v pôsobnosti územnej samosprávy mesta (nariadenie o úhradách za sociálne služby). Pani námestníčka, nech sa páči.

p. Lenártová, námestníčka primátora - Ďakujem pekne za slovo. Toto všeobecné záväzné nariadenie o úhradách, spôsobe určenia platenia úhrad za poskytovanie sociálnych služieb v pôsobnosti územnej samosprávy mesta, zahŕňa našu novú službu. Keďže viete, že 1. januára 2014 prechádza zariadenie núdzového bývania do zriaďovateľskej pôsobnosti mesta Košice, ktoré bude zabezpečované prostredníctvom Psychosociálneho centra na mesto Košice a vzhľadom na túto skutočnosť potrebujeme do všeobecne záväzného nariadenia zakomponovať úhrady o tejto službe, ktorú budeme poskytovať. Čiže to všeobecne záväzné nariadenie zohľadňuje aj skutočnosť, že sa jedná o novú sociálnu službu, ktorú do konca tohto roka poskytuje Košický samosprávny kraj. Na zabezpečenie tejto novej sociálnej služby mesto dostane príspevok z Ministerstva práce sociálnych vecí a rodiny SR v súlade so zákonom o sociálnych službách a Košický samosprávny kraj sa zaviazal po dobu dvoch rokov v roku 2014 a 2015 poskytnúť mestu príspevok vo výške rozdielu medzi skutočnými nákladmi na prevádzku a príspevkom, ktoré dostaneme z ministerstva. Čiže vlastne navrhuje sa úprava úhrad podľa nového § 12b, ktorým je zvýšenie najmenej 8 eur mesačne, podľa počtu členov rodiny a doby poskytovanej služby s účinnosťou až od 1.1. 2016. Ďakujem pekne.

p. Raši, primátor mesta - Ďakujem pekne, otváram rozpravu k tomuto VZN. Ak sa nikto nehlási, uzatváram rozpravu poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o meste Košice a Štatútu mesta Košice schvaľuje zmenu a doplnenie Všeobecne záväzného nariadenia mesta Košice číslo 130 o úhradách spôsobe určenia a platenia úhrad za poskytovanie sociálnych služieb v pôsobnosti územnej samosprávy mesta podľa predloženého návrhu.“ 

Hlasovanie č. 42 - 	za: 43, proti: 0, zdržal sa: 0

p. Raši, primátor mesta - Konštatujem, že uznesenie sme schválili, ďakujem pekne.
- - -

Bod č. 18
Návrh zmien VZN mesta Košice č. 131 o miestnom poplatku za komunálne odpady a drobné stavebné odpady na území mesta Košice

p. Raši, primátor mesta - Prejdeme k ďalšiemu bodu. Je to bod číslo 18 Návrh Všeobecne záväzného nariadenia číslo 131 o miestnom poplatku za komunálne odpady a drobné stavebné odpady na území mesta Košice, s účinnosťou od 1.1. 2014. Poprosím o uvedenie materiálu. Pán riaditeľ. Poprosím odborný útvar, koho určí pán riaditeľ, nech sa páči.

p. Moleková, vedúca referátu daní a poplatkov - Vážený pán primátor, vážené zastupiteľstvo. Všeobecne záväzné nariadenie mesta Košice číslo 131 o miestnom poplatku sa dopĺňa v paragrafe 6, kde doteraz sme mali špecifikované len zníženie tohto poplatku. Dopĺňame odpustenie poplatku a špecifikovanie dokladov, ktoré je poplatník povinný predložiť správcovi dane pri uplatňovaní si nároku na zníženie resp. odpustenie poplatku. Ide predovšetkým o to, aby sa predišlo zneužívaniu systému zo strany poplatníkov.

p. Raši, primátor mesta - Nech sa páči otváram rozpravu k tomuto bodu. Pani poslankyňa Gamcová.

p. Gamcová, poslankyňa MZ - Ďakujem pekne, vážený pán primátor. Ja som si pozrela tieto dôvody, aj to čo sa dopĺňa. A chcela by som sa opýtať navrhovateľa, čo znamená potvrdenie o dobe trvania denného štúdia v zahraničí. Totiž potvrdenie, ktoré zahraničná vysoká škola vydáva sa volá oficiálne „Potvrzení o návštevě školy“ a zvyčajne vysoké školy, napríklad v Česku, vydávajú toto potvrdenie na obdobie jedného semestra. Tzn. bolo by vhodné, keď už chceme doplniť niečo, čo je naozaj legislatívne správne, tak malo by tam byť v tom paragrafe 6 ods. 5 po a) potvrdenie o návšteve školy, v zmysle interných predpisov zahraničnej vysokej školy. Pretože tieto potvrdenia vydáva škola zvyčajne v súlade so svojimi internými predpismi. Ďakujem.

p. Raši, primátor mesta - Nech sa páči, pani inžinierka.

p. Moleková, vedúca referátu daní a poplatkov - Samozrejme, že berieme do úvahy potvrdenie, ktoré nám vystavujú školy. Ale musíme tu prihliadať aj na to, že je tu 90 dní, ktoré môže byť občan mimo svojho mesta, aby mal teda nárok na zníženie poplatku. Čiže ak nám donesie na jeden semester a hneď na to nám donesie na ďalší semester, samozrejme, že my to akceptujeme, podľa toho, ako to škola dáva.

p. Raši, primátor mesta - Dobre. Čiže môžeme. Tak treba to mať písomne a predložiť to návrhovej komisii. Čiže, keď to pani poslankyňa dá písomne, samozrejme to všetci s radosťou schválime. Pani poslankyňa, dajte to písomne, aby sme to mohli schváliť tak, ako ste to navrhli, aby to bolo dobre. Pán poslanec Süli.

p. Süli, poslanec MZ - Vážený pán primátor, ctené zastupiteľstvo. Poznám prípady, kde užívateľ, teda vlastníci bytu sú v zahraničí aj 365 dní, ale v byte, ktoré majú tu v meste Košice, ktorý vlastnia, bývajú podnájomníci z rôznych miest Slovenska. Rád by som sa spýtal, ako je to postrážené vo VZN. Lebo niekedy, to je, povedal by som, na čierno.

p. Moleková, vedúca referátu daní a poplatkov - Vo všeobecne záväznom nariadení je to uverejnené tak, že predovšetkým poplatníkom je ten, kto má v meste Košice trvalý pobyt, prechodný pobyt alebo má nejaký vzťah k nehnuteľnosti. Tzn. aj nájomný vzťah. Tým, že nejakú nehnuteľnosť užíva. Väčšinou je to tak, že majiteľ bytu alebo rodinného domu, ktorý dáva do prenájmu nám nahlási, že má tam nájomníkov a predloží nám kópiu nájomnej zmluvy. Nie všetci, samozrejme, to tak robia. A je na nájomníkoch, aby sa samotne prišli prihlásiť k poplatku za komunálny odpad. Ale vo VZN postrážené to je. Len záleží na tom, či si plnia svoju povinnosť.

p. Raši, primátor mesta - Ďakujem pekne. Ak nie sú ďalšie otázky, uzatváram rozpravu a poprosím návrhovú komisiu o prednesenie návrhu uznesenia, aj teda s pozmeňujúcimi návrhmi, keď boli dodané.

p. Adamčíková, poslankyňa MZ a členka návrhovej komisie - Musíme chvíľu počkať. Pani poslankyňa ešte píše ten svoj pozmeňujúci návrh. Môžeme. Návrhová komisia obdržala jeden pozmeňujúci návrh od pani poslankyne Gamcovej v tomto znení: „Navrhujem zmenu v paragrafe 6 ods. 5 po a) potvrdenie o návšteve školy deklarujúce štúdium v zahraničí v zmysle interných predpisov vysokej školy.“ 

Hlasovanie č. 43 - 	za: 43, proti: 0, zdržal sa: 1

p. Raši, primátor mesta - uznesenie bolo schválené. Nech sa páči ďalej.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení zákona o meste Košice a Štatútu mesta Košice schvaľuje zmeny Všeobecne záväzného nariadenia mesta Košice číslo 131 o miestnom poplatku za komunálne odpady a drobné stavebné odpady podľa predloženého návrhu s pripomienkou.“ 

Hlasovanie č. 44 - 	za: 43, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 19
Návrh zmien VZN mesta Košice č.132 o miestnych daniach

p. Raši, primátor mesta - Bod číslo 19 je Návrh zmien Všeobecne záväzného nariadenia mesta Košice číslo 132 o miestnych daniach s účinnosťou od 1.1. 2014. Čiže pani inžinierka Moleková, uveďte stručne. Ide tam o občanov starších ako 70 rokov. Nech sa páči.

p. Moleková, vedúca referátu daní a poplatkov - Vo Všeobecne záväznom nariadení číslo 132 o miestnych daniach sa dopĺňa predovšetkým len precíznejšia definícia skutočností, preukazujúcich nárok na zníženie alebo oslobodenie od dane z nehnuteľností u občanov starších ako 70 rokov. Ide predovšetkým o to, aby nedochádzalo k nezrovnalostiam pri preukazovaní dokladov na zníženie dane u týchto občanov, ktorí dovŕšili vek 70 rokov. Neuplatňujú si ho len z titulu, ak majú nárok na zníženie z titulu veku. Ostatné zníženie, ako je napríklad domy postavené na podkopanom pozemku, nejaké ochranné pásma, tieto skutočnosti aj občania starší ako 70 rokov musia preukazovať.

p. Raši, primátor mesta - Dobre, nech sa páči rozprava k tomuto bodu. Uzatváram rozpravu k tomuto bodu, poprosím budeme hlasovať.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení zákona o meste Košice a Štatútu mesta Košice schvaľuje zmeny Všeobecne záväzného nariadenia mesta Košice číslo 132 o miestnych daniach podľa predloženého návrhu.“

Hlasovanie č. 45 - 	za: 43, proti: 0, zdržal sa: 1

p. Raši, primátor mesta - Uznesenie bolo schválené. Ďakujem pekne.
- - -

Bod č. 20
Návrh na zmeny a doplnenia VZN mesta Košice č. 138 o poskytnutí finančných prostriedkov na mzdy a prevádzku základným umeleckým školám, jazykovým školám, materským školám a školským zariadeniam

p. Raši, primátor mesta - Prejdeme k bodu číslo 20 Návrh na zmeny a doplnenia VZN mesta Košice 138 o poskytnutí finančných prostriedkov na mzdy a prevádzku základným umeleckým školám jazykovým školám materským školám a školským zariadeniam. Poprosím pani doktorku Kavečanskú o krátke uvedenie materiálu.

p. Kavečanská, vedúca referátu školstva, športu a mládeže - Vážený pán primátor, ctení poslanci. Návrh na zmenu VZN číslo 138 vychádza alebo zmeny, ktoré v ňom navrhujeme je, že po prvé, pridávame zložku alebo organizačnú zložku, nakoľko máme v tomto roku teda v zmysle štatistického výkazu škôl k 15.9. 2013 zaevidované aj deti cirkevného školského internátu. Čiže to je nová položka. Druhá zmena, ktorá sa týka tohto všeobecne záväzného nariadenia, je zmena financovaní základných škôl, ku ktorej došlo k 1. januáru 2013. Na základe toho navrhujeme alebo je potrebné doplniť Všeobecne záväzné nariadenie číslo 138 o predloženie čestných vyhlásení zákonných zástupcov detí a žiakov a poslucháčov na započítanie do zberu údajov na účely rozdeľovania a poukazovania výnosu dane z príjmov a o financovaní základných škôl stredných školách a školských zariadení. Zároveň navrhujeme doplniť o predloženie potvrdenia zriaďovateľa o tom, že počet detí uvedených v zozname vydaných rozhodnutí o prijatí detí do školského klubu, Centra voľného času, tohto nariadenia, je totožný s počtom prevzatých čestných vyhlásení zákonných zástupcov. Je to vlastne doplnok v zmysle novej legislatívy. Po tretie zmenu, ktorú navrhujeme, respektíve je to dotácia pre školy, už vyššie spomenuté a pre školské zariadenia. Obec je povinná oznámiť zriaďovateľom neštátnych základných umeleckých škôl, jazykových škôl, materských škôl, školských zariadení a školám a školským zariadeniam vo svojej zriaďovateľskej pôsobnosti, výšku finančných prostriedkov určených všeobecne záväzným nariadením za kalendárny rok najneskôr k 31. januáru príslušného kalendárneho roka. Keďže toto máme posledné mestské zastupiteľstvo a do tej doby ďalšie nebude, tak my, momentálne, keď sme pripravovali tento materiál, a ešte aj včera, pretože včera som tiež kontrolovala stránku, ešte nie sú známe údaje Ministerstva financií Slovenskej republiky, východiskové štatistické údaje a rozpočtové podiely obcí na výnos z daní z príjmov fyzických osôb pre rok 2014, a nemáme ešte schválený programový rozpočet mesta Košice 2014, čiže navrhujeme, aby vlastne sme alebo vychádzali sme z návrhu na základe výpočtov z roku 2013.

p. Raši, primátor mesta - Ďakujem pekne. Otváram diskusiu k tomuto bodu. Pán poslanec Berberich.

p. Berberich, poslanec MZ - Ďakujem pekne za slovo. V rámci tohto materiálu jedna z tých doplňovacích vecí je teda doplnenie financovania detí na školskom internáte, čo som rád. Suma je však nízka. Pokiaľ ja mám informácie od zriaďovateľov cirkevných škôl, napríklad Košický samosprávny kraj dáva dotáciu na školský internát 1152 alebo napríklad Bratislavský samosprávny kraj dáva dotáciu 1173,43. Takže moja otázka by bola, z čoho táto suma vzišla? Ako sa teda vykreovala táto suma? To by bola jedna moja otázka. K tomu ďalšia vec. V rámci tých príloh, ktoré tam máme, vidno, že zriaďovateľom, teda školy a školské zariadenia v pôsobnosti mesta alebo oproti tomu zriaďovateľskej pôsobnosti cirkví alebo právnickej alebo fyzickej osoby v rámci prílohy číslo 3 a 4, kde teda máme tabuľku v tom VZN, jasne vidno, že sú tam rozdiely v tom financovaní. Ja by som si, keď teda je to VZN otvorené, dovolil navrhnúť nejaké veci, pretože si myslím, že tie deti, ktoré chodia do jednej, či do druhej školy, myslím, že majú rovnaké potreby. Tak by som to povedal. A keď si pozrieme, len jeden príklad uvediem, keď pozrieme, na stravu na príspevok, tak jeden dostane 92 a druhý dostane 104. Tak sa mi to nezdá, že by to malo byť správne, pokiaľ teda sme v jednom meste. Dokonca, keď mám správnu informáciu, niekedy ešte pred voľbami, pán primátor, ste mali nejaké stretnutie a dokonca tu na magistráte, tú informáciu mám od tých zriaďovateľov, že jedna z vecí, ktorú ste deklarovali bola, že teda budete sa snažiť o zrovnoprávnenie toho financovania. Tak neviem. Ja vidím tu istú príležitosť na to. A ak dovolíte, by som predložil návrh na uznesenie v tomto zmysle. Nebudem celé čítať, potom predložím presne návrhovej komisii. Ale jedná sa o, resp. schvaľuje zmeny VZN 138 v prílohe číslo 4, tabuľka výška finančných prostriedkov na mzdy a prevádzku žiaka, atď., zariadenia na rok 2014 takto: „a tu mám presne popísaný riadok a sumy v tom zmysle, aby tie príspevky boli rovnaké na jednu školu aj na druhú“. Ďakujem veľmi pekne.

p. Raši, primátor mesta - Ďakujem pekne, pán poslanec. Uzatváram rozpravu k tomuto bodu. Len chcem potom poprosiť, keďže sa blížia voľby a bude kopec výborných návrhov, ktoré budú v prospech obyvateľov mesta, aby ste mysleli aj na to, že máme štátny rozpočet, ktorý bude nadimenzovaný v disponibilných zdrojoch. A môžete predkladať aj všetko zadarmo. Jednoducho, keď neprejde mestský rozpočet, na to budú trpieť všetci. A to stretnutie, ktoré som mal, ktoré ste spomínali, bolo so súkromnými školami. Nebola tam ani jedna cirkevná škola. A keď navrhujete zrovnoprávniť výšky príspevkov, ja by som navrhol aj určiť maximálnu sumu, ktorú súkromné školy môžu vyberať od žiakov. Dobre? Lebo potom tí rodičia to ťažko zvládajú. Nech sa páči, návrh uznesenia.

p. Adamčíková, poslankyňa MZ a členka návrhovej komisie - Návrhová komisia obdržala jeden pozmeňujúci návrh od pána poslanca Berbericha v tomto znení: „Mestské zastupiteľstvo v Košiciach v zmysle príslušných ustanovení, schvaľuje zmeny Všeobecne záväzného nariadenia mesta Košice číslo 138, v prílohe číslo 4, tabuľka Výška finančných prostriedkov na mzdy a prevádzku na žiaka základnej školy, poslucháča jazykovej školy, dieťa materskej školy a dieťa predškolského zariadenia na rok 2014 v zriaďovateľskej pôsobnosti štátom uznanej cirkvi alebo náboženskej spoločnosti a inej právnickej osoby alebo fyzickej osoby takto: riadok 1 zmena na sumu 660 eur, riadok 2 zmena na sumu 405 eur, riadok 3 zmena na sumu 1581 eur, riadok 4  zmena na sumu 284 eur, riadok 6 zmena na sumu 104 eur, riadok 7 zmena na sumu 104 eur, riadok 12 zmena na sumu 29 eur.“ 

Hlasovanie č. 46 - 	za: 15, proti: 0, zdržali sa: 27

p. Raši, primátor mesta - Tento návrh nebol schválený. Prosím uznesenie ako celok.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmeny a doplnenia Všeobecne záväzného nariadenia mesta Košice číslo 138 o poskytnutí finančných prostriedkov na mzdy a prevádzku základným umeleckým školám, jazykovým školám, materským školám a školským zariadeniam podľa predloženého návrhu.“ 

Hlasovanie č. 47 - 	za: 34, proti: 0, zdržali sa: 9

p. Raši, primátor mesta - Konštatujem, že uznesenie bolo schválené.
- - -

Bod č. 21
Územný plán zóny Košice - Krásna nad Hornádom, Zmeny a doplnky 2013

p. Raši, primátor mesta - Máme bod 21 Územný plán zóny Košice - Krásna nad Hornádom, Zmeny a doplnky. Rovno k nim otváram diskusiu, aby ste sa spýtali tí, ktorí máte nejaké otázky. A odborné útvary, ktoré sú pripravené vám na ne zodpovedať. Čiže nech sa páči, otváram diskusiu. Ak sa nikto nehlási, uzatváram diskusiu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení berie na vedomie po 1) súhlasné stanovisko Okresného úradu odboru výstavby a bytovej politiky v Košiciach, podľa predloženého návrhu. Po 2) vyhodnotenie pripomienok k návrhu územného plánu zóny Košice - Krásna nad Hornádom, Zmeny a doplnky 2013. Schvaľuje po 1) Územný plán zóny Košice - Krásna nad Hornádom, Zmeny a doplnky 2013, v zmysle spracovanej dokumentácie. Po 2) doplnok ku Všeobecne záväznému nariadeniu mesta Košice číslo 50 o záväznej časti územného plánu zóny Krásna nad Hornádom, podľa predloženého návrhu a žiada primátora mesta Košice zabezpečiť prostredníctvom odborne spôsobilej osoby pre obstarávanie predmetnej územno-plánovacej dokumentácie, označenie textovej časti výkresovej časti a záväznej časti územnoplánovacej dokumentácie schvaľovacou doložku, podľa § 28 ods. 1 zákona 50/1976 o územnom plánovaní a stavebnom poriadku vyhotovenie registračného listu podľa § 28 ods. 5 zákona č. 50/1976 o územnom plánovaní a stavebnom poriadku v znení neskorších predpisov a jeho doručenie príslušnému ministerstvu Slovenskej republiky spolu s kópiou uznesenia o schválení územnoplánovacej dokumentácie a uloženie územného plánu zóny Košice Krásna nad Hornádom zmeny a doplnky 2013 na meste Košice na stavebnom úrade mesta Košice a na okresnom úrade odbore výstavby a bytovej politiky v Košiciach do troch mesiacov od jeho schválenia v mestskom zastupiteľstve.“ 

Hlasovanie č. 48 - 	za: 43, proti: 0, zdržal sa: 0

p. Raši, primátor mesta - Konštatujem, že uznesenie sme schválili.
- - -

Bod č. 22
Územný plán zóny Košice - Lorinčík,  Zmeny a doplnky 2013

p. Raši, primátor mesta - Prejdeme k bodu 22 Zmeny a doplnky územného plánu zóny Košice - Lorinčík. Otváram k nemu rozpravu. Ak sa nikto nehlási, uzatváram rozpravu, poprosím návrhovú komisiu, aby prečítala návrh uznesenia v nevyhnutne minimálnom rozsahu. Ďakujem pekne.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení po a) berie na vedomie súhlasné stanovisko Krajského stavebného úradu v Košiciach podľa predloženého návrhu. Po 2) vyhodnotenie pripomienok k návrhu územného plánu zóny Košice - Lorinčík, Zmeny a doplnky 2013. Po b) schvaľuje po 1) Územný plán zóny Košice Lorinčík, podľa predloženého návrhu. Po 2) doplnok ku Všeobecne záväznému nariadeniu mesta Košice číslo 39/1998, ktorým sa vyhlasuje záväzná časť územného plánu hospodársko-sídelnej aglomerácie Košice, podľa predloženého návrhu. Po c) žiada primátora mesta Košice, zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie, podľa predloženého návrhu.“

Hlasovanie č. 49 - 	za: 43, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 23
Oprava grafickej časti dokumentácie Zmeny a doplnky Územného plánu zóny Kavečany 2011

p. Raši, primátor mesta - Prejdeme k bodu číslo 23. Je to Oprava grafickej časti dokumentácie Zmeny a doplnky územného plánu zóny Kavečany 2011. Nech sa páči, otváram rozpravu k tomuto bodu. Kto má otázky. Ak sa nikto nehlási, uzatváram rozpravu. Poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení po a) schvaľuje opravu územnoplánovacej dokumentácie zmeny a doplnky územného plánu zóny Kavečany 2011, lokalita číslo 2 Pri cintoríne, podľa predloženého návrhu. A po b) žiada primátora mesta Košice zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie podľa predloženého návrhu.“ 

Hlasovanie č. 50 - 	za: 43, proti: 0, zdržal sa: 0

p. Raši, primátor mesta - Uznesenie bolo schválené. Ďakujem pekne.
- - -

Bod č. 24
Informácia o výsledku výberového konania na obsadenie miesta Riaditeľ K 13 – Košické kultúrne centrá

p. Raši, primátor mesta - Bod 24 je Informácia o výsledku výberového konania na obsadenie miesta Riaditeľ K 13 - Košické kultúrne centrá, adresa Kulturpark, Kukučínova 2, Košice. Na základe prebehnutého výberového konania sa stal úspešným uchádzačom magister Ján Kováč, ktorý je tu prítomný. Jeho životopis máte aj s výsledkami výberového konania v prílohe. Čiže nech sa páči, až vám nevadí, tak by som rovno požiadal pána Mgr. Kováča.  Poprosil by som vás, pán magister, aby ste sa predstavili a potom čelili otázkam poslancov mestského zastupiteľstva. Nech sa páči pán magister.

p. Kováč, kandidát na riaditeľa K 13 – Košické kultúrne centrá - Vážený pán primátor, dámy a páni. Dlhodobo pracujem v riadiacich funkciách, poväčšine vo vrcholnom manažmente. A preto ma oslovila príležitosť podieľať sa a spolupracovať na tak úspešnom projekte, ako je Európske hlavné mesto kultúry. Keď poviem, mojim zámerom je vybudovanú infraštruktúra, ktorá je veľmi hodnotná a kvalitná, ponúknuť operátorom naprieč celým spektrom. Či už ide o neziskový sektor alebo priamo o biznis partnerov. A povedal by som, že mojim zámerom je infraštruktúru, ktorá je vybudovaná, zabezpečiť jej trvalú udržateľnosť nielen 5 rokov, tak, ako v podstate vyplýva z riadiaceho orgánu Regionálneho operačného programu a kultúru, ktorá sa v podstate v týchto centrách prevádzkuje a vytvára, aby bola neustále zvyšovaná. Čo sa týka úloh K 13, tieto chápem v prvom rade ako konverzia procesov a akcií, ktoré vznikajú v rámci neziskovej organizácie EHMK, na štandardnú mestskú organizáciu, tak, ako sú iné organizácie. Zabezpečiť využitie týchto objektov nielen po stránke technickej, keďže sú zverené do správy tejto organizácie, ale aj po stránke obsahovej, tzn. etablované podujatia, ktoré sú, tak aby pokračovali ďalej. A čo sa týka programovacieho obdobia na granty v období 2014 - 2020, tak zabezpečiť nielen na podujatia, ktoré už sú etablované, ale aj na nové, ktoré v podstate vznikajú a doba ich prináša. Ďakujem.

p. Raši, primátor mesta - Ďakujem pekne, nech sa páči, otváram rozpravu. Až majú členovia mestského zastupiteľstva otázky. Ak nie, aj potom budú môcť počas prestávky diskutovať s pánom, teda s navrhnutým. Pán poslanec Halenár, nech sa páči.

p. Halenár, poslanec MZ - Chcel by som sa opýtať pána Kováča, ako si predstavuje konkrétne zabezpečenie financií pre to všetko, čo tu teraz povedal?

p. Kováč, kandidát na riaditeľa K 13 – Košické kultúrne centrá - Takže, financovanie je dané. Keďže táto organizácia je štandardná mestská príspevková organizácia. Čiže rozpočet sú granty, rozpočet je ministerstvo financií a financie potom ešte z mestského rozpočtu. Mojou snahou alebo víziou je to, aby táto organizácia v kontexte niekoľkých rokov bola napojená viac na cudzie zdroje financovania, ako na mestský rozpočet.

p. Raši, primátor mesta - Ďakujem pekne, nech sa páči, ešte ďalšie otázky. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení menuje Mgr. Jána Kováča, Mišíková 4, Spišská Nová Ves do funkcie riaditeľa príspevkovej organizácie K13 - Košické kultúrne centrá, Kulturpark, Kukučínova 2, Košice na základe výsledku výberového konania s účinnosťou od 1.1. 2014.“ 

Hlasovanie č. 51 - 	za: 31, proti: 0, zdržali sa: 12

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 25
Zmena Pravidiel prenajímania bytov vo vlastníctve mesta Košice v hybridných domoch

p. Raši, primátor mesta - Prejdeme k bodu 25 Zmena pravidiel prenajímania bytov vo vlastníctve mesta Košice v hybridných domoch. Pani námestníčka, nech sa páči.

p. Lenártová, námestníčka primátora - Ďakujem pekne za slovo. Navrhovaná zmena pravidiel vyplýva zo súčasného stavu a je predkladaná po prerokovaní so správcami bytov vo vlastníctve mesta Košice z dôvodu zabezpečiť majetok mesta pred rôznymi špekulantmi. Pretože vlastne teraz povinnosť predaja bytov meníme na možnosť predaja bytov. Čiže vlastne tým eliminujeme nájomné vzťahy, ktoré sú v neprospech mesta Košice. Ale rozhodneme sa podľa aktuálnych podmienok a okolností, ako so svojim vlastníctvom naložíme. Ďakujem veľmi pekne.

p. Raši, primátor mesta - Ďakujem veľmi pekne. Otváram rozpravu k tomuto bodu. Ak sa nikto nehlási uzatváram rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení schvaľuje zmeny pravidiel prenajímania bytov vo vlastníctve mesta Košice v hybridných domoch, podľa predloženého návrhu.“ 

Hlasovanie č. 52 - 	za: 41, proti: 0, zdržal sa: 0

p. Raši, primátor mesta - Konštatujem, že uznesenie bolo schválené.
- - -

Bod č. 26
Návrh na zmenu Pravidiel poskytovania finančných prostriedkov na záujmové vzdelávanie detí s trvalým pobytom na území mesta Košice iným obciam

p. Raši, primátor mesta - Bod číslo 26 Návrh na zmenu pravidiel poskytovania finančných prostriedkov na záujmové vzdelávanie deti s trvalým pobytom na území mesta Košice iným obciam. Pani doktorka Kavečanská, otváram rovno k tomuto bodu rozpravu. Viete, že je nový zákon, kde sa hovorí o tom, že príspevok na žiaka je viazaný na miesto jeho bydliska a nie na centrum, do ktorého chodí. Preto sme museli upraviť pravidlá z poskytovania finančných prostriedkov. Tzn., keď naše deti chodia na záujmové vzdelávanie inde, tak posielame peniaze my. A keď deti z obci okolitých chodia k nám, tak nám majú posielať finančné príspevky. Keď nie je žiadna otázka v rozprave, až nie, tak  uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení schvaľuje zmenu Pravidiel poskytovania finančných prostriedkov na záujmové vzdelávanie detí s trvalým pobytom na území mesta Košice iným obciam podľa predloženého návrhu.“ 

Hlasovanie č. 53 - 	za: 42, proti: 0, zdržal sa: 0

p. Raši, primátor mesta – Konštatujem, že uznesenie bolo schválené.
- - -

Bod č. 27
Miestny územný systém ekologickej stability mesta Košice

p. Raši, primátor mesta - Ďakujem prejdeme k bodu 27 Miestny územný systém ekologickej stability mesta Košice, tzv. MÚSES. Otváram rovno k nemu rozpravu. Keď sú nejaké otázky, je tu zástupca referátu. Hneď v úvodných vetách mate jeden dokument, ktorý je určený na ochranu rozmanitosti podmienok a foriem života na miestnej úrovni mesta vymedzuje ekologicky významne segmenty a genofondové významné lokality biocentra a biokoridory. Čiže, nech sa páči, ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení schvaľuje miestny územný systém ekologickej stability mesta Košice podľa predloženého návrhu.“ 

Hlasovanie č. 54 - 	za: 42, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem pekne.
Vyhlasujem prestávku na obed. Stretneme sa o 33 minút. Ďakujem pekne. 
- - -

Bod č. 28
Petícia Za zachovanie samostatnosti Mestskej časti Košice - Krásna a zároveň o zachovanie vlastnej samosprávy

p. Raši, primátor mesta - Otváram ďalší bod. Teda budeme pokračovať po obedňajšej prestávke. Je to bod 28 Petícia za zachovanie samostatnosti Mestskej časti Košice – Krásna, a zároveň o zachovanie vlastnej samosprávy. Mestu Košice bola predložená petícia občanov s trvalým pobytom v Mestskej časti Košice - Krásna. Táto, z formálneho hľadiska, petícia spĺňa náležitosti podľa zákona 85 z roku 90 o petičnom práve. Z celkového počtu 1035 podpisov bolo 334 platných. Neplatné podpisy boli z dôvodu neúplného uvedenia mena a bydliska alebo prípadne pre ich nečitateľnosť. Petíciu máte v materiáli, petičné hárky sú na Magistráte mesta Košice. Máte tam tak isto vyjadrenie vedúceho oddelenia právneho, majetkového, pána Mgr. Čontofalského. Otváram k tomuto bodu diskusiu. Ak sa nikto nehlási, uzatváram diskusiu, rozpravu. Poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach, podľa príslušného ustanovenia Štatútu mesta Košice berie na vedomie petíciu občanov za zachovanie samostatnosti Mestskej časti Košice - Krásna a zároveň o zachovanie vlastnej samosprávy.“ 

Hlasovanie č. 55 - 	za: 29, proti: 0, zdržal sa: 1

p. Raši, primátor mesta - Uznesenie bolo schválené.
- - -

Bod č. 29
Koncepcia rozvoja informačných systémov (KRIS) mesta Košice

p. Raši, primátor mesta - Prejdeme k ďalšiemu bodu, je to bod číslo 29 Koncepcia rozvoja informačných systémov KRIS mesta Košice. Otváram rovno k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušného ustanovenia schvaľuje koncepciu rozvoja informačných systémov mesta Košice podľa predloženého návrhu.“ 

Hlasovanie č. 56 - 	za: 31, proti: 0, zdržal sa: 1

p. Raši, primátor mesta - Konštatujem, že uznesenie bolo schválené, ďakujem.
- - -

Bod č. 30
Priebežná správa o projekte Košice – Európske hlavné mesto kultúry 2013 za obdobie 01.08.2013 – 31.10.2013

p. Raši, primátor mesta - Bod číslo 30 Priebežná správa o projekte Košice - Európske hlavné mesto kultúry, od 01.08. do 31.10. 2013. Otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušného ustanovenia berie na vedomie Priebežnú správu o projekte Košice Európske hlavné mesto kultúry 2013 za obdobie 01.08. 2013 až 31.10. 2013. 

Hlasovanie č. 57 - 	za: 27, proti: 0, zdržali sa: 4

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 31
Priebežná polročná správa o činnosti neziskovej organizácie Košice – Európske hlavné mesto kultúry 2013 – 1. polrok 2013

p. Raši, primátor mesta - Bod číslo 31 je Priebežná polročná správa o činnosti „neziskovky“ za prvý polrok 2013. Otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušného ustanovenia berie na vedomie Priebežnú polročnú správu o činnosti neziskovej organizácie Košice - Európske hlavné mesto kultúry 2013 prvý polrok 2013.“ 

Hlasovanie č. 58 - 	za: 28, proti: 1, zdržali sa: 4

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 32
Návrh na zmeny zástupcov zriaďovateľa v radách škôl a školských zariadení v zriaďovateľskej pôsobnosti mesta Košice

p. Raši, primátor mesta - Bod číslo 32 Návrh na zmeny zástupcov zriaďovateľa v radách škôl a školských zariadení v zriaďovateľskej pôsobnosti mesta Košice. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení, po a) berie na vedomie, po 1) zánik členstva v Rade školy pri MŠ Ipeľská 10 podľa predloženého návrhu, po 2) vzdanie sa členstva v Rade školy pri ZŠ Kežmarská 30 podľa predloženého návrhu, po 3) vzdanie sa členstva v Rade školy pri ZŠ Považská 12 podľa predloženého návrhu. Po b) odvoláva člena Rady školy pri ZŠ Považská 12 podľa predloženého návrhu, a po c) deleguje do rád škôl podľa predloženého návrhu.“ 

Hlasovanie č. 59 - 	za: 32, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 32/1
Personálne otázky

p. Raši, primátor mesta - Prichádzame k vloženým bodom do programu. Je to bod 32/1 Personálne otázky. Pani poslankyňa Kijevská, predsedkyňa komisie, nech sa páči, máte slovo.

p. Kijevská, poslankyňa MZ - Ďakujem veľmi pekne vážený pán primátor. Komisia kultúry obdržala vzdanie sa členstva člena neposlanca pána Petra Dudáša, bez odôvodnenia z tejto komisii. Takže ďakujem za bratie na vedomie. Ďakujem veľmi pekne.

p. Raši, primátor mesta - Ďakujem pekne. Otváram rozpravu k tomuto bodu. Ak sa nikto nehlási, uzatváram  rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Takže návrh na uznesenie: „Mestské zastupiteľstvo v Košiciach berie na vedomie vzdanie sa člena neposlanca komisie kultúry pána Petra Dudáša.“ 

Hlasovanie č. 60 - 	za: 34, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 32/2
Návrh na delegovanie zástupcov zriaďovateľa do Rady školy pri ZŠ s MŠ Želiarska 4, Košice v zriaďovateľskej pôsobnosti mesta Košice

p. Raši, primátor mesta - Prejdeme k bodu číslo 32/2, ktorý predkladal pán poslanec Kasterko Delegovanie členov školskej rady spojená škola na Želiarskej. Pán poslanec, máte slovo.

p. Kasterko, poslanec MZ - Ďakujem za slovo. Vážený pán primátor, kolegyne kolegovia. Dovoľte mi predniesť dôvodovú správu k návrhu na znovuzvolenie zástupcov zriaďovateľa v rade školy a školských zariadení v zriaďovateľskej pôsobnosti mesta Košice. Vzhľadom na skončenie funkčného obdobia Rady školy pri Základnej škole s materskou školou Želiarska 4, Košice. Zriaďovateľ, mesto Košice, nemá do dnešného dňa zástupcov v rade školy predmetnej školy. A preto navrhujem uznesenie, kde mestské zastupiteľstvo podľa príslušných ustanovení deleguje do Rady školy pri ZŠ v Košiciach, Želiarska 4 v Košiciach, pána poslanca Petra Kasterku, miestneho poslanca Štefana Spišáka, pána miestneho poslanca Košice - Ťahanovce, poslankyňu Moniku Hodermarskú a pána inžiniera Ľubomíra Závarský, ktorý je myslím zamestnancom Magistrátu mesta Košice. Čo sa týka odôvodnenia, myslím, že keď som vkladal tento bod do programu dnešného mestského zastupiteľstva, tak som ozrejmil kolegov a kolegyne na mimoriadnu situáciu, ktorá v predmetnej škola vznikla. Ďakujem.

p. Raši, primátor mesta - Ďakujem pekne pani doktorka Kavečanská len sa krátko vyjadrite, keďže je to vložený materiál a nejde len o jednoduchú zmenu, ale viacej miest sa mení.

p. Kavečanská, vedúca referátu školstva, športu a mládeže - Vážený pán primátor, ctení poslanci. Tak tomuto návrhu ja by som len chcela tie termíny, ako čo sa v tejto veci urobilo. Rada školy mala v dostatočnom predstihu oznámiť ukončenie funkčného obdobia. Nestalo sa tak. Riaditeľ, rada školy je nezávislý samosprávny iniciatívny orgán a do toho konania my nezasahujeme, ako referát školstva. Riaditeľka ale základnej školy listom z 29. októbra oznámila ukončenie funkčného obdobia rady školy k 4.11. Keďže posledná porada primátora, kde sa pripravoval materiál do mestského zastupiteľstva bola 28.10. čiže deň predtým, ako bol podaný list, referát školstva medzitým spracoval hneď 4. novembra výzvu na voľby zamestnancov a rodičov do rady školy, na ktorej je v zmysle platnej legislatívy 30 dní. Súbežne s tým sme požiadali aj Mestskú časť Ťahanovce. To bolo 22.11. 2013, keď neprebiehali aj voľby na škole, o delegovanie dvoch zástupcov. Odpoveď sme dostali 29. novembra 2013, kde z Mestskej časti Ťahanovce ostali tí istí poslanci, a to pán Štefan Spišák a pani Monika Hodemarská. 6. decembra došiel návrh poslaneckého klubu, kde bol navrhnutý pán Peter Kasterko. 9.12. sme hneď spracovali materiál do porady primátora, kde najbližšia porada primátora bola 19.12. A tento materiál je pripravený do porady primátora s tými istými menami, ako teraz boli navrhnuté.

p. Raši, primátor mesta - Dobre. Ďakujem. Takže je to v poriadku. Uzatváram rozpravu, môžeme dať návrh na hlasovanie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, po a) deleguje do Rady školy pri ZŠ a MŠ Želiarska 4 pána Petra Kasterku, pána Štefana Spišáka, pani Moniku Hodemarskú a pána Ľubomíra Závarského.“ 

Hlasovanie č. 60 - 	za: 36, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 33
Zverenie nehnuteľného majetku mesta do správy

p. Raši, primátor mesta - Prejdeme k bodu číslo 33 Zverenie nehnuteľného majetku mesta do správy. Nech sa páči, otváram k tomuto bodu rozpravu. Ide o zreálnenie stavu, iba. Ak sa nikto nehlási, uzatváram  rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje zverenie nehnuteľného majetku mesta Košice do správy Základnej školy Abovskej, Bukoveckej, Gemerskej, Janigovej, Základnej umeleckej školy Jantárová, Materskej škôlky Juhoslovanská, Základnej školy Užhorodská, podľa predloženého návrhu.“ 

Hlasovanie č. 62 - 	za: 37, proti: 0, zdržal sa: 0

p. Raši, primátor mesta - Konštatujem, že uznesenie bolo schválené.
- - -

Bod č. 34
Prenechanie časti priestorov v objekte zrušenej ZŠ Košická Nová Ves, Poľná 1, Košice do nájmu Arcidiecéznej charite Košice ako prípadu hodného osobitného zreteľa

p. Raši, primátor mesta - Prejdeme k ďalšiemu bodu, tým je bod 34 Prenechanie časti priestorov v objekte zrušenej Základnej školy Košická Nová Ves, Poľná 1, Košice do nájmu Arcidiecéznej charity Košice, ako prípadu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram  rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje rozšírenie prenajatých priestorov v objekte bývalej Základnej školy Košická Nová Ves, Poľná 1, podľa predloženého návrhu.“ 

Hlasovanie č. 63 - 	za: 36, proti: 0, zdržal sa: 1

p. Raši, primátor mesta - Konštatujem, uznesenie sme schválili.
- - -

Bod č. 35
Prenechanie telocviční na ZŠ L. Novomeského 2, Košice do nájmu športovému klubu Volejbalový klub Šaca ako prípad hodný osobitného zreteľa

p. Raši, primátor mesta - Prejdeme k bodu číslo 35 Prenechanie telocvični na Základnej školy Novomeského 2 do nájmu športového klubu Volejbalový klub Šaca, ako prípad hodný osobitného zreteľa. Otváram k tomuto bodu rozpravu. Ak sa nikto nehlási, uzatváram  rozpravu, poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje prenájom telocvični na ZŠ Laca Novomeského Košice nájomcovi Volejbalový klub Šaca, podľa predloženého návrhu.“ 

Hlasovanie č. 64 - 	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 36
Prenechanie telocviční na ZŠ Požiarnická 3, Košice do nájmu FC Lokomotíva Košice ako prípad hodný osobitného zreteľa

p. Raši, primátor mesta - Bod 36 Prenechanie telocviční na Základnej škole Požiarnícka 3 do nájmu FC Lokomotíva Košice, ako prípad hodný osobitného zreteľa. Ak sa nikto nehlási, uzatváram  rozpravu. Nech sa páči, pán poslanec Süli, máte slovo.

p. Süli, poslanec MZ - Vážený pán primátor, ctené zastupiteľstvo. Je to nejaký mládežnícky klub alebo aký? Lebo keď je to dospelý klub, ja by som ich ponechal na ich ihrisku.

p. Raši, primátor mesta - Keď sú to seniori, dúfam, vám to nebude vadiť.

p. Süli, poslanec MZ - Keď budú seniori, bude mi to vadiť.

p. Raši, primátor mesta - Pani doktorka, sústreďte sa trošku, lebo pán poslanec Süli nám dal otázku. FC Lokomotíva Košice je futbalová Základná škola, prípad hodný osobitného zreteľa, či ide o mládež, dospelých alebo o mládež.

p. Kavečanská, vedúca referátu školstva, športu a mládeže - Ide o mládež, v súlade s koncepciou rozvoja športu v meste Košice.

p. Raši, primátor mesta - Ďakujem pekne, pán poslanec Gál, nech sa páči.

p. Gál, poslanec MZ – Faktická pripomienka. V podstate len súhlasím s tým, čo povedala pani Kavečanská. Tam hrajú čisto len, myslím, že deti FC Lokomotíva Košice. Dospelí hrajú v Družstevnej. S tým to len názov je spoločný. Tam je čisto mládež, na Požiarnickej.

p. Raši, primátor mesta - Ďakujem pekne. Som rád, že sme vnútrokruhový spor odstránili. Poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo Košice, podľa príslušných ustanovení, schvaľuje prenájom telocviční na ZŠ Požiarnícka 3, Košice nájomcovi FC Lokomotíva, podľa predloženého návrhu.“

Hlasovanie č. 65 - 	za: 36, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 37
Prenechanie telocvične na ZŠ a MŠ Želiarska 4 Košice do nájmu športovému klubu ŠKP Košice – oddiel karate ako prípad hodný osobitného zreteľa

p. Raši, primátor mesta - Bod 37 Prenechanie telocvične na Základnej škole a Materskej škole Želiarska 4 do nájmu športovému klubu ŠKP Košice, oddiel karate, ako prípad hodný osobitného zreteľa. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu. Poprosím vás, len ženiem to trochu, čiže keby som vám nestihol dať slovo a máte problém, tak zakričte, normálne, tak ako to niektorí bežne robia, nech sa páči, návrhová komisia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje prenájom telocvične na ZŠ a MŠ Želiarska 4 Košice nájomcovi ŠKP Košice oddiel karate.“ 

Hlasovanie č. 66 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 38
Prenechanie telocviční na ZŠ Postupimská 37, Košice do nájmu Futbalovej akadémii BENECOL ako prípad hodný osobitného zreteľa

p. Raši, primátor mesta - Prosím ďalej bod 38 Prenechanie telocviční na Základnej škole Postupimská Košice do nájmu futbalovej akadémii Benecol, ako prípad hodný osobitého zreteľa. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje prenájom telocvične na ZŠ Postupimskej nájomcovi futbalová akadémia Benecol podľa predloženého návrhu.“ 

Hlasovanie č. 67 - 	za: 39, proti: 0, zdržal sa: 1

p. Raši, primátor mesta - Uznesenie bolo schválené. Nič sa nezmenilo na hlasovaní.
- - -

Bod č. 39
Prenechanie telocviční na ZŠ Juhoslovanská 2, Košice do dlhodobého nájmu športovému klubu Mestský klub vzpierania a silových športov ako prípad hodný osobitného zreteľa

p. Raši, primátor mesta - Prejdeme k ďalšiemu bodu Prenechanie telocviční na Základnej škole Juhoslovanská 2, do dlhodobého nájmu športovému klubu Mestský klub vzpierania silových športov, ako prípad hodný osobitného zreteľa. Otváram k tomuto bodu rozpravu. Ak sa nikto nehlási, uzatváram, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje dlhodobý prenájom telocviční na ZŠ Juhoslovanská nájomcovi Mestský klub vzpierania a silových športov podľa predloženého návrhu.“ 

Hlasovanie č. 68 - 	za: 37, proti: 0, zdržal sa: 3

p. Raši, primátor mesta - Konštatujem, že uznesenie bolo schválené.
- - -

Bod č. 40
Prenechanie priestorov v objekte ZŠ Mateja Lechkého, Nám. Jána Pavla II. 1, Košice do nájmu spoločnosti Dalkia Východné Slovensko, s.r.o. ako prípad hodný osobitného zreteľa podľa §9 a ods. 9 zákona č. 138/1991 Zb.

p. Raši, primátor mesta - Prejdeme k bodu 40 Prenechanie priestorov v objekte Základnej školy Mateja Lechkého, námestie Jána Pavla II., Košice do nájmu spoločnosti Dalkia Východné Slovensko s.r.o., ako prípad hodný osobitného zreteľa, podľa § 9a ods. 9 zákona 138 z 91 roku. Nech sa páči, otváram rozpravu. Pán poslanec Süli.

p. Süli, poslanec MZ - Ctený pán primátor, vážené zastupiteľstvo. Na aké účely to tam bude, keď sa môžem spýtať?  Neotvoril som si.... Prosím?

p. Raši, primátor mesta - Nech sa páči pán riaditeľ alebo pani námestníčka nech sa páči.

p. Lenártová, námestníčka primátora - Tam je výmenníková stanica. Je to tepelno-technické zariadenie. Ale oni sú limitovaní URSO-m, koľko môžu dať za nájom. Takže tam je ten vlastne problém.

p. Raši, primátor mesta - Ide o jedno euro? Jedno euro je rozdiel medzi cenou a tým limitom, ktorý má daná firma. Ak sa nikto ďalší nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje prenájom priestorov v objekte ZŠ Mateja Lechkého pre nájomcu Dalkia Východné Slovensko, podľa predloženého návrhu.“

Hlasovanie č. 69 - 	za: 38, proti: 0, zdržali sa: 2

p. Raši, primátor mesta - Konštatujem, že uznesenie bolo schválené.
- - -

Bod č. 41
Prenájom priestorov v budove ZŠ Juhoslovanská 2, Košice ako prípad hodný osobitého zreteľa

p. Raši, primátor mesta - Prenájom priestorov v budove Základná škola Juhoslovanská 2 ako prípad hodný osobitného zreteľa pre Smajlíka. Nech sa páči. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje prenájom priestorov v objekte ZŠ na Juhoslovanskej nájomcovi Občianske združenie Smajlík, podľa predloženého návrhu.“ 

Hlasovanie č. 70 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 42
Prenájom priestorov v budove MŠ Turgenevova 7, Košice ako prípad hodný osobitého zreteľa

p. Raši, primátor mesta - Prejdeme k bodu číslo 42, je to Prenájom priestorov v budove Materská škola Turgenevova 7 ako prípad hodný osobitného zreteľa - Detské tanečné štúdio Myšičky. Otváram rozpravu. Nikto sa nehlási do rozpravy. Uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje prenájom priestorov v objekte MŠ Turgenevova 7 nájomcovi Michaela Oroszová a Detské tanečné štúdio, podľa predloženého návrhu.“ 

Hlasovanie č. 71 - 	za: 40, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 43
Prenájom priestorov v objekte ZŠ Užhorodská 39, Košice pre nájomcu Rajo, a.s. ako dôvod hodný osobitného zreteľa

p. Raši, primátor mesta - Bod 43 Prenájom priestorov v objekte Základná škola Užhorodská 39 pre nájomcu Rajo a.s., ako dôvod hodný osobitného zreteľa. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prenájom priestorov v objekte ZŠ Užhorodská 39 nájomcovi Rajo, podľa predloženého návrhu.“ 

Hlasovanie č. 72 - 	za: 39, proti: 1, zdržal sa: 0

p. Raši, primátor mesta - Konštatujem, že uznesenie sme schválili.
- - -

Bod č. 44
Odňatie majetku mesta zo správy MČ Košice – Staré mesto

p. Raši, primátor mesta - Ďalším bodom je Odňatie majetku mesta zo správy Mestskej časti Košice - Staré mesto, plus tam 2 parcelné čísla, ako som ráno na začiatku boli doplnené, pretože ide o súpis mnohých parcelných čísel. Otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje odňatie pozemkov vo vlastníctve mesta Košice, uvedených v prílohe zo správy Mestskej časti Staré mesto podľa predloženého návrhu.“ 

Hlasovanie č. 73 - 	za: 39, proti: 0, zdržali sa: 2

p. Raši, primátor mesta - Konštatujem, že uznesenie bolo schválené.
- - -

Bod č. 45
Odňatie nehnuteľností v  k. ú. Severné mesto - pozemkov a časti stavby – budovy Ekran v areáli Amfiteátra Košice vo vlastníctve mesta Košice zo správy MČ Košice – Sever a  ich následne zverenie do správy príspevkovej organizácii K 13 – Košické kultúrne centrá

p. Raši, primátor mesta - Prejdeme k ďalšiemu bodu, je to bod číslo 45 Odňatie nehnuteľností v katastrálnom území Severné mesto, pozemkov a časti stavby budovy Ekran v areáli Amfiteátra  Košice vo vlastníctve mesta Košice, zo správy Mestskej časti Košice - Sever a ich následné zverenie do správy príspevkovej organizácie K13 - Košické kultúrne centrá. Otváram k tomuto bodu rozpravu. 

p. Raši, primátor mesta - Pán starosta nech sa páči.

p. Gáj, poslanec MZ - Vážení kolegovia. Ja by som chcel poukázať na takúto skutočnosť, že zrejme ide o prvý príklad, kedy projekt EHMK trošku ovplyvnil Mestskú časť Sever. A to samotná legislatíva, ktorá musí byť splnená. Ja len chcem poukázať na to, že Mestská časť Sever príde týmto odňatím o výpadok nejakých svojich zdrojov, ktoré mala z nájmu na daných pozemkoch. Čiže projekt EHMK celému Amfiteátru a celej budove len uškodil. Ďakujem pekne.

p. Raši, primátor mesta - Ďakujem pekne pán starosta. Uzatváram rozpravu k tomuto bodu. Čiže len zopakujem. Kvôli tomu, že sa čerpali eurofondy a Amfiteáter vyzerá naozaj výrazne krajšie, ako vyzeral kedysi, musí byť tento majetok zverený organizácii, ktorú sme vytvorili a nemôže byť zverený Mestskej časti Sever, aj keby to bolo pre všetkých jednoduchšie. Prosím hlasujte. Návrhovú komisiu poprosím návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje po 1) odňatie nehnuteľnosti v katastrálnom území Severné mesto pozemkov Amfiteátra a časti stavby budovy Ekran v areáli Amfiteátra - podľa predloženého návrhu. A po 2) zverenie nehnuteľností v katastrálnom území Severné mesto pozemkov Amfiteátra a časti stavby budovy Ekran v areáli Amfiteátra, podľa predloženého návrhu.“ 

Hlasovanie č. 74 - 	za: 29, proti: 1, zdržali sa: 10

p. Raši, primátor mesta - Konštatujem, že uznesenie bolo schválené.
- - -

Bod č. 46
Zverenie nehnuteľností v  k. ú. Stredné mesto - pozemkov a stavby Stará krytá plaváreň – Kunsthalle, vrátane hnuteľného majetku v stavbe umiestneného vo vlastníctve mesta Košice do správy príspevkovej organizácii K 13 – Košické kultúrne centrá

p. Raši, primátor mesta - Prejdeme k bodu číslo 46 Zverenie nehnuteľnosti v katastrálnom území Stredné mesto pozemkov a stavby Stará krytá plaváreň Kunsthalle, vrátane hnuteľného majetku v stavbe umiestneného, vo vlastníctve mesta Košice, do správy príspevkovej organizácie K13 - Košické kultúrne centrá. Otváram k tomuto bodu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zverenie majetku vo vlastníctve mesta Košice nehnuteľností v katastrálnom území Stredné mesto pozemkov a stavby Stará krytá plaváreň Kunsthalle vrátane hnuteľného majetku v stavbe umiestneného, a to podľa predloženého návrhu.“ 

Hlasovanie č. 75 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 47
Zverenie nehnuteľností v  k. ú. Skladná - pozemkov a stavieb Kulturpark vrátane  hnuteľného majetku v stavbách umiestneného vo vlastníctve mesta Košice do správy príspevkovej organizácii K 13 – Košické kultúrne centrá

p. Raši, primátor mesta - Prejdeme k bodu 47 Zverenie nehnuteľností v katastrálnom území Skladná - pozemky a stavby Kulturpark vrátane hnuteľného majetku stavba umiestnenou vo vlastníctve mesta Košice do správy príspevkovej organizácie K13 - Košické kultúrne centrá. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zverenie majetku vo vlastníctve mesta Košice nehnuteľnosti v katastrálnom území Skladná pozemkov a stavieb Kulturpark vrátane hnuteľného majetku v stavbách umiestneného a to podľa predloženého návrhu.“ 

Hlasovanie č. 76 - 	za: 37, proti: 0, zdržal sa: 2

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 48
Zverenie pozemkov vo vlastníctve mesta Košice v k. ú. Nové Ťahanovce v lokalite Juhoslovanskej ulice do správy MČ Košice – Sídlisko Ťahanovce

p. Raši, primátor mesta - K bodu 48 Zverenie pozemkov vo vlastníctve mesta Košice v katastrálnom území Nové Ťahanovce v lokalite Juhoslovanskej ulice do správy Mestskej časti Košice - Sídlisko Ťahanovce. Otváram k tomuto bodu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zverenie nehnuteľnosti vo vlastníctve mesta Košice odo dňa účinnosti zmluvy o zverení majetku mesta do správy na dobu neurčitú podľa predloženého návrhu.“ 

Hlasovanie č. 77 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 49
Zverenie spoluvlastníckych podielov na pozemkoch v rámci areálu ZOO Košice do správy príspevkovej organizácii Zoologickej záhrade Košice

p. Raši, primátor mesta - Prejdeme k bodu číslo 49, tým je Zverenie spoluvlastníckych podielov na pozemkov v rámci areálu ZOO Košice do správy príspevkovej organizácie Zoologická záhrada Košice. Otváram k nemu rozpravu. Ak sa nikto nehlási, uzatváram  rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zverenie nehnuteľnosti v katastrálnom území Kavečany podľa predloženého návrhu.“ 

Hlasovanie č. 78 - 	za: 40, proti: 0, zdržal sa: 0

p. Raši, primátor mesta - Konštatujem, že uznesenie bolo schválené.
- - -

Bod č. 50
Zámena pozemkov v k. ú. Poľov medzi mestom Košice a Urbariátom Poľov, pozemkovým spoločenstvom z dôvodu hodného osobitného zreteľa

p. Raši, primátor mesta - Bod 50 Zámena pozemkov v katastrálnom území Poľov medzi mestom Košice a Urbariátom Poľov, pozemkovým spoločenstvom z dôvodu hodného osobitného zreteľa. Otváram rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zámenu nehnuteľností pozemkov podľa predloženého návrhu.“ 

Hlasovanie č. 79 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 51
Zámena pozemkov v k. ú. Sokoľ medzi mestom Košice a Mikulášom Kavčákom z dôvodu hodného osobitného zreteľa

p. Raši, primátor mesta - Prejdeme k bodu číslo 51 je to Zámena pozemkov v katastrálnom území Sokoľ medzi mestom Košice a Mikulášom Kavčákom z dôvodu hodného osobitného zreteľa. Otváram k nemu rozpravu. Ak sa nikto nehlási, uzatváram  rozpravu poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zámenu nehnuteľnosti pozemku v katastrálnom území Sokoľ podľa predloženého návrhu.“ 

Hlasovanie č. 80 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 52
Zámena pozemkov v k. ú. Košická Nová Ves medzi mestom Košice a spoločnosťou NES-PAN & MARADA Development s.r.o. z dôvodu hodného osobitného zreteľa

p. Raši, primátor mesta - Prejdeme k bodu 52 Zámena pozemkov v katastrálnom území Košická Nová Ves medzi mestom Košice a spoločnosťou NES-PAN & MARADA Development s.r.o. z dôvodu hodného osobitného zreteľa. Otváram k nemu rozpravu. Ak sa nikto nehlási, uzatváram  rozpravu poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zámenu nehnuteľnosti pozemku v katastrálnom území Košická Nová Ves podľa predloženého návrhu.“ 

Hlasovanie č. 81 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 53
Zmena Nájomnej zmluvy č. 2011002472 na zmluvu o zverení majetku mesta do správy pre MČ Košice – Sídlisko KVP

p. Raši, primátor mesta - Bod číslo 53 Zmena nájomnej zmluvy číslo 2011002472 na zmluvu o zverenie majetku do správy pre Mestskú časť Košice - Sídlisko KVP. Otváram k nemu rozpravu. Ak sa nikto nehlási, uzatváram  rozpravu poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zverenie nehnuteľnosti Obchodné centrum 4 na Cottbuskej ulici podľa predloženého návrhu.“ 

Hlasovanie č. 82 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 54
Prenájom pozemku a haly v Jazdeckom areáli v k. ú. Terasa Univerzite veterinárskeho lekárstva a farmácie v Košiciach z dôvodov hodných osobitného zreteľa

p. Raši, primátor mesta - Bod číslo 54 Prenájom pozemku a haly v Jazdeckom areáli v katastrálnom území Terasa Univerzite veterinárneho lekárstva a farmácie v Košiciach z dôvodov hodných osobitného zreteľa. Otváram k tomu bodu rozpravu. Máme tu aj šéfa jazdeckého klubu, dobre. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prenájom haly súpisné číslo 2174 a pozemku zastavané plochy a nádvoria v katastrálnom území Terasa pre Univerzitu veterinárneho lekárstva a farmácie, podľa predloženého návrhu.“

Hlasovanie č. 83 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 55
Odplatný prevod Súsošia Immaculaty na Hlavnej ulici v Košiciach od MČ Košice – Staré Mesto do vlastníctva mesta Košice za kúpnu cenu 1,- €

p. Raši, primátor mesta - Prejdeme k ďalšiemu bodu je to bod číslo 55 Odplatný prevod Súsošia Immaculaty na Hlavnej ulici v Košiciach od Mestskej časti Košice - Staré Mesto do vlastníctva mesta Košice za kúpnu cenu 1 euro. Otváram k tomuto bodu rozpravu. Ak sa nikto nehlási, uzatváram  rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje odplatný prevod Súsošia Immaculaty na Hlavnej ulici podľa predloženého návrhu.

Hlasovanie č. 84 - 	za: 39, proti: 0, zdržal sa: 1

p. Raši, primátor mesta -  Uznesenie sme schválili, ďakujem pekne.
- - -

Bod č. 56
Prevod pozemku v k. ú. Terasa pre Ing. Petra Gulu a manželku Evu Gulovú

p. Raši, primátor mesta - Prejdeme k bodu číslo 56 je to Prevod pozemkov v katastrálnom území Terasa pre manželov Gulovcov. Otváram k nemu rozpravu. Ak sa nikto nehlási, uzatváram  rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje predaj pozemku podľa predloženého návrhu.“ 

Hlasovanie č. 85 - 	za: 39, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 57
Bezodplatný prevod dopravnej stavebnej  časti – SO 12 Komunikácia (chodník), pri borovicovom háji, Popradská ul.  od  firmy TITUS – Popradská, s.r.o., ul. Popradská 64 F, Košice do vlastníctva mesta Košice

p. Raši, primátor mesta - Prejdeme k bodu 57 Bezodplatný prevod dopravnej stavebnej časti SO 12 komunikácia chodník pri borovicovom háji Popradská ulica od firmy TITUS do vlastníctva mesta Košice. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje bezodplatný prevod dopravnej stavebnej časti podľa predloženého návrhu.“ 

Hlasovanie č. 86 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 58
Prevod nehnuteľnosti - pozemkov v k. ú. Stredné mesto pre Ondreja Klimu a manželku      Alžbetu Klimovú

p. Raši, primátor mesta - Bod číslo 58 Prevod nehnuteľností pozemkov v katastrálnom území Stredné mesto pre Ondreja Klimu a manželku Alžbetu Klimovú. Otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľnosti pozemkov podľa predloženého návrhu.“

Hlasovanie č. 87 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 59
Prevod nehnuteľnosti – pozemku v k. ú. Jazero do podielového spoluvlastníctva pre manželov Holanových v podiele 79/100 k celku a Annu Manákovú v podiele 21/100 k celku

p. Raši, primátor mesta - Prejdeme k bodu číslo 59 je to Prevod nehnuteľnosti - pozemku v katastrálnom území Jazero do podielového spoluvlastníctva pre manželov Holanových v podiele 79/100 k celku a Annu Manákovú v podiele 21/100 k celku. Otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľnosti pozemku vo vlastníctve mesta Košice podľa predloženého návrhu.“ 

Hlasovanie č. 88 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 60
Bezodplatný  prevod  stavebnej  časti objektu SO 02 – obslužné komunikácie,  zrealizovanej v rámci Technickej infraštruktúry pre IBV Vyšný Lorinčík, ako aj pozemok pod stav. časťou vo vlast. spoločnosti Bethesda, s.r.o., Žriedlová 3, Košice do vlastníctva mesta Košice

p. Raši, primátor mesta - Prejdeme k bodu 60 Bezodplatný prevod stavebnej časti pozemku SO 02 obslužné komunikácie zrealizovanej v rámci technickej infraštruktúry pre individuálnu bytovú výstavbu Vyšný Lorinčík, ako aj pozemok pod stavebnou časťou vo vlastníctve spoločnosti Bethesda do vlastníctva mesta Košice. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje bezodplatný prevod stavebnej časti objektu podľa predloženého návrhu.“

Hlasovanie č. 89 - 	za: 38, proti: 0, zdržal sa: 0

p. Raši, primátor mesta - Konštatujem, že uznesenie bolo schválené.
- - -

Bod č. 61
Bezodplatný prevod stavebnej časti – chodníka, vyhotoveného v rámci prestavby polyfunkčnej budovy na Hviezdoslavovej ul. č. 6 v Košiciach od spoločnosti VERUM, s r.o. Košice do vlastníctva mesta Košice

p. Raši, primátor mesta - Prejdeme k bodu 61, je to Bezodplatný prevod stavebnej časti chodníka vyhotoveného v rámci prestavby polyfunkčnej budovy na Hviezdoslavovej ulici číslo 6 v Košiciach od spoločnosti VERUM do vlastníctva mesta Košice. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje bezodplatný prevod stavebnej časti chodníka podľa predloženého návrhu.“

Hlasovanie č. 90 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 62
Odplatný prevod dokončenej investície Verejného osvetlenia ulíc Polárna a Rovníková, od MČ Košice – Nad jazerom do vlastníctva  mesta Košice za kúpnu cenu 1,- €

p. Raši, primátor mesta - Prejdeme k bodu 62. Je to Odplatný prevod dokončenej investície verejného osvetlenia ulíc Polárna, Rovníková od Mestskej časti Košice - Nad jazerom do vlastníctva mesta Košice za kúpnu cenu 1 euro. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje odplatný prevod dokončenej investície verejného osvetlenia Mestskej časti Košice - Nad jazerom podľa predloženého návrhu.“ 

Hlasovanie č. 91 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 63
Odplatný prevod stavebnej  časti objektu SO 201 – 01 komunikácia MZ 8,5/40 (B2)  zrealizovanej v rámci obytného súboru Heringeš – 1. etapa a obyt. súboru Panoráma Heringeš za kúpnu cenu 1,- €, ako aj pozemky pod stavebnou časťou za kúpnu cenu 0,01 € za m2 vo vlast. spoločnosti MM Development, s.r.o.,  Kováčska 19, Košice do vlastníctva mesta Košice

p. Raši, primátor mesta - Ďalší bod 63 Odplatný prevod stavebnej časti objektu... tak ako je to uvedené, zrealizovanej v rámci obytného súboru Heringeš - 1. etapa obytného súboru Panoráma Heringeš za kúpnu cenu 1 euro, ako aj pozemky pod stavebnou časťou za kúpnu cenu 1 cent za m2 vo vlastníctve spoločnosti MM Development, do vlastníctva mesta Košice. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje odplatný prevod stavebnej časti objektu podľa predloženého návrhu.“ 

Hlasovanie č. 92 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 64
Odplatný prevod stav. častí objektov SO 101-02 a SO 101-02 b   komunikácie a spevnené plochy  zrealizovaných v rámci obyt. súboru PANORÁMA – obytný súbor, II. A a II. B etapa  za kúpnu cenu  1,- €,  ako aj pozemky pod stav. časťami za kúp. cenu  0,01 € za m2 vo vlastníctve spoločnosti  PANORAMA, s.r.o., Kováčska 19, Košice do vlastníctva mesta Košice

p. Raši, primátor mesta - Bod 64 Odplatný prevod stavebných objektov, tak ako sú uvedené a komunikácia, spevnené plochy zrealizovaných v rámci obytného súboru Panoráma, obytný súbor II. A a II. B etapa za cenu jedného eura, ako aj pozemky pod stavebnými časťami za cenu jedného centa za m2 vo vlastníctve spoločnosti Panoráma do vlastníctva mesta Košice. Otváram rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje odplatný prevod stavebných časti objektov podľa predloženého návrhu.“

Hlasovanie č. 93 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 65
Odplatný  prevod  stav.  častí objektov SO 101-01 komunikácie a spevnené plochy  a SO 102-01 chodníky zrealizovaných v rámci obyt. súboru Panoráma Heringeš za kúp. cenu  1,- €,  ako aj pozemky pod stav. časťami za kúp. cenu  0,01 € za m2 vo vlastníctve spoločnosti  PANORAMA, s.r.o.,  Kováčska 19,  Košice do vlastníctva mesta Košice

p. Raši, primátor mesta - Bod 65 Odplatný prevod stavebných pozemkov, tak ako sú uvedené. Je to tak isto v rámci obytného súboru Panoráma Heringeš za cenu 1 eura pozemky pod stavebnými časťami za cenu 1 centa za štvorák zo spoločnosti Panoráma do vlastníctva mesta Košice bod 65. Otváram rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje odplatný prevod stavebných časti objektov podľa predloženého návrhu.“

Hlasovanie č. 94 - 	za: 38, proti: 1, zdržal sa: 0

p. Raši, primátor mesta - Konštatujem, že uznesenie bolo schválené.
- - -

Bod č. 66
Prevod nehnuteľnosti v k. ú. Stredné mesto pre Ing. Ľuboslava Adama a manželku Ľudmilu, rod. Najmikovú

p. Raši, primátor mesta - Prevod nehnuteľnosti - Ďalší bod 66 Prevod nehnuteľností v katastrálnom území Stredné mesto pre manželov Adamovcov. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje predaj pozemku podľa predloženého návrhu.“

Hlasovanie č. 95 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie sme schválili, ďakujem pekne.
- - -

Bod č. 67
Prevod pozemkov v k. ú. Barca pre Starý mlyn, s. r.o., Košice

p. Raši, primátor mesta - Bod 67 Prevod pozemkov v katastrálnom území Barca pre Starý mlyn s.r.o. Otváram k nemu rozpravu. Ak sa nikto nehlási, uzatváram  rozpravu poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje predaj pozemku podľa predloženého návrhu.“

Hlasovanie č. 96 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 68
Prevod pozemkov v k. ú. Terasa pre Domov Terasa, s.r.o., Košice

p. Raši, primátor mesta - Prejdeme k ďalšiemu bodu, bod číslo 68 Prevod pozemkov v katastrálnom území Terasa pre Domov Terasa s.r.o. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje predaj pozemkov podľa predloženého návrhu.“

Hlasovanie č. 97 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 69
Prevod nehnuteľností - pozemkov v k. ú. Košické Hámre pre Štefana Lacka

p. Raši, primátor mesta - Bod číslo 69 Prevod nehnuteľnosti  pozemkov v katastrálnom území Košické Hámre, pre pána Lacka. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľností pozemkov vo vlastníctve mesta Košice podľa predloženého návrhu.“ 

Hlasovanie č. 98 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 70
Prevod pozemkov v k. ú. Luník pre Východoslovenskú vodárenskú spoločnosť, a.s. 

p. Raši, primátor mesta - Bod 70 Prevod pozemkov v katastrálnom území Luník pre Východoslovenskú vodárenskú spoločnosť. Otváram k tomuto bodu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje predaj nehnuteľností vo vlastníctve mesta Košice pozemkov podľa predloženého návrhu.“

Hlasovanie č. 99 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 71
Spôsob prevodu nehnuteľností v k. ú. Terasa dobrovoľnou dražbou

p. Raši, primátor mesta - Prejdeme k bodu 71 Spôsob prevodu nehnuteľností v katastrálnom území Terasa dobrovoľnou dražbou. Otváram k nemu rozpravu. Ak sa nikto nehlási, uzatváram  rozpravu a  poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje spôsob prevodu nehnuteľného majetku vo vlastníctve mesta Košice, stavby podľa predloženého návrhu.“ 

Hlasovanie č. 100 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 72
Určenie spôsobu prevodu pozemku v k. ú. Letná v lokalite Alvinczyho ul. formou priameho predaja

p. Raši, primátor mesta - Prejdeme k bodu 72 je to Určenie spôsobu prevodu pozemku v katastrálnom území Letná  v lokalite Alvinczyho ulica formou priameho predaja. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje spôsob prevodu nehnuteľného majetku vo vlastníctve mesta formu priameho predaja pozemku podľa predloženého návrhu.“ 

Hlasovanie č. 101 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 73
Určenie spôsobu prevodu pozemku v k. ú. Jazero v lokalite Baltická ul. formou priameho predaja

p. Raši, primátor mesta - Prejdeme k ďalšiemu bodu, je to bod 73 Určenie spôsobu prevodu pozemku v katastrálnom území Jazero v lokalite Baltická ulica formou priameho predaja. Otváram k tomuto bodu rozpravu. Ak sa nikto nehlási, uzatváram  rozpravu a návrhovú komisiu poprosím.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje spôsob prevodu nehnuteľného majetku vo vlastníctve mesta Košice formou priameho predaja pozemkov podľa predloženého návrhu.“ 

Hlasovanie č. 102 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 74
Určenie spôsobu prevodu pozemkov v k. ú. Stredné mesto na základe obchodnej verejnej súťaže a podmienky obchodnej verejnej súťaže

p. Raši, primátor mesta - Bod 74 Určenie spôsobu prevodu pozemkov v katastrálnom území Stredné mesto na základe obchodnej verejnej súťaže a podmienky obchodnej verejnej súťaže. Nech sa páči, otváram k tomuto bodu rozpravu. Ak sa nikto nehlási, uzatváram  rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje po a) spôsob prevodu nehnuteľného majetku v katastrálnom území Stredné mesto vo vlastníctve mesta nachádzajúceho sa v areáli bývalých Malinovského kasární na Moyzesovej ulici na základe obchodnej verejnej súťaže, a po b) podmienky obchodnej verejnej súťaže uvedené v prílohe číslo 2.“

Hlasovanie č. 103 - 	za: 33, proti: 0, zdržali sa: 7

p. Raši, primátor mesta - Konštatujem, že uznesenie bolo schválené.
- - -

Bod č. 75
Priamy predaj časti pozemkov v k. ú. Šaca pre Východoslovenskú vodárenskú spoločnosť, a.s.

p. Raši, primátor mesta - Priamy predaj pozemkov v katastrálnom území Šaca pre Východoslovenskú vodárenskú spoločnosť otváram k tomuto bodu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj časti pozemkov podľa predloženého návrhu.“

Hlasovanie č. 104 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 76
Priamy predaj  pozemku v k. ú. Huštáky pre MUDr. Martinu Kopčákovú

p. Raši, primátor mesta - Prejdeme k ďalšiemu bodu bod 76 Priamy predaj pozemku v katastrálnom území Huštáky pre doktorku Kopčákovú. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemku podľa predloženého návrhu.“

Hlasovanie č. 105 - 	za: 38, proti: 0, zdržali sa: 2

p. Raši, primátor mesta - Konštatujem, že uznesenie bolo schválené.
- - -

Bod č. 77
Priamy predaj pozemku v k. ú. Huštáky pre Ota Ivana a MVDr. Máriu Ivanovú

p. Raši, primátor mesta - Prejdeme k ďalšiemu bodu, je to bod číslo 77, je to Priamy predaj pozemku v katastrálnom území Huštáky pre Ota Ivana a doktorku Ivanovú. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemku podľa predloženého návrhu.“

Hlasovanie č. 106 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 78
Priamy predaj časti pozemku v k. ú. Južné mesto pre Ing. Stanislava Staňu a Mgr. Janu  Staňovú

p. Raši, primátor mesta - Prejdeme k bodu číslo 78 Priamy predaj časti pozemku v katastrálnom území Južné mesto pre Staňovcov. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj časti pozemku zastavané plochy a nádvoria podľa predloženého návrhu.“

Hlasovanie č. 107 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 79
Priamy predaj pozemku v k. ú. Huštáky pre Annu Čieslovú

p. Raši, primátor mesta - Bod 79 Priamy predaj pozemku v katastrálnom území Huštáky pre Annu Čieslovú. Prosím otváram rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemku zastavané plochy a nádvoria podľa predloženého návrhu.“

Hlasovanie č. 108 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 80
Priamy predaj pozemkov v k. ú. Krásna pre Ing. Maroša Hegedűša a manželku MUDr. Lýdiu Hegedűšovú, rod. Beluchovú

p. Raši, primátor mesta - Prejdeme k ďalšiemu bodu, bod číslo 80 Priamy predaj pozemku v katastrálnom území Krásna pre manželov Hegedűšovcov. Otváram k nemu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemkov záhrady podľa predloženého návrhu.“

Hlasovanie č. 109 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 81
Priamy predaj pozemku v k. ú. Krásna pre MUDr. Alojza Makaru

p. Raši, primátor mesta - Prejdeme k ďalšiemu bodu. Je to bod 81 Priamy predaj pozemku v katastrálnom území Krásna pre doktora Makaru. Otváram k nemu rozpravu. Keď sa nikto nehlási do rozpravy, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemku zastavané plochy a nádvoria podľa predloženého návrhu.“

Hlasovanie č. 110 - 	za: 37, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 82
Priamy predaj pozemku v k. ú. Pereš pre Ing. Ladislava Synáka a Silviu Synákovú

p. Raši, primátor mesta - Prejdeme k bodu 82 Priamy predaj pozemku v katastrálnom území Pereš pre manželov Synákovcov. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemku záhrady podľa predloženého návrhu.“

Hlasovanie č. 111 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 83
Priamy predaj pozemku v k. ú. Pereš pre Júliusa Ollého a Henrietu Olléovú

p. Raši, primátor mesta - Prejdeme k bodu 83 Priamy predaj pozemku v katastrálnom území Pereš pre Olléovcov. Otváram k nemu rozpravu ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemku a záhrady podľa predloženého návrhu.“

Hlasovanie č. 112 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 84
Zrušenie uznesenia MZ č. 400 zo dňa 17. 09. 2012 - Predaj nebytového priestoru v POV na ul. Budapeštianska č. 26

p. Raši, primátor mesta - Ďalší bod je bod číslo 84 Zrušenie uznesenia mestského zastupiteľstva číslo 400 zo dňa 17. 09. 2012 - Predaj nebytového priestoru na ulici Budapeštianska číslo 26. Otváram k nemu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach ruší uznesenie číslo 400 zo dňa 17. 09. 2012.“ 

Hlasovanie č. 113 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 85
Predaj nebytového priestoru pre nájomcu Bohumíru Krivdovú na ulici Podtatranského č. 2

p. Raši, primátor mesta - Prejdeme k ďalšiemu bodu, bod číslo 85 Predaj nebytového priestoru pre nájomcu pani Krivdovú na ulici Podtatranského číslo 2. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod vlastníctva nebytového priestoru podľa predloženého návrhu.“

Hlasovanie č. 114 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 86
Predaj nebytového priestoru pre nájomcu Doman Servis s. r. o. v dome na ulici Miškovecká č. 8

p. Raši, primátor mesta - Prejdeme k ďalšiemu bodu bod 86 Predaj nebytového priestoru pre nájomcu Doma Servis s.r.o. v dome na ulici Miškovecká číslo 8. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod vlastníctva nebytového priestoru podľa predloženého návrhu.“

Hlasovanie č. 115 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 87
Predaj  nebytového priestoru pre nájomcu Bc. Vladimíra Ľocha – DZIRO na ulici Stará baštová č. 6

p. Raši, primátor mesta - Bod číslo 87 Predaj nebytového priestoru pre nájomcu Bc. Vladimíra Ľocha - DZIRO na ulici Stará baštová 6. Otváram k tomuto bodu rozpravu. Ak sa nikto nehlási, uzatváram  rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod vlastníctva nebytového priestoru podľa predloženého návrhu.“

Hlasovanie č. 116 - 	za: 36, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 88
Predaj  nebytového priestoru pre nájomcu Zuzanu Oroszovú na ul. Hlinkova č. 11

p. Raši, primátor mesta - Prejdeme k ďalšiemu bodu, je to bod číslo 88 Predaj nebytového priestoru pre nájomcu Zuzanu Oroszovú na ulici Hlinkova číslo 11. Otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod vlastníctva nebytového priestoru podľa predloženého návrhu.“ 

Hlasovanie č. 117 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 89
Predaj nebytového priestoru pre nájomcu Jozefa Mosorjáka na ul. Čapajevova č. 5

p. Raši, primátor mesta - Prejdeme k ďalšiemu bodu, je to bod číslo 89 Predaj nebytového priestoru pre nájomcu Jozefa Mosorjáka na ulici Čapajevova 5. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod vlastníctva nebytového priestoru podľa predloženého návrhu.“

Hlasovanie č. 118 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 90
Predaj spoluvlastníckeho podielu budovy predsadenej občianskej vybavenosti a nebytového priestoru v dome na ul. Budapeštianska 10, 12 pre nájomcu KESTÍNA, s.r.o.

p. Raši, primátor mesta - Prejdeme k ďalšiemu bodu bod 90 Predaj spoluvlastníckeho podielu budovy predsadenej občianskej vybavenosti nebytového priestoru v dome na ulici Budapeštianska 10 až 12 pre nájomcu KESTÍNA s.r.o. Otváram k nemu rozpravu. Ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje po 1) prevod spoluvlastníckeho podielu nehnuteľnosti budovy podľa predloženého návrhu, a po 2) prevod vlastníctva nebytového priestoru podľa predloženého návrhu.“

Hlasovanie č. 119 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 91
Predaj nebytového priestoru pre vlastníka bytu v dome Máriu Bešeniovú na ul. Alžbetina č. 16

p. Raši, primátor mesta - Prejdeme k bodu číslo 91, je to Predaj nebytového priestoru pre vlastníka bytu v dome Máriu Bešeňovú na ulici Alžbetina 16. Otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod vlastníctva nebytového priestoru podľa predloženého návrhu.“

Hlasovanie č. 120 - 	za: 36, proti: 0, zdržali sa: 2

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 92
Interpelácie poslancov MZ

p. Raši, primátor mesta - A teraz prestávam rozprávať ja a dávam priestor vám. Bod číslo 92 Interpelácie. Nech sa páči, pán poslanec Petrvalský.

p. Petrvalský, poslanec MZ - Ďakujem veľmi pekne. Na vás mám pán primátor 2 veci. Prvá vyplýva z toho, že pol roka sme sa nevedeli dobiť jedného nášho materiálu, tu z magistrátu. Tak vás požiadam, aby bola v meste vypracovaná smernica k obehu dokumentov, ktorá by pojednávala o tom, že pokiaľ mesto nedá žiadateľovi odpoveď do tridsiatich dní, aby úradník, ktorý rieši problém, musel povinne požiadať vedenie mesta o predĺženie tejto lehoty, ktoré by v tomto predĺžení upovedomila žiadateľa písomne. Takže toto by zabránilo tomu, aj nadriadený by vedel, že ten podriadený niečo do tridsiatich dní neurobil, čo mal urobiť. A druhá vec je, že viete, že sme mali pokusy zaklietkovať tie naše odpadové koše. Bol taký pokus aj na Mestskej časti Západ. Všetky pokusy narazili na to, že odpadom sa v meste Košice zaoberá mesto a firma Kosit. Takže rád by som požiadal vás, aby sa mesto v spolupráci s firmou Kosit začalo zaoberať možnosťou uzamykania stanových kontajnerov s odpadom. Lebo pokusy mestských časti narazili na prekážky tvorené VZN mesta Košice o čistote. Problém je v tom, že celá Spišská Nová Ves má tieto kontajnery zamknuté. Tzn., že Rómovia zo Spišu nechodia do Spišskej Novej Vsi, ale chodia do Košíc vyberať kontajnery. A to je dosť do neba volajúce. Ďakujem pekne.

p. Raši, primátor mesta - Pán starosta, ďakujem za obidva podnety. Ani vy, ani ja sme neschvaľovali zmluvu s Kositom. Niektorí súkmeňovci to ale boli. Takže snažíme sa to riešiť. Len na to treba ochotu oboch strán, pretože zmluva bola kedysi uzavretá tak, ako bola. Ale už to riešime. Už na Terase sa to aj vyriešilo. Len potrebujeme na to aj druhú stranu. A čo sa týka tej prvej vašej požiadavky, ďakujem pekne, možno budeme mať dôvod preriediť naše stavy. Pani poslankyňa Čižmáriková, po nej pani poslankyňa Gamcová.

p. Čižmáriková, poslankyňa MZ - Ďakujem pekne. Bola som zo začiatku trošku na rozpakoch, či to hovoriť tu. Ale, keďže sa v podstate jedná o určitý počet obyvateľov Košíc, chcem upozorniť na jeden taký problém, ktorý bude stále väčším problémom. Bývam na sídlisku Dargovských hrdinov. Pomerne často chodím autom dole po Sečovskej ceste. A začína sa tam vytvárať veľmi kolízny bod dopravy, pri odbočke na Sady pri Košiciach, vlastne tam na kopci na Heringeši. Sídliskom to nazveme, mestská časť alebo neviem ako to nazvať, obytný súbor Panoráma, kde sa sťahuje veľmi veľa ľudí. A je tu síce štátna cesta, po tej Sečovskej, čiže nie je naša a Sady pri Košiciach, odbočka patrí pod VÚC. Ale začína tam pribúdať dopravných nehôd a vzhľadom na to, že sa tam sťahujú ďalší obyvatelia, tak si myslím, že tento problém nám bude rásť. Tak chcem na to upozorniť, že či by sa dali osloviť kompetentní a buď to riešiť semaforom? No, neviem si  to veľmi predstaviť, ale asi iné východisko nebudeme mať. Takže to je vlastne také moje upozornenie v rámci interpelácií. Ďakujem.

p. Raši, primátor mesta - Ďakujem pekne. Určite váš dotaz prepošleme. Pani poslankyňa Gamcová, po nej pani poslankyňa Blaškovičová.

p. Gamcová, poslankyňa MZ - Ďakujem za slovo. Vážený pán primátor, ja by som sa chcela opýtať, v súvislosti aj s tým, čo vravel pán poslanec Petrvalský, na poplatky, ktoré stanovuje Kosit pri prenájme kontajnerov, za ich manipuláciu. A chcela by som sa taktiež spýtať, aký je stav v separácii odpadov? Či sa neuvažuje s tým, aby sa zvýhodňovali právnické osoby aj fyzické, pri separovanom zbere. A ďalej by ma zaujímalo, aké boli príspevky z Recyklačného fondu za minulý a tento rok? Potom by som sa chcela opýtať na zoznam právnych služieb EHMK, o ktorom som už hovorila. Takže trvám na tom, aby EHMK nám to zverejnilo aj so sumami. Potom by som sa chcela opýtať na parkovisko pred podnikateľským centrom Pražská 2, 4. Tam dlhodobo je to uzatvorené. Je tam napísané, že je to prenajaté firme Siemens. Neviem, ktorej spoločnosti z tých Siemensov, ale vzhľadom na to, že naozaj nie je kde parkovať, tak by som poprosila mesto, či vie pomôcť pri uvoľnení tohto parkoviska? A posledná moja interpelácia je špeciálne na vás, vážený pán primátor. Oslovili ma skupiny občanov, ktoré organizovali výstavu pri príležitosti blížiaceho sa výročia majstra Ľudovíta Felda. A chceli by vás poprosiť, či by bola možnosť zmeny nejakého názvu ulice, prípadne nejakého námestia v meste Košice, podľa tohto umelca? Ďakujem.

p. Raši, primátor mesta - Hneď k tej poslednej veci. Čiže, cez mestskú časť nám treba... Aha, oni ešte nemajú vytypované, čo? Že kde. Tak na názvoslovnú komisiu, aby sme to tu zaevidovali. A skúsime. Len bolo by dobré si vytipovať mestskú časť. Možno, ktorá sa im zdá najvhodnejšia. Lebo normálne chodia návrhy cez mestské časti na našu názvoslovnú komisiu. A potom to už tu nie je žiaden problém. Čiže bolo by dobré, keby oni navrhli. Pre vás to bude jednoduchšie. Ďakujem pekne. Pani poslankyňa Blaškovičová, po nej pán poslanec Filipko.

p. Blaškovičová, poslankyňa MZ - Ďakujem pekne pán primátor. Prosím, ja by som sa len veľmi krátko chcela vrátiť k tým dvom veciam, o ktorých som dnes hovorila. Ale keďže neprešlo VZN, aby sa prosím na to nezabudlo, pán riaditeľ, aby bolo naozaj umožnené občanom, ktorí bývajú na „rezidentskej“ ulici, aby si mohli aspoň jednu kartu parkovaciu na byt kúpiť za normálne peniaze. Druhá vec, prosím, parkovisko na Vodnej, aby naozaj už počas zimy bol umožnený normálny výjazd parkovacích vozidiel. A moja tretia otázka, prosím, na koho sa majú obrátiť, to by bolo skôr do dopytov, prepáčte, ale prifarím to sem, na koho sa majú obrátiť obyvatelia, ak sú permanentne v noci rušení, pretože majú jeden múrik pred vlastným blokom? A buď sú rušení mládežou alebo neprispôsobivými občanmi. Prosím, ak je možné, aby na vlastné náklady si tam osadili nejakú zábranu, aby tam jednoducho títo nevysedávali a neboli hluční tam do jednej, do druhej v noci. Prosím, na koho sa obrátiť? Ďakujem.

p. Raši, primátor mesta - Ďakujem pekne, len k tomu parkovaniu, no keby VZN prešlo, tak v januári to môžete mať vyriešené na mestskej časti. Takto to nebudete mať vyriešené, pretože sme si ho neschválili. Takže dáme ďalší pokus. Pán poslanec Filipko, po ňom pani poslankyňa Kijevská.

p. Filipko, poslanec MZ - Ďakujem pán primátor. Moja interpelácia je smerovaná na vás. Je to skôr taký dopyt od viacerých subjektov, vo veci riešenia ozvučovacej a osvetľovacej techniky vo veľkej sále Historickej radnice. Prosím preveriť možnosť zakúpenia kvalitnejšej a kapacitne rozsiahlejšej techniky. Túto požiadavku som zachytil od viacerých organizátorov podujatí v objekte. Často je potrebné doniesť lepšiu techniku, lebo táto stávajúca pri náročnejších vystúpeniach, podujatiach nepostačuje. A možnože by bolo vhodné, nakoniec, nájomcovia to zaplatia. V tejto veci som už rozprával aj s pánom Paškom z bytového podniku. Ako, nebráni sa tomu. Ďakujem.

p. Raši, primátor mesta - Ďakujem. Tak, keď sa nebráni, nech to kúpi. Súhlasím s vami. Na moje uši aj tá technika stačí, ktorá tam je. Ale verím, že vy, čo máte sluch lepší, tak, čiže budeme to riešiť s bytovým podnikom. Pani poslankyňa Kijevská a po nej pán poslanec Berberich.

p. Kijevská, poslankyňa MZ - Ďakujem veľmi pekne, vážený pán primátor, ja by som chcela dať alebo v podstate dávam interpeláciu ohľadom zrekonštruovanej cesty na Klimkovičovej ulici, ohľadom spomaľovacích pruhov v rámci bezpečnosti cesty. Ale, dala som túto interpeláciu písomne. Ďakujem veľmi pekne.

p. Raši, primátor mesta - Ďakujem pekne, pán poslanec Berberich.

p. Berberich, poslanec MZ - Ďakujem pekne za slovo, pán primátor. Ja len poprosím na odpoveď na tú otázku, čo som dával v bode 20. Som nedostal odpoveď. Takže aj toto.

p. Raši, primátor mesta - Dobre, podajte mi ju písomne, lebo napriek tomu, že mám dobrú pamäť, presne bod 20 si nepamätám. Pán poslanec Ihnát, po ňom pán poslanec Gaj.

p. Ihnát, poslanec MZ - Pán primátor, ďakujem za slovo. Ako viete, pán primátor, tak na Sídlisku Ťahanovce sa začali vykupovať pozemky na parkovanie. Akože súkromný podnikateľ začal vykupovať tieto pozemky. Ja osobne, ako poslanec, vidím riziko a to jedno vykupovanie pozemkov, pod obytnými domami. Takže by som poprosil aj mesto Košice, aby v tejto veci v spolupráci s mestskou časťou, samozrejme so štatutárom mestskej časti, konali. Ja verím tomu, že už konajú, lebo Janko niečo hovoril. Ale vás poprosím, aby sa na to nezabudlo. Ďakujem.

p. Raši, primátor mesta - Ďakujem pekne, prosím poznačiť. Pán poslanec Gaj, nech sa páči.

p. Gaj, poslanec MZ - Vážený pán primátor. Ja by som sa veľmi rád spýtal, ako to bude s cestou na Stráni? Je tam veľký problém, v zime, v lete, chýbajú tam svetlá, ktoré boli trošku sľúbené cez pána poslanca Süliho. Čiže ulica na Stráni, momentálne je tak paralizovaná, že odpad iný, tam hore zastavený jeden kontajner a ľudia z domov vynášajú 500 metrov, 800 metrov odpad. Čiže do tejto uličky nevojde Kosit. Viem, že táto ulica je sporná a problémová, ale mám veľa, veľa dotazov od obyvateľov z tejto ulice. A druhá otázka, tak isto dopravy, sa rieši Nad strelnicou. Je to nešťastné esíčko smerom do Kavečian. Z mesiaca na mesiac je to rizikovejšie. Je tam vyšmýkaný asfalt. Čiže samotné esíčko, viem, že bolo niekde naplánované oporný múr rozšíriť. V akom to je stave? Ďakujem pekne.

p. Raši, primátor mesta - Ďakujem pekne. Tak na tieto otázky vám neviem odpovedať hneď. Takže písomne dostanete odpovede. Ďakujem, uzatváram bod interpelácie.
- - -

Bod č. 93
Dopyty poslancov MZ

p. Raši, primátor mesta - Otváram bod 93. To je priestor pre vaše dopyty. Nech sa páči, dopýtajte sa, pán poslanec Gábor, nech sa páči.

p. Gábor, poslanec MZ - Vážený pán primátor, vážení kolegovia, kolegyne. Chcel by som upozorniť na jednu vec. Viete, na Luníku IX sa demolujú byty. A niektoré byty sú fakt prázdne. A máme dosť žiadostí na to, aby sa tie prázdne, zdevastované byty preobsadili ľuďmi, ktorí ešte nemali žiadne bývanie. Preto to hovorím tu, aby nevznikali nejaké prázdnoty v tých vchodoch. A bolo by to aj po vizuálnej stránke oveľa lepšie, keby sme tam dali ešte mladým ľuďom, ktorí ešte nemali žiadne bývanie predtým. Ďakujem.

p. Raši, primátor mesta - Ďakujem, pán Gábor. Viete, keby všetci ľudia si plnili na Luníku IX tak povinnosti, ako vy, tak by sme tu vôbec neriešili Luník IX. Čiže treba začať, keď na nich budete vplývať a budú ako vy, tak nebude žiaden problém na Luníku IX. Ale určite nemôžeme žiadať zase, aby sa vytvoril stav, že niekto platí a býva, a niekto neplatí a býva. To ani obyvatelia mesta toto nezakceptujú. Ďakujem pekne. Ak sa nikto ďalší nehlási do Dopytov, otváram bod Rôzne.
- - -

Bod č. 94
Rôzne

p. Raši, primátor mesta - Pán poslanec Filipko. Po ňom pán poslanec Petrvalský, nech sa páči, máte slovo.

p. Filipko, poslanec MZ - Ďakujem za slovo. Vážený pán primátor, vážení námestníci, vážené kolegyne, kolegovia. Dovoľte, aby som sa na vás obrátil s prosbou o pomoc, resp. o finančnú pomoc, osobný finančný dar na záchranu alebo na pomoc Klubu národnostných menšín a Pamätnej izby Sándora Máraiho. Naše Občianske združenie, nie svojim zavinením, sa dostalo do silného záväzku, s ktorým sa nedokáže vyrovnať. V roku 2009 bolo prasknuté vodovodné potrubie v klube a prešlo to cez merač, a stále zápasíme s dlhom takmer 4 000 eur. Na to zdroje nemáme. Jedine sa môžeme spoľahnúť na osobné finančné dary. Pomohli,  už pomohol pán primátor sumou 200 eur. Prispel som aj ja, zo svojich nejakých zdrojov. Možno keby aj poslanci nejakou, hocijakou menšou sumou prispeli, bolo by to jednoduchšie. Túto žiadosť vám zasielam na poslanecké maily. Ak môžete, kontaktujte mňa, aby sme zrealizovali formálne náležitosti. Ďakujem pekne za pozornosť.

p. Raši, primátor mesta - Ďakujem pekne. Len v krátkosti doplním, že tá suma bola zhruba 4 000 eur. Ja som dal 200 eur, ešte aj pani námestníčka dala 100 eur. Čiže, bohužiaľ, túto sumu klub na to peniaze nemá. Bytovému podniku vznikol dlh, ktorý riešiť musí. A nedá sa to vysporiadať. Takže, keď každý prispeje malou čiastkou, tak to vyrovnáme. Čiže poprosím vás tiež o podporu tohto. Pán poslanec Gaj, asi reakcia na pána poslanca Filipka.

p. Gaj, poslanec MZ - Ja by som poprosil, že skôr treba ísť aj do Miškolca opýtať niečo. Tam by sa možno niečo našlo. Čiže, ale v rámci Severu, ja prispejem tiež. Ďakujem.

p. Raši, primátor mesta - Miškolc je naše partnerské mesto. Môžeme ich osloviť. Ďakujem pekne. Pán poslanec Petrvalský, po ňom pán poslanec Halenár.

p. Petrvalský, poslanec MZ - Ďakujem pán primátor za slovo. Chcel by som poďakovať mestu za predĺženie spoja č. 36 až na Madridskú. Veľa obyvateľov sa potešilo tejto správe. Chcel by som vám poďakovať za všetky pozvania na koncerty. Ten včerajší bol úžasný. Takže odporúčam aj ostatným poslancom chodiť na tieto záležitosti, pokiaľ budú pozvaní. Aj ďalšie poďakovanie mi ide za 30 000, čo sme tohto roku dostali do mestskej časti. Použili sme ich veľmi dobre. A dúfam, že dobré zvyky aj vo volebnom roku vám zostanú. Posledná vec je taká, dosť smutnejšia. Minulý raz som vyhlásil zbierku na zvieratko do Zoologickej záhrady. Veľkú obálku som si na to asi zobral na 10 eur, čo som ja vložil a 4 eura čo inžinier Ihnát prispel. Takže, týmto pádom túto akciu končím. Vrátim pánovi inžinierovi Ihnátovi 4 eurá. Bohužiaľ, dobrá vec občas nevyjde. Ďakujem pekne.

p. Raši, primátor mesta - A koľko vám treba pán starosta?

p. Petrvalský, poslanec MZ - Ja som chcel, aby sme sa poskladali.

p. Raši, primátor mesta - Lebo niektorí majú individuálne zvieratá. Napríklad pán starosta Gaj   má papa gája. Aj teda pani poslankyňa Blaškovičová, Andrejčák a pani námestníčka, Miloš Ihnát, pán poslanec Halenár, niektorí majú aj tučniakov. Tí čo teda majú problémy s váhou. Pán poslanec Halenár, pán poslanec Gaj po ňom.

p. Halenár, poslanec MZ - Pre kolegyne a kolegov, čo tu zostali, ohľadom bodu 10. To je ten bod, kde sme hovorili o legislatívnych pravidlách tvorby VZN v tomto meste. Bol som odkázaný právnym oddelením, teda informácia pre primátora, nik z poslancov mi neprišiel ukázať, kde to je v Rokovacom poriadku. Neviem prečo, bol som odkázaný právnym oddelením na Rokovací poriadok. Rokovací poriadok hovorí, presná citácia je:  „prípravu obsahovej a formálne náležitosti návrhu VZN bližšie upravuje VZN o pravidlách vydávania všeobecne VZN.“ Tieto pravidlá vydávania všeobecne VZN sú zrušené na webe mesta, aj jeho prílohy a jeho prílohy a primerane sa použijú aj legislatívne pravidlá tvorby zákonov. Tzn. to, čo sme vlastne schvaľovali. Čiže odkaz právneho oddelenia je, že choďte sa pozrieť, kto je ten? Kto má, kto sa kvalifikuje ako môže podať návrh na VZN, akým procesom to beží. A či je tam nejaký časový rámec na celý tento proces, odkaz na Rokovací poriadok, je podľa všetkého nezmysel. Jediná vec, čo je v Rokovacom poriadku napísané, že musí byť doručený, pardón, na legislatívnu úpravu odbornému oddeleniu mesta najneskôr 10 týždňov pred plánovaným rokovaním Mestského zastupiteľstva. Chcem tým len všetkým kolegyniam a kolegom poslancom povedať, že schválením bodu 10, sme vlastne pripravili pôdu pre našich ďalších kolegov, ktorí nás tu nahradia v ďalšom období. A myslím, že to nie je pôda otvorená alebo priateľská pre napríklad podávanie návrhov, poslaneckých návrhov na VZN. Čiže tak trochu, tak veľmi sme zakryli možnosť individuálneho podávania poslaneckých návrhov a iniciatív, poprípade viacerých poslancov, pretože toto nie je nikde zakotvené. Skrátka nie je tam nikde napísané, že jeden poslanec alebo piati poslanci alebo ja neviem koľkí sa kvalifikujú návrhom na riadny proces prijímania VZN, ktoré samozrejme môže byť a nemusí byť v konečnom dôsledku schválené. Tak to len pre takú ilustráciu, ako sa správame sami k sebe. A ako pre našich ďalších kolegov vlastne pripravujeme, neviem, také dosť silné slovo „demokratickú“ pôdu pre ich pôsobenie tu v tomto parlamente.

p. Raši, primátor mesta - Ďakujem pekne, ďakujem pekne, pán poslanec. Verím kolegovia, že sa počas sviatkov s týmto faktom vyrovnáte. Pán poslanec Gaj, po ňom pán poslanec Ihnát. Pán poslanec Gaj nech sa páči.

p. Gaj, poslanec MZ - Vážený pán primátor, vedenie mesta. Ja by som chcel napriek celému roku, čo bolo, bolo, ale rok 2013 pre Košice z hľadiska kultúry a z hľadiska ponímania v Európe niečo znamenal. Tých akcií bolo veľmi veľa. Čiže naozaj úprimne. Chcem sa vám poďakovať za akcie, ktoré boli, aj pánovi riaditeľovi Sudzinovi. Čiže čo sa zvládlo, sa zvládlo. Ak boli problémy, sú problémy, dúfam, že sa vyriešia. Ale jedna veľká stopa tu zostala. A dúfam, že Záverečný ceremoniál sa nemusel meniť kvôli mojim proroctvám, scenár. Čiže som veľmi rád, že to dopadlo ako dopadlo. Ešte raz ďakujem. A druhá vec sa týka niečoho iného. Mestská časť Sever má celkom zaujímavý proces prokurátora na vyplácanie odmien. Ja ho veľmi rád poskytnem právnemu oddeleniu mesta, a na februárovom zastupiteľstve by sa to mohlo trošku rozpitvať a dať na pravú mieru, opodstatnenosť vyplácania odmien. Ďakujem.

p. Raši, primátor mesta - Ďakujem pekne. To mi sedí do konceptu pán starosta. Pán poslanec Ihnát, po ňom pán poslanec Halenár.

p. Ihnát, poslanec MZ - Áno, ďakujem pekne pán primátor mesta. Mám 3 veci. Prvá vec je,  práve ako to spomínal pán Petrvalský, ten autobusový spoj, ktorý chodí cez Bruselskú, až na konečnú Madridská, spoj č. 36. Chcem sa týmto poďakovať, fakt ako, pánovi Dankovi a poverenému riaditeľovi dopravy DPMK, že keď sme si spolu sadli kvôli tejto problematike, tak operatívne to riešil. Naozaj. A sme to dotiahli do konca. Takže ďakujem pekne mu a zároveň chcem vás poprosiť, pán primátor, že s pánom Dankom riešime problém. A do stredy tohto týždňa mi má dať vedieť, či spustíme autobusový spoj 36 alebo 27 spodkom Americkej triedy. To je veľmi podstatné, vlastne občania si to prajú. A jednoducho je veľká požiadavka alebo je dopyt po tom. Takže by som vás poprosil o podporu potom, ako, v konečnom dôsledku, lebo akcionár vlastne podpisuje v závere toto odobrenie. To je tá ďalšia vec, ktorú som chcel. Takže ďakujem pekne pán primátor. No a ďalšiu vec som chcel. Majetkár už dnes sme tu rozoberali, ten problém toho Majetkára na sídlisku Ťahanovce. Som toho názoru a trvám na tom, ak na tom Majetkári sa preukáže, že Rómovia sú tam neoprávnene, nech idú preč. Ako, zákonne, ale tu musí byť dodržaná litera zákona. A litera platného práva Slovenskej republiky. Tu si nemôžeme robiť čo chceme. Očakávam právnu analýzu. A ak na sídlisku Ťahanovce nemáme kvalifikovaných právnikov na to, aby takúto právnu analýzu postavili aj pre poslancov, tak jednoducho by som poprosil mesto, aby v spolupráci, v kooperácii s mestom Košice, takáto právna analýza potom vznikla. Problém tam je jeden. Tí Rómovia zaplatili za odpad 31 euro. Zaplatili za odpad. Je tam asi 5 rodín a každá jedna zaplatila. Čiže toto som dotiahol do konca, že platia za odpad. To je prvýkrát v histórii, že vôbec na tomto Majetkári sa platí za odpad. No a ďalšia vec je tá, čo s tým odpadom, ako ho budeme vyvážať. Lebo vieme, že je tam technický problém. A ten technický problém je vlastne privádzač samotný. Teraz sme to vyviezli, niekedy v júni sme to vyviezli na náklady mesta, kde sme si, ako fakt, ako, vyžrali tú držkovú polievku. A poriadnu. Od občanov, že zase za verejné financie to šlo. A jednoducho som im tam zaniesol zase vrecia. Ale musíme to nejak riešiť, že pokiaľ sú tam, čo s tým, lebo aj ten privádzač samotný, podľa môjho názoru, reprezentuje to mesto. To len si zoberme, keď boli Majstrovstvá sveta v hokeji, ako to vyzeralo, keď tu tí ľudia išli do Košíc, práve sa pozerali a to bolo celé zapratané tým „bordelom“ a odpadom. To je všetko. Ďakujem pekne.

p. Raši, primátor mesta - Ďakujem pekne s faktickou poznámkou pán poslanec Petrvalský.

p. Petrvalský, poslanec MZ - Ja by som bol zas veľmi rád, keby spoje č. 27 a 36 chodili tadiaľ, kadiaľ chodia doteraz. Preto, lebo keď ju pustíte spodom, príde skoro 5 000 ľudí o spoj, ktorí bývajú na horných pasážach sídliska. A dole tí, čo na Budapeštianskej bývajú, môžu ísť aj k Metru, aj k Miestnemu úradu na zastávku. Takže 36 a 27 púšťať smerom dole, po Americkej triede je nezmysel. Neviem, kto tento nezmysel posvätil, ale je to hrozné. K Majetkáru sa už nebudem vyjadrovať. Ďakujem.

p. Raši, primátor mesta - Keď sa neurazíte, keďže nie sme v klasickej rozprave a mám tu zahraničných novinárov, potrebujem sa im venovať. Takže uzatváram bod Rôzne.
- - -

Záver rokovania

Primátor mesta Košice Richard Raši sa všetkým prítomným poďakoval za účasť na dnešnom zastupiteľstve, poprial všetkým krásne sviatky, aby si oddýchli a načerpali veľa síl. Nakoľko program rokovania sa vyčerpal, vyhlásil XXII. rokovanie Mestského zastupiteľstva v Košiciach za ukončené.

            Ing. Pavol Lazúr     				        MUDr. Richard Raši, PhD., MPH
riaditeľ Magistrátu mesta Košice			                 primátor mesta Košice

Zápisnica vyhotovená dňa 14. 01. 2014
Zapísal: A. S. Partner a Blanka Lukáčová, Referát samosprávnych orgánov MMK

Overovatelia zápisnice:

MUDr. Ján Sekáč ...................................................................	Podpísal dňa: 17.01.2014

Ing. Marián Siksa ...................................................................	Podpísal dňa: 15.01.2014

Obsah

1	Úvod rokovania, K programu rokovania
4	Overovatelia zápisnice, Návrhová komisia
5	Informácia primátora mesta o svojej činnosti od XX. rokovania MZ
6	Podporenie uznesenia Národnej rady Slovenskej republiky k situácii na Ukrajine – ústna informácia
7	Správa o činnosti Útvaru hlavného kontrolóra
17	Informácia o plnení úloh vyplývajúcich z uznesení MZ od XVII. rokovania MZ
18	Postoj mesta Košice k dokumentu „Memorandum o porozumení a spolupráci v energetickom sektore medzi Ministerstvom hospodárstva SR a European Uranium Resources“
21	Správa o odpovediach na interpelácie a dopyty poslancov mestského zastupiteľstva, ktoré boli prednesené na XX. rokovaní MZ dňa 16.09.2013
25	Zabezpečenie úverových prostriedkov určených na vyrovnanie časového nesúladu medzi príjmami a výdavkami bežného rozpočtu v rozpočtovom roku 2014
27	Správa o plnení opatrení prijatých na odstránenie nedostatkov zistených kontrolou stavu verejných financií a majetku v meste Košice za rok 2012 vykonanej Najvyšším kontrolným úradom SR
27	Zvýšenie základného imania obchodnej spoločnosti Bytový podnik mesta Košice, s. r. o. nepeňažným vkladom
28	Združenie finančných prostriedkov za účelom rekonštrukcie a modernizácie areálu kúpaliska Červená hviezda
30	Obnova bytového domu Šoltésovej 11, 13 Košice
31	Návrh na úpravu podmienok (zvýšenie hornej hranice dôchodku) pre účely priznania príspevku na stravovanie dôchodcov.
32	Zmena zástupcu Mesta Košice vo funkcii člena dozornej rady v obchodnej spoločnosti TEPELNÉ HOSPODÁRSTVO spoločnosť s ručením obmedzeným Košice
33	Tarifa DPMK, a. s. pre mestskú hromadnú dopravu s účinnosťou od 01.01.2014
34	Legislatívne pravidlá tvorby normatívnych aktov mesta Košice
36	Prerokovanie protestu prokurátora proti VZN mesta Košice č. 132 o miestnych daniach
37	Prerokovanie protestu prokurátora a návrh na zrušenie VZN mesta Košice č. 2/1991 o zakladaní, údržbe a ochrane zelene
37	Návrh VZN mesta Košice o poplatku za znečisťovanie ovzdušia malým zdrojom znečisťovania ovzdušia mesta Košice.
38	Návrh VZN mesta Košice o školských obvodoch na území mesta Košice
39	Návrh VZN mesta Košice o dočasnom parkovaní motorových vozidiel na vymedzenom území mesta Košice
55	Návrh na zmeny a doplnenia VZN mesta Košice č. 103 o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je mesto Košice (nariadenie o určení výšky príspevku v školách               a školských zariadeniach)
62	Návrh na zmenu a doplnenie VZN mesta Košice  č. 130 o úhradách, spôsobe určenia a platenia úhrad za poskytovanie soc. služieb v pôsobnosti územnej samosprávy mesta (nariadenie o úhradách za sociálne služby)
63	Návrh zmien VZN mesta Košice č. 131 o miestnom poplatku za komunálne odpady a drobné stavebné odpady na území mesta Košice
64	Návrh zmien VZN mesta Košice č.132 o miestnych daniach
65	Návrh na zmeny a doplnenia VZN mesta Košice č. 138 o poskytnutí finančných prostriedkov na mzdy a prevádzku základným umeleckým školám, jazykovým školám, materským školám a školským zariadeniam
67	Územný plán zóny Košice - Krásna nad Hornádom, Zmeny a doplnky 2013
68	Územný plán zóny Košice - Lorinčík,  Zmeny a doplnky 2013
68	Oprava grafickej časti dokumentácie Zmeny a doplnky Územného plánu zóny Kavečany 2011
69	Informácia o výsledku výberového konania na obsadenie miesta Riaditeľ K 13 – Košické kultúrne centrá
70	Zmena Pravidiel prenajímania bytov vo vlastníctve mesta Košice v hybridných domoch
70	Návrh na zmenu Pravidiel poskytovania finančných prostriedkov na záujmové vzdelávanie detí s trvalým pobytom na území mesta Košice iným obciam
71	Miestny územný systém ekologickej stability mesta Košice
71	Petícia Za zachovanie samostatnosti Mestskej časti Košice - Krásna a zároveň o zachovanie vlastnej samosprávy
72	Koncepcia rozvoja informačných systémov (KRIS) mesta Košice
72	Priebežná správa o projekte Košice – Európske hlavné mesto kultúry 2013 za obdobie 01.08.2013 – 31.10.2013
72	Priebežná polročná správa o činnosti neziskovej organizácie Košice – Európske hlavné mesto kultúry 2013 – 1. polrok 2013
73	Návrh na zmeny zástupcov zriaďovateľa v radách škôl a školských zariadení v zriaďovateľskej pôsobnosti mesta Košice
73	Personálne otázky 
74	Návrh na delegovanie zástupcov zriaďovateľa do Rady školy pri ZŠ s MŠ Želiarska 4, Košice v zriaďovateľskej pôsobnosti mesta Košice
75	Zverenie nehnuteľného majetku mesta do správy
75	Prenechanie časti priestorov v objekte zrušenej ZŠ Košická Nová Ves, Poľná 1, Košice do nájmu Arcidiecéznej charite Košice ako prípadu hodného osobitného zreteľa
76	Prenechanie telocviční na ZŠ L. Novomeského 2, Košice do nájmu športovému klubu Volejbalový klub Šaca ako prípad hodný osobitného zreteľa
76	Prenechanie telocviční na ZŠ Požiarnická 3, Košice do nájmu FC Lokomotíva Košice ako prípad hodný osobitného zreteľa
77	Prenechanie telocvične na ZŠ a MŠ Želiarska 4 Košice do nájmu športovému klubu ŠKP Košice – oddiel karate ako prípad hodný osobitného zreteľa
77	Prenechanie telocviční na ZŠ Postupimská 37, Košice do nájmu Futbalovej akadémii BENECOL ako prípad hodný osobitného zreteľa
78	Prenechanie telocviční na ZŠ Juhoslovanská 2, Košice do dlhodobého nájmu športovému klubu Mestský klub vzpierania a silových športov ako prípad hodný osobitného zreteľa
78	Prenechanie priestorov v objekte ZŠ Mateja Lechkého, Nám. Jána Pavla II. 1, Košice do nájmu spoločnosti Dalkia Východné Slovensko, s.r.o. ako prípad hodný osobitného zreteľa podľa §9 a ods. 9 zákona č. 138/1991 Zb.
79	Prenájom priestorov v budove ZŠ Juhoslovanská 2, Košice ako prípad hodný osobitého zreteľa
79	Prenájom priestorov v budove MŠ Turgenevova 7, Košice ako prípad hodný osobitého zreteľa
79	Prenájom priestorov v objekte ZŠ Užhorodská 39, Košice pre nájomcu Rajo, a.s. ako dôvod hodný osobitného zreteľa
80	Odňatie majetku mesta zo správy MČ Košice – Staré mesto
80	Odňatie nehnuteľností v  k. ú. Severné mesto - pozemkov a časti stavby – budovy Ekran v areáli Amfiteátra Košice vo vlastníctve mesta Košice zo správy MČ Košice – Sever a  ich následne zverenie do správy príspevkovej organizácii K 13 – Košické kultúrne centrá
81	Zverenie nehnuteľností v  k. ú. Stredné mesto - pozemkov a stavby Stará krytá plaváreň – Kunsthalle, vrátane hnuteľného majetku v stavbe umiestneného vo vlastníctve mesta Košice do správy príspevkovej organizácii K 13 – Košické kultúrne centrá
81	Zverenie nehnuteľností v  k. ú. Skladná - pozemkov a stavieb Kulturpark vrátane  hnuteľného majetku v stavbách umiestneného vo vlastníctve mesta Košice do správy príspevkovej organizácii K 13 – Košické kultúrne centrá
82	Zverenie pozemkov vo vlastníctve mesta Košice v k. ú. Nové Ťahanovce v lokalite Juhoslovanskej ulice do správy MČ Košice – Sídlisko Ťahanovce
82	Zverenie spoluvlastníckych podielov na pozemkoch v rámci areálu ZOO Košice do správy príspevkovej organizácii Zoologickej záhrade Košice
82	Zámena pozemkov v k. ú. Poľov medzi mestom Košice a Urbariátom Poľov, pozemkovým spoločenstvom z dôvodu hodného osobitného zreteľa
83	Zámena pozemkov v k. ú. Sokoľ medzi mestom Košice a Mikulášom Kavčákom z dôvodu hodného osobitného zreteľa
83	Zámena pozemkov v k. ú. Košická Nová Ves medzi mestom Košice a spoločnosťou NES-PAN & MARADA Development s.r.o. z dôvodu hodného osobitného zreteľa
83	Zmena Nájomnej zmluvy č. 2011002472 na zmluvu o zverení majetku mesta do správy pre MČ Košice – Sídlisko KVP
84	Prenájom pozemku a haly v Jazdeckom areáli v k. ú. Terasa Univerzite veterinárskeho lekárstva a farmácie v Košiciach z dôvodov hodných osobitného zreteľa
84	Odplatný prevod Súsošia Immaculaty na Hlavnej ulici v Košiciach od MČ Košice – Staré Mesto do vlastníctva mesta Košice za kúpnu cenu 1,- €
85	Prevod pozemku v k. ú. Terasa pre Ing. Petra Gulu a manželku Evu Gulovú
85	Bezodplatný prevod dopravnej stavebnej  časti – SO 12 Komunikácia (chodník), pri borovicovom háji, Popradská ul.  od  firmy TITUS – Popradská, s.r.o., ul. Popradská 64 F, Košice do vlastníctva mesta Košice
85	Prevod nehnuteľnosti - pozemkov v k. ú. Stredné mesto pre Ondreja Klimu a manželku      Alžbetu Klimovú
86	Prevod nehnuteľnosti – pozemku v k. ú. Jazero do podielového spoluvlastníctva pre manželov Holanových v podiele 79/100 k celku a Annu Manákovú v podiele 21/100 k celku
86	Bezodplatný  prevod  stavebnej  časti objektu SO 02 – obslužné komunikácie,  zrealizovanej v rámci Technickej infraštruktúry pre IBV Vyšný Lorinčík, ako aj pozemok pod stav. časťou vo vlast. spoločnosti Bethesda, s.r.o., Žriedlová 3, Košice do vlastníctva mesta Košice
86	Bezodplatný prevod stavebnej časti – chodníka, vyhotoveného v rámci prestavby polyfunkčnej budovy na Hviezdoslavovej ul. č. 6 v Košiciach od spoločnosti VERUM, s r.o. Košice do vlastníctva mesta Košice
87	Odplatný prevod dokončenej investície Verejného osvetlenia ulíc Polárna a Rovníková, od MČ Košice – Nad jazerom do vlastníctva  mesta Košice za kúpnu cenu 1,- €
87	Odplatný prevod stavebnej  časti objektu SO 201 – 01 komunikácia MZ 8,5/40 (B2)  zrealizovanej v rámci obytného súboru Heringeš – 1. etapa a obyt. súboru Panoráma Heringeš za kúpnu cenu 1,- €, ako aj pozemky pod stavebnou časťou za kúpnu cenu 0,01 € za m2 vo vlast. spoločnosti MM Development, s.r.o.,  Kováčska 19, Košice do vlastníctva mesta Košice
88	Odplatný prevod stav. častí objektov SO 101-02 a SO 101-02 b   komunikácie a spevnené plochy  zrealizovaných v rámci obyt. súboru PANORÁMA – obytný súbor, II. A a II. B etapa  za kúpnu cenu  1,- €,  ako aj pozemky pod stav. časťami za kúp. cenu  0,01 € za m2 vo vlastníctve spoločnosti  PANORAMA, s.r.o., Kováčska 19, Košice do vlastníctva mesta Košice
88	Odplatný  prevod  stav.  častí objektov SO 101-01 komunikácie a spevnené plochy  a SO 102-01 chodníky zrealizovaných v rámci obyt. súboru Panoráma Heringeš za kúp. cenu  1,- €,  ako aj pozemky pod stav. časťami za kúp. cenu  0,01 € za m2 vo vlastníctve spoločnosti  PANORAMA, s.r.o.,  Kováčska 19,  Košice do vlastníctva mesta Košice
88	Prevod nehnuteľnosti v k. ú. Stredné mesto pre Ing. Ľuboslava Adama a manželku Ľudmilu, rod. Najmikovú
89	Prevod pozemkov v k. ú. Barca pre Starý mlyn, s. r.o., Košice
89	Prevod pozemkov v k. ú. Terasa pre Domov Terasa, s.r.o., Košice
89	Prevod nehnuteľností - pozemkov v k. ú. Košické Hámre pre Štefana Lacka
90	Prevod pozemkov v k. ú. Luník pre Východoslovenskú vodárenskú spoločnosť, a.s.
90	Spôsob prevodu nehnuteľností v k. ú. Terasa dobrovoľnou dražbou
90	Určenie spôsobu prevodu pozemku v k. ú. Letná v lokalite Alvinczyho ul. formou priameho predaja
91	Určenie spôsobu prevodu pozemku v k. ú. Jazero v lokalite Baltická ul. formou priameho predaja
91	Určenie spôsobu prevodu pozemkov v k. ú. Stredné mesto na základe obchodnej verejnej súťaže a podmienky obchodnej verejnej súťaže
91	Priamy predaj časti pozemkov v k. ú. Šaca pre Východoslovenskú vodárenskú spoločnosť, a.s.
92	Priamy predaj  pozemku v k. ú. Huštáky pre MUDr. Martinu Kopčákovú
92	Priamy predaj pozemku v k. ú. Huštáky pre Ota Ivana a MVDr. Máriu Ivanovú
92	Priamy predaj časti pozemku v k. ú. Južné mesto pre Ing. Stanislava Staňu a Mgr. Janu  Staňovú
93	Priamy predaj pozemku v k. ú. Huštáky pre Annu Čieslovú
93	Priamy predaj pozemkov v k. ú. Krásna pre Ing. Maroša Hegedűša a manželku MUDr. Lýdiu Hegedűšovú, rod. Beluchovú
93	Priamy predaj pozemku v k. ú. Krásna pre MUDr. Alojza Makaru
94	Priamy predaj pozemku v k. ú. Pereš pre Ing. Ladislava Synáka a Silviu Synákovú
94	Priamy predaj pozemku v k. ú. Pereš pre Júliusa Ollého a Henrietu Olléovú
94	Zrušenie uznesenia MZ č. 400 zo dňa 17. 09. 2012 - Predaj nebytového priestoru v POV na ul. Budapeštianska č. 26
95	Predaj nebytového priestoru pre nájomcu Bohumíru Krivdovú na ulici Podtatranského č. 2
95	Predaj nebytového priestoru pre nájomcu Doman Servis s. r. o. v dome na ulici Miškovecká č. 8
95	Predaj  nebytového priestoru pre nájomcu Bc. Vladimíra Ľocha – DZIRO na ulici Stará baštová č. 6
96	Predaj  nebytového priestoru pre nájomcu Zuzanu Oroszovú na ul. Hlinkova č. 11
96	Predaj nebytového priestoru pre nájomcu Jozefa Mosorjáka na ul. Čapajevova č. 5
96	Predaj spoluvlastníckeho podielu budovy predsadenej občianskej vybavenosti a nebytového priestoru v dome na ul. Budapeštianska 10, 12 pre nájomcu KESTÍNA, s.r.o.
97	Predaj nebytového priestoru pre vlastníka bytu v dome Máriu Bešeniovú na ul. Alžbetina č. 16
97	Interpelácie poslancov MZ
100	Dopyty poslancov MZ
100	Rôzne
104	Záver rokovania